
  
    Și totuși… viață

    George Rogoz

    

    181 de poezii

  

  ”A trage”... din expresii

  
    Îi prinsese limba, și trăgea de ea,

    că-i ceruse șeful, să afle ce vrea.

    Căra o sacoșă, cu ceasuri în ea,

    și-ocolind răspunsuri, de timp tot ...

    Bea, căci viața dură, la ros, e prea grea,

    și, că-l doare dinții, ... la măsea.

    Băutura naibii, pe gât se ducea;

    el dorea doar leacul; la măsea ...

    T... înspre crâșmă, indecis cumva;

    fugea doar de muncă, nu de altceva.

    De la pat, la crâșmă, el ceva căra ;

    chiar cu multă grijă, chiulul îl ...

    Chiar și stând degeaba, ceva tot făcea,

    când, o mâță blândă, de coadă ...

    Adormit pe scaun, cu greu se trezea,

    zgâlțâit de mintea ce de el ...

    Cu promisiuni că ”ține”, pe o clapă-i așeza,

    Dar apoi, pentru-al lui bine, iute, iute le-o ...

    Cu turta dosită, bună pentru gură,

    Se scuză că, spuza, a tras-o, n-o fură.

    Fiu de tată ”tare”, pus la muncă-n tură,

    a tras, l-angajare, o sperietură.

    Visa că, la muncă, era șef și ”domn”;

    s-a trezit, dar groaza, îl ”trăgea” la somn.

    Nu îl deranjează, munca grea, de fel,

    ci faptul că, șeful, ”trage” doar de el.

    *

  


  Adunări cu ”adunături”

  
    (și-alte... știți voi)

  

  
    ”1/5$; 1/5$” (leii)-n for s-au ”+”(adunat)

    și au bătut laba.

    Boii au ”+”at mai mult,(plus)

    ”:”-uși ”iarba”.(împărțind)

  

  
    Cam așa încep, la noi,

    goane după oase.

    Legea ”9” e pe dos;

    le ține de ”6”.

  

  
    Ce-i cu ”+”, doar ”^” se-adună;(plus)(sus)

    ”-;-;-”-uri sunt numai ”__” (minusuri)(Jos).

    ”:”-țeala nu-i ”=”ă;(egal)

    Rezultatul? Traiul ros.

  

  
    E cârpit cu vorbe goale,

    și-”____”, cergă, la norod.(ntins)

    Cei ”^”-puși se- ”?”-ntr-una,(ntreabă)

    c-au pus șef, iar, un nărod.

  

  
    -Chiar ne ”?” că, pe liste,(miră)

    banii l-au ”^” în ”cap”,(suit)

    dai-i normal, ca , democratic,

    voi s-”?!:;?!”ți câte-un ”țap”.(alege)

  

  
    Asta-aven, ”+++”tura (adună)

    ”+++”tă-n ”+++”re,(aduna)(aduna)

    ”000”ități de drumul mare (nul)...

    hoți se zice? Cu ”Marș!” mare?...

  

  
    ”-” pofte de ”-----”ate(fără) (drept)

    ci numai de scumpi ”$$$”,(dolari)

    vând trăirea în ”%%%”,(procente)

    celor ce scrâșnesc molari.

    ...

    Între noi, în (()) (paranteze)

    Rămân semne de-(???) (-ntrebare)

    Privind (.) de vedere,(punctul)

    Exprimat în (+), (adunare)

    De-acei (1/5$) (lei) (-)-ncettare. (fără)

  

  
    Dar ne-a mai rămas un (.) (punct)

    Să-i punem și noi la (.)!!!...(Punct)

    *

  


  Alesul Minciună

  
    -unul dintre ei-

  

  
    ”Prea-mărit”, de ”clică”,

    ”Prea-mbâcsit”, de ”pofte”,

    Prin vot, ”demon-cratic”,

    ”Scuipă” azi pe ”gloate”.

  

  
    O face cu gura,

    Prin ”Minciuna-i rege”,

    Și prin tot ce face,

    ”Sprijinit” de lege.

  

  
    Hoarda hămesită,

    De hulpavi ”sluj-boși”,

    Se-”nvârte” cum poate,

    ”Prea-gătind” urmași.

  

  
    Chiar de ”sună” bine,

    Adevăruri ”sfinte”,

    Sunt, pentru ”prostime”,

    ”Țepe” aurite.

  

  
    ”S-poleiala” falsă

    ”Ia ochii” la lumea,

    Ce-”nghite gălușca”,

    Să-și aline foamea.

  

  
    ”Lihnită” de... multe,

    Mai pe șleau... de tot,

    Liberă-i... să țipe,

    Dar o ia... în bot.

  

  
    Asta-i țara noastră,

    Sau a lui, cu-ai lui;

    D-avem viitorul,

    Pus, cu grijă-n cui...

  

  
    *

  


  Alt prag de noapte

  
    -fir de viață-

  

  
    Timpul, obosit pesemne,

    De goana-n singurătate,

    S-a oprit, ca să aștearnă,

    Giulgiul pe alt prag de noapte.

    Ca o lacrimă uitată,

    Pâlpâie lumina-n ceară.

    Chiar se simte vinovată,

    Că o lasă-ncet să moară.

    A ținut-o-n sân, cu teamă,

    Ca pe-o viață-n devenire,

    Ce, când s-a ”aprins”, chiar ”mama”,

    A topit-o în iubire.

    Dragostea ei ”arzătoare”,

    N-a crezut că o s-o doară,

    Pe cea care, răbdătoare,

    S-a jertfit, pentr-un ”mic soare”.

    -Vezi vecin-o, că se stinge!

    -Lasă, că-i de-ajuns, socot!

    Inima din ea se frânge;

    Firul vieții-a ars de tot.

    *

  


  Alt Timp

  
    -în voia ”înălțării”-

  

  
    Cât de departe-i totul, când Clipe nu mai sunt,

    în ce a fost să fie, un trup de pe pământ.

  

  
    În neliniștea-”nchinării”,

    unei vieți, ”aici”, sau ”sus”,

    complăcându-se în ”tină”,

    n-a avut, ”cuvânt”, de spus.

  

  
    Alt timp scurtează ”zborul” și viața drămuiește,

    dar nu-și arată chipul, chiar dacă-n noi ”trăiește”.

  

  
    E vremea ”înălțării”,

    în Cerul fără tină,

    sau ”coborârea”-n bezna,

    ce glia o domină.

  

  
    ”Dincolo” se ”joacă” șansa, cu Vecia la-ndemână...

    Dar, oare-un suflet singur, o va vrea, pe veci, ”stăpână”?...

  

  
    *

  


  Amintirea din priviri

  
    -melodie-

  

  
    Mi-ai zâmbit, în zori, odată

    Și, la prânz, ne-am sărutat;

    Ne-am iubit o zi întreagă,

    Seara însă, ne-am certat.

    Ref.

    Ochii-nchid, te văd o boare,

    Patimă cu trup de vânt,

    Flacră de amintire,

    Lebădă în ultim cânt.

  

  
    Era vraja-adolescenței

    Și viu focul din priviri;

    Ne-am jurat credință-n taină,

    Pradă falselor meniri.

    Ref.

    Ai crescut și, mult râvnită,

    În plăceri te-ai complăcut;

    Alții ți-au șoptit: ”Ești divă!”

    Și, din tine-au ”șters” trecut.

    Ref.

    Azi trăiesc doar întristarea

    Nesfârșitei despărțiri;

    Mintea, încă-mi mai strecoară,

    Amintirile-n priviri.

    Ref.

    *

  


  Amintirea

  
    În suflete zdrobite,

    Ce au căzut din zbor,

    Se zbate ”Amintirea”,

    Căci e ”la purtător”.

    Ea-i crucea ce și-o duce,

    În suflet, fiecare,

    Ce ”luminează” mintea,

    Ca flacără, și doare.

    În scrâșnete de vorbe,

    Ce alte vieți punctează,

    Ea suferă, rănită,

    În Timpul ce-o veghează.

    Se zbat în ore clipe,

    Tăcerile se-adună,

    Și, fără de cuvinte,

    Ce multe pot să spună:

  

  
    De mame ”răvășite”,

    Ce, lung privesc pe geam,

    De case părăsite,

    De flori uscate-n ram,

    De prunci micuți, ce ”ta-ta”,

    Au început să zică,

    La un străin, pe care,

    Și bunul-simț îl strică,

    De soațe-nlăcrimate,

    Ce-n soartă au crezut,

  

  
    Și greu le vine-acuma,

    Să creadă ce-au văzut,

    De mii și mii de lucruri,

    Ce viața au umplut,

    Nu-n sensul de avere,

    Ci de iubit trecut.

  

  
    Din toate, este una,

    De-ajuns la fiecare...

    Trec zile peste ore,

    Și soare după soare...

    *

  


  Apa ”botabilă” i.a

  
    Cineva, glumind zicea,

    Pomenind de hăis și cea,

    C-a decis, un ins cu mapa,

    Că se ”rațiește” apa,

    Că vom bea, din ea, pe ”rânduri”,

    Fără a mai sta pe gânduri,

    Că va fi ”ciocolatie”,

    Ruginie, ca o vie,

    Că ”botabilă” va fi,

    Poate-poate într-o zi,

    Dar că noi, până atunci,

    Dreptu-avem, să-o bem pe brânci,

    Ca ”gângănii-umanitare”,

    Guralive, umblătoare,

    Ce pun botul cam ușor,

    La ”minciuna” de izvor,

    La o țeavă ruginită,

    Ce strănută răgușită,

    Printr-un robinet sfrijit,

    Săturat de ciocănit,

    Ce, cam plictisit de viață,

    Scârțâie ca o paiață,

    Răstignită-n par, în câmp

    Sub un cârâit cam tâmp,

    Dar ce scurge-n delăsare,

    Un ceva, ca o ”lichioare”,

    Ce se ”dă” drept ”prea-curată”,

    Ca fecioara comentată,

    C-a ”umblat” pe ici, pe colo,

    Printr-un sat, sau poate două...

  

  
    Și așa, de ea ”momit”,

    De lichid, nu de moșit,

    Îmi fac singur zile grele,

    Și o scuz de multe rele:

    -E otravă pentru noi...

    -Dar e bună pentru boi.

    -Chiar și câinii o ”stropesc”...

    -Nu le pasă, hoinăresc.

    -E o ”aia” de nimic...

    -Dar e udă mult și-un pic.

    -Când o văd mă îngrozesc...

    -Ca și de cei ce trăiesc.

    -Numai apă să nu-i zici...

    -Da, dar e, și e aici.

    -E ”potabilă”, sau nu-i...

    -Poți, cum vrei, de-o bei, să-i spui.

    -Ce să fac să rămân viu?...

    -Ca, concluzie? Nu știu.

    -Să pun botul, să nu-l pun...

    N-am răspuns, din milă, bun.

    *

  


  Aparent e-nghesuială

  
    Pe un cer cernit de haos,

    Stele-nghesuite ”curg”,

    Într-o aparența clară,

    Mai ales după amurg.

  

  
    Ca și ele, omul simplu,

    Între ”naștere” și-”apus”,

    Liber e, în rând, să ”miște”,

    Unor mii de legi supus.

    Că-s juridice, morale,

    ”Naturale”, sau de ”trai”,

    Au comun în ele ”calea”

    Ce, din Iad, duce în Rai.

    Unii spun ”din Iadul Vieții”,

    Alții văd altul mai crunt.

    Eu m-abțin, căci văd prea multe,

    Din ce face ”omul sfânt”.

    Dar, oricum, Iaduri sunt multe,

    Și mulți oameni au ”sclăvit”,

    Iar în suflete, adesea,

    Ele s-au înghesuit.

    *

  


  Aș vrea să scriu

  
    Aș vrea să scriu de nopțile-nstelate,

    Cu liniștea ce se-odihnește-n flori,

    Sau de culorile ce-și schimbă fața,

    Ca să întâmpine plăpânzii zori.

  

  
    Aș vrea să scriu de sentimente pure,

    Ce-n oameni și-au făcut sălaș pe veci,

    Și de copii ce își iubesc părinții,

    Și când trăiesc, nu numai sub cruci reci.

  

  
    Aș vrea să scriu de fapte-”nălțătoare”,

    Cu mila arătată la sărmani,

    Sau de ”înstrăinați” ce-și iubesc țara,

    Tânjind după ”rămași”, nu după bani.

  

  
    Aș vrea să scriu de tot ce ”încolțește”,

    Ca viață nouă-n oameni și-n pământ,

    Și de Lumina nevăzută-n ziuă,

    Ce îi așteaptă, poate-n Cerul sfânt.

  

  
    Aș vrea să scriu, să ”adumbresc” uitarea,

    Ce ”dogorește” în umani ”pustii”,

    Și să aprind o flacără-a speranței,

    Că un ”trecut” există și va fi.

  

  
    Aș vrea să proslăvesc, corect, și ”mintea”,

    Ce, Cel de Sus a pus-o-n omul viu,

    Dar văd, aud și simt ”rea litatea”,

    Așa că numai, ”crudă”, o ”des scriu”.

  

  
    *

  


  Barieră-n câmpul vieții i.a

  
    -fabulă cotidiană-

  

  
    Cu o minte alterată

    De-o idee pasageră,

    Un Vițel, cam în etate,

    Se-nvârtea la barieră.

    Plecase la drum cu Leul,

    Și un Câine de pripas,

    Să-și croiască viitorul,

    Cam atât cât i-a rămas.

    Mama ei de soartă însă,

    Le-a pus stavilă stupid,

    Cu o bârnă strict formală,

    Fără jenă și rapid.

    Dincolo se vedea zarea,

    Unui câmp anost, bălțat,

    Într-o pâclă străvezie,

    Cu ceva ne-nsămânțat.

    Leul, cel cu gura mare,

    Și cu coama de ”arginți”,

    Aurii-n apusul legii,

    A scrâșnit, ”pornit” din dinți.

    Stavila-nmuiată parcă,

    S-a lăsat mai jos un pic,

    Ca s-o sară el alene,

    Să nu se lovească-n spic.

    A trecut-o fără jena

    De-a-și lăsa fârtați pe ”foc”,

    Lung privind la toanta care,

    Se tot ridica la loc.

    Câinele, ca orice javră,

    În ”trăire” doar ”școlit”,

    Cu nativă iscusință,

    ”Stopul” legii-a ocolit.

    A rămas Vițelul solo,

    Doar cu conștiința lui,

    Ce-i ”spunea” că nu e bine,

    Să încalci ceva, chiar ”șui”.

    ”Șui”, dar însă ”BARIERĂ”,

    Pusă-aiurea-n ”câmp” deschis,

    Ca să con-sfințească ”dreptul”

    Prostului, de-a fi ”închis”.

  

  
    Sensul ei? Hai, fugi de-aicea!

    Ce contează-i doar că ”E”,

    Peste tot, în viața-n care,

    Prea deloc, te-ntrebi: ”De Ceee?!?!...”

  

  
    -Nu-i morală!..

    -E formală.

    -Nu-i normal...

    -Vezi, ai morală...

  

  
    *

  


  Bătrâne ramuri

  
    Zgârie cerul

    cu șansa pierdută;

    Timpul le ”trece”

    la ”lumea trecută”.

  

  
    Simt că le seacă

    fiorul de viață;

    n-au cum să fugă

    de Moartea cea ”hoață”.

  

  
    Fură bătrânii;

    lăstarii îi lasă.

    Cad printre ierburi;

    n-au dreptul la groapă.

  

  
    Nimeni nu plânge

    Natura zdrobită;

    Omul nu are,

    în ea, o iubită.

    *

  


  Ca sarea-n bucate

  
    -off, femei...-

    (ironii amare, ne drept nesărate)

  

  
    ”De femei, numai de bine”,

    Spune-o vorbă, mi se pare,

    Sau ceva-ceva, pe-acolo...

    Și că bun ”gust” d/au... ca ”sare”?

    ”Le mănânci din ochi”, dar parcă

    Ce-i grunjos irisul roade,

    Iar de-ți ”iau mințile”, sigur

    ”Saramura” lor te ”arde”.

    De te ”râcâie la suflet”,

    Nu poți să le-”ntinzi” pe rană,

    Iar dacă ”te bagă-n boală”,

    Bune-s doar, la bere-n cană.

    Le ”privești” ca pe-o icoană

    Și te-”nchini”, de ce-apoi vezi,

    Da-ți ”condimentează” noaptea

    Și, ce știi, chiar nu mai crezi.

    Nici să le ”atingi” cu-o floare,

    Sincer, nu-i recomandat,

    Căci ai ”drobu”-n cui, cu ”ele”,

    Și-ai, și viața, de răbdat.

    De le zici ”zeițe scumpe”,

    Cum și sunt cu-adevărat,

    Ți-ai ”bătut” cuie în talpă,

    Și ai traiul ”piperat”.

    Mai sunt multe ”adevăruri”,

    Ce le ”spun” numai în gând,

    Despre ce ne-ar ”da”, sau ”face”,

    Dacă-am sta, cuminți, ”la rând”.

    Ani trec, inima cere,

    Doctorul ba nu, și nu:

    -Fără sare în bucate!...

    Renunțăm? Judecă tu!..

    Am lăsat ”sexul” la urmă,

    Ca mai toți, prost ”doritor”,

    Pen-că-i ”darul” lor, cel ”celmai”...

    Da-l oferă tuturor...

    *

  


  câini cu ochii goi

  
    Florile își ”șterg” culoarea;

    Omul ”scapără” ”lumini”.

    Mugurii își pierd candoarea;

    Geme țara de străini.

  

  
    În copaci se frânge cântul;

    Cad în zdrențe frunze vii.

    S-a oprit din drum și vântul;

    Numără morminte, mii.

  

  
    Norii se afundă-n gânduri;

    Par cuprinși de-ngrijorare.

    Lumea se adună-n rânduri;

    Calcă tot în nepăsare.

  

  
    Hoardele-s ne-ndurătoare,

    Fac din Ceruri un sterp loc;

    Ura e la ”căutare;

    ”Scuipă”-n juru-i pere-foc.

  

  
    Moartea e la ea acasă;

    Nu se-ascunde după uși.

    Doar pereți are la casă;

    N-are ”chiriași”, sunt ”duși”.

  

  
    Rătăcesc pe drum și câinii;

    Caută stăpâni mai noi.

    Au uitat și gustul pâinii;

    Ne privesc cu ochii goi...

  

  
    (Ucraina 2025)

  


  Calea spre Vecie

  
    -”inculții”-

  

  
    Spre Vecie, Calea-i plină-

    Pe o punte lungă, tristă-

    De inculți mari, care-n șiruri,

    Cred c-o șansă mai există.

  

  
    Mult prea mulți își duc povara,

    În al simțurilor freamăt,

    Tot schimbându-se la față,

    Când prin zâmbet, când prin geamăt.

    În căința lor tardivă,

    Iar promit c-or să se-ndrepte,

    După ce-n lumea nocivă,

    Au ”urcat”, spre jos, mici ”trepte”.

    Cum, spre Iad, bătută-i calea,

    Luminată-n ”vini”, feeric,

    Mult prea mulți termină ”filmul”,

    Înșirați ca pe-un generic.

    Unii spun c-a fost doar ”piesă”,

    Pe o scenă-n ”alb-murdară”,

    Jucată mai mult în umbră,

    Ca măgari buni de povară.

    Alții, că au fost ”vedete”,

    ”Huzurind” peste-ai lor semeni,

    În ”regii” de ”mari guverne”,

    Ca bugete, nu ca oameni.

  

  
    Spre Vecie Calea-i lungă;

    De pe ea, cad tot mai mulți.

    Cu ”cursuri” la ”școala Vieții”,

    În Credință sunt ”inculți”...

    *

  


  Când, Lumina

  
    Lumina se vede

    Pentru-o clipă doar,

    Rătăcită-n umbre,

    Ce, de oameni, par.

    Pierdută-n neantul

    De suflete ”seci”,

    Lumina suspină,

    Când intră în ”beci”.

    Într-o rază pală,

    Ca de lumânare,

    Zvâcnește trăirea,

    Dar nu-n în fiecare.

    Prea puțini, în ”sine”,

    Ce e bun, mai au;

    Mulți, doar răutate,

    Din prea-plin, tot dau.

    Zile-nlănțuite

    În nevoi de zale,

    I-au făcut, ca vorba,

    ”Să o ia la vale”.

    Iadul nu apare;

    N-au teamă de el.

    Poate au dreptate;

    Viața e la fel.

    Puțini ochi, în ”noapte”,

    Se deschid uimiți;

    Îi oferă-o cale,

    Spre suflet, smeriți.

    E-o realitate?

    Pare totuși vis?

    Răul scoate colții;

    Răspunde la ”Bis!”

    *

  


  Când viața se ”consumă”-n lacrimi

  
    Când moartea-n jur mă copleșește,

    Privesc la Cerul înstelat,

    Ce-și află în Neant speranța,

    Și-n Timpul lui nemăsurat.

    Luminile se sting în umbră,

    Ca și bătrânii-n tineri ”noi”,

    Lăsând să invadeze noaptea,

    Vii case cu pereții goi.

    Un templu-al Cosmosului piere,

    Pe-un Cer cu nori destrăbălați,

    Ca oamenii, slăbuți în fapte,

    Da-n pasiune ”bucălați”.

    E frumusețea nedorită,

    Ce, de tristețe, nu o vezi,

    E cântecul ce strică vraja,

    Tăcerilor în care crezi.

    Cu sufletul pudrat de ”umbre”,

    Ce, oameni vii, cândva au fost,

    Încerc, cu ochii-nchiși, Trăitul,

    Să-l înțeleg, să-i dau un rost.

    Pierdută-i pentru el Vecia,

    Slăvită doar de muritori;

    Când Viața se ”consumă”-n lacrimi,

    Prea mulți, la ea, nu-s doritori...

    *

  


  ”Cântul” și cățelușii

  
    Dintre lanuri, cânt ”subțire”...

    Clinchet fin de clopoței...

    Ciocârlia-n zbor țâșnește...

    Prăfuiți, trei mici căței.

  

  
    -Am ratat-o! spune unul,

    Salivând cam pofticios.

    -Te-ai grăbit! mârâie altul,

    Cu un rânjet urâcios.

    -Ce ne facem? Îmi e foame,

    Tremură, ”pierdut”, un glas.

    -Ne întoarcem iar la mama;

    Ne așteaptă de vre-un ceas.

    Cu urechile pleoștite,

    Și cu cozile la fel,

    Trei căței, de-o lună-două,

    Au tulit-o , frumușel.

    Dintr-o voie neștiută,

    Ciocârlii, azi nu au prins.

    Nu știau încă ce-nseamnă,

    Să ai ”glasu”-n viață ”stins”.

  

  
    -Cât pe ce... era ”mâncare”...

    Din instinct, asta știau.

    -”Cântul” nu ține de foame...

    Cred că, oameni, se credeau...

    *

  


  Căutând ceva

  
    -teama de răspunsuri-

  

  
    Visam... sau nu...

    că am plecat, nebun, aiurea,

    să caut ceva.

    Ce? Nu știam exact,

    dar simțeam nevoia unor răspunsuri

    la întrebările incomode, incerte,

    ce își pierdeau sensurile

    în amalgamul de probabilități,

    unele superficiale,

    altele cu implicații fundamentale

    asupra lucrurilor,

    a omului, a sentimentelor,

    a creativității,

    a creației și Creatorului,

    a scopului

    și tendințelor spre alte incertitudini,

    generatoare de neliniștitoare răspunsuri

    și neliniști,

    depresii

    și renunțări,

    ce făceau ca viața

    să-și piardă din importanța

    și valoarea ei material-terestră,

    fizică-elementară,

    denumită generic ”trai”,

    simțită, tot generic

    cam ”vai”,

    cu o brumă spirituală

    în sufletele ”înghețate”

    de teama unor răspunsuri...

    la întrebări nerostite,

    unele încă negândite...

    *

  


  Căutând

  
    un ”i” mic, mare

  

  
    Cu o minte cam pe ”ducă”,

    După altceva mai bun,

    M-am gândit, cam într-o doară,

    Punctul, chiar pe ”i”, să-l pun.

    Mă durea, nu-n cot, de viața,

    Ce, târâș, am cam-prea dus-o,

    În genunchi, și dând din coate,

    Căci, mai de nimic, am pus-o.

    Căutam cu-nfrigurare,

    Un ”i” mic, mai măricel,

    Mai ”crescut”, în importanță,

    Nu chiar pom, ci copăcel.

    Să-i ridic coroana-n vorbe,

    Și-n învățături de soi,

    Ca să nu ajungă, mâine,

    Doar pe scorbură-un altoi.

    Să îl ud cu multă milă,

    Și cu dragoste de voi,

    Iar pe frunze, cu proverbe,

    Să îl șterg, de-acide ploi.

    Drept să crească, nu ca bățul,

    Ce-i doar sprijin la nevoi,

    Ca, în vânt uman, sau vifor,

    Să n-ajungă un gunoi.

    Rupt de neam, putreziciunea

    Intră-n rădăcina smulsă,

    Iară trunchiul rupt își vede,

    Seva, după pofte, dusă.

    Apa vieții, ”îmbâcsită”,

    Năclăiește viziunea,

    Obturând Lumina cărții,

    Ce-are, sfântă, rugăciunea.

    Divagam spre sentimente,

    Cugetând ”aleator”,

    C-o să reușesc, în tineri,

    Să le fac, un loc, și lor.

    N-am găsit... ei ”pupă” vorba:

    ”Ubi-i bine-i țara mea”,

    Și, în slavă, munca simplă,

    N-o prea săltă... zic că-i grea.

    Cu răbdarea obosită,

    De cărat punctul lui ”i”,

    Am mai încercat, ca omul,

    Pe-altă ”literă” să-l pui.

    La-nceput, pe cea a legii,

    Dar lipsea, în spirit ”duusă”,

    Prin hățișuri ”inter-loape”,

    Și, în conturi ”grase”-ascunsă.

    Mai apoi, pe ”Te-miri-cine”,

    Viața ne-o decide-n fond,

    Dar mi s-a cerut, cu pumnul,

    Ca să fac gurița rond.

    Cât mai mică, de se poate,

    Ca și punctul meu firav,

    Ce, la crasa josnicie,

    Și-a păstrat bunul nărav.

    Mi-a rămas cuminte-n minte,

    Dar, sperând într-o minune,

    Pun azi punctul, șovăielnic,

    Nu pe mine, ci pe tine...

    *

  


  Ce ”călduri”, pe la noi ironie dulce-amară

  
    -la țară-

  

  
    De căldură sufocat,

    Vântu geme-”nfierbântat”

    Și se ”vântură”, cam gol,

    Pe sub umbra unui stol.

    -E un timp revoltător

    De meschin, și schimbător!

    Miorlăie un ”Mâțișor”,

    ”Potopit” și el de dor.

    Căci era Pisoi debil,

    Nu ca taică-su, abil,

    Ce-o ”plasase”, nu știu cum,

    Mă-si, pe al nopții drum.

    În căldurile demente,

    Ca la sat, formal curente,

    O Potaie pricăjită

    Și, la minte, cam ”mocnită”,

    Nu înțelegea o ”toană”:

    ”De ce toți o iau la goană,

    După o cățea urâtă,

    Fără nici un sân pe burtă”.

    Sub un Soare de Cuptor,

    Fără ”falnic” viitor,

    Rața-și blestema norocul,

    Cerșind mac, să-și stingă ”focul”,

    Căci Rățoiul s-a-”ncurcat”

    Cu o cutră din alt sat,

    Ce venise la ”produs”

    Ouă... nu asta v-am spus?

    Pe sub cerul urgisit,

    Amărât și amăgit,

    Croncănea un Corb cu ciudă,

    Amintindu-și soața nudă,

    Ce îl părăsise ieri,

    ”Înhăitându”-se cu veri,

    Mari Garoi, dar cu averi,

    Ce, tot ”luând”-o, i-au promis,

    Viață ca în ”Para”-dis.

    Mai pe jos, în glodul dur,

    Și, la gură, nu prea pur,

    Se târa-n picioare-un Bou,

    Tot mugind ceva de ”nou”,

    Căci avea Vițelul ”crud”,

    Tolănit pe sub un dud,

    Dar nu semăna cu el,

    Ci cu Taurul mișel.

    Lângă el, Vaca ”di-vină”,

    Și la minte cam ”senină”,

    Îi ”muu-gea” zvonuri ciudate,

    Calomnii nevinovate,

    Cum că, altele, ca ea,

    Ca să ”sugă”, pot să dea,

    La patru, sau cinci, deodată,

    C-are țâțe, dar pe plată.

    Cu picioarele-n copite,

    Costelive,”încălzite”,

    Două Iepe ”Hi-Hi”-iau:

    -Proastele, la proști se ”dau”!

    -N-au ca noi, la Armăsar...

    -Ce mai ce, eu i-o fac ”dar”.

    -Obsedat-o, fugi de-aici!

    Iar vrei prețul să îl strici?

    Lângă crâșmaă-n uscat vad,

    Doi Măgari, o ”blondă” rad,

    ”Ihă”-hind ”satis-făcuți”...

    Derbedei, deloc tăcuți.

    În ”călduri”, ca de Cuptor,

    Cu gândul la ”viitor”,

    Măgărița se-”ntindea”,

    Cu un ”unu” lângă ea.

    Lipăind cu talpa goală,

    ”Bunee”, sincer, și de oală,

    ”Ga-ga”-iau un cârd de ”fuste”,

    Chiar din mințile ”înguste”,

    Că-a lor logică le-ncurcă:

    -Gâște, dar cu pui de curcă?...

    -E gâscanul vinovat?...

    -Sau, cum dracu s-a-ntâmplat?...

    Un Cocoș ”bine-venit”,

    Imediat s-a oferit,

    Să le-ofere ”alinare”,

    Ferm convins c-ar fi în stare,

    Iară ele, cum vezi bine,

    Cu respectul plin de sine,

    Cu speranță-au ”gâ-gâ”-it,

    ”Savurând” ce au gândit.

    Rațele s-au ”rățoit”,

    Că-n ofertă le-a sărit,

    Și, s-au ”crăcănat”, chiar bine,

    Cu un dram, mic, de rușine,

    Ca să vadă-un el, năuc,

    Unde poftele se duc,

    Sau ceva pe-acolo, zău,

    Că le-ncurc, când nu mi-e rău.

    Doar Găinile, fidele,

    Doar cu-n soț, ca vai de ele,

    Și cu ouă mici în burtă,

    Au făcut, la ciocuri, scurtă.

    ”Dând cu gura”, cum se spune...

    (Vai tu, dragă, nu se pune)

    Și, încrâncenate-n ele,

    S-au făcut, la fel, la piele,

    Căci, ca toantele, cam toate,

    ”Tremurau”, cu gând la noapte,

    Savurând ”călduri” din vară...

  

  
    E frumos, la noi, la țară...

  

  
    Fabula-i fără morală,

    Nu c-ar fi prea imorală,

    Dar așa e pe la noi...

    Cum? E reportaj? Cu voi?...

    *

  


  Ce Stea... i.a

  
    Într-un Univers pervers,

    Și de multe stele ”șters”,

    S-a pornit, din întâmplare,

    Un proces de ”înălțare”.

    Când și cum? Nu mai contează,

    Era seară? Sau amiază?

    Cert e c-a-nceput precis,

    Benevol și indecis.

    Și atunci, o stea ”apusă”,

    Și, în toate cele, ”dusă”,

    S-a certat cu-alte surate,

    Și și-a luat Raiul în spate.

    Pe Cale, cam rătăcită,

    Și, la ”suflet”, cam ”răcită”,

    A găsit o lume nouă

    Și, chiar s-a făcut, că plouă.

    Ce-i ciudat, e că a dat,

    Cum să spun, cam cu păcat,

    De ”ceva” mai altfel, viu,

    Și-a făcut, se pare, ”Ptiu!”

    Unii spun că, de uimire,

    Alți, de bună-simțire,

    C-ar fi fost ”pre-monit-oasă”,

    Nu o simplă ”pământ-oasă”.

    Resemnată, obosită,

    Și, probabil, cam pripită,

    Și-a întins Raiul spre ei,

    Ignorând că-s ”derbedei”.

    *

  


  Ce timp

  
    -și ce popă-

  

  
    Am ieșit în stradă;

    Totul mă deprimă.

    Dar e-un ”timp” afară...

    Să mori, e o ”crimă”.

    Primul sens, de bine,

    E ca să trăiești

    Frumusețea vieții...

    Da, dar cât plătești...

    Cel de-al doilea-i însă

    Legat de ”adio”,

    Și de ”chibzuială”,

    Cât te mai simți ”bio”.

    Când îți face lista,

    Popa te uimește;

    Că nu ai de unde,

    Asta nu-l privește.

    ”Domnul vrea, și cere,

    Doar prin gura mea”,

    Spune cu mândrie,

    Turnându-și să bea.

    Ce, nu mai contează;

    Vinde mici la Cora.

    Nu-i slujbaș cu ziua,

    Ci patron... cu nora.

    Cugetând, vremelnic,

    Mă declar convins.

    E ”înfipt” ca preot;

    Banii au învins.

    Cerul mă ”apasă”

    Și mă trec fiori.

    Unde-o fi Dreptatea?

    Poate în alți ”zori”...

    Mă îndrept spre crâșmă,

    Ca să uit de-un gând.

    Ori înjur, ca alții,

    Ori mai cer/scriu un rând.

    *

  


  Chemarea stelelor

  
    Într-un Cer, pierdut în noapte,

    Stele-suflete mai mor.

    Luna trece-nsingurată;

    Suferă că-s doar decor.

    Prea departe să le-atingă,

    Cu o rază doar, măcar,

    Ea le simte, cum o cheamă:

    „Vin-o, n-o fi în zadar!”.

    Lanțurile-ar vrea să-și rupă,

    Și, nebună-n zbor de vis,

    Să le caute-n neantul

    Prăbușit în alt abis.

    Ea trăiește-n ”Timpul morții”,

    Infinit la ce-i menit,

    Care-a adoptat Pământul,

    C-un uman, dar ”strict-finit”.

    Condamnată-i să îi vadă

    Ca ”materii”, în schimbare,

    Simple transformări ciudate,

    Chiar fără justificare.

    Simte însă, în credință,

    Sufletele largi, fidele,

    Ce-și așteaptă-nfrigurate,

    Zborul, ultim, către stele...

    *

  


  ”Chintesența vieții”

  
    -fumul-

  

  
    Din câmpu-”ntunecat”, de flăcări,

    Doar moartea se ”răsfiră”-n sol.

    Un corb, cu pana-”ncărunțită”,

    Cu pofta-”ncinsă”, dă ocol.

    Din Cer, lumina se revarsă,

    Nu ca alin, ci ca să-ncingă,

    Un jar ”născut” din nebunia gloatei,

    Ce tot mai vrea, ceva, să ”stingă”.

    În pâlpâiri, cu gura larg deschisă,

    Avid de ”hrană”, s-a întins

    Spre un ”nimic”, rămas cu viață,

    Să-i dea obolul, ca învins.

    Pe-o cale șerpuită, fumul urcă

    În răbufniri de jale, de-o speranță ”dus”,

    Căci i-a transmis, materia pierită,

    C-un ”Creator”, ar fi, acolo sus.

    În el, s-a scurs prea multă viață,

    Și, ca s-o țină, chiar nu poate,

    Da-i pare rău, când se disipă,

    Străine amintiri ciudate.

    O lege-a ”existențelor”, străbună,

    Atestă ”Transformarea” ca pe-un ”dat”,

    Subliniind că ”Totul”, ce se pierde,

    E, doar în altceva, pe loc, schimbat.

    Că-i adevăr, îi vine greu a crede,

    Căci focul ”arzător” nu pare-o farsă,

    Și nici că el e-o ”chintesență-a vieți”,

    Când jos o ”vede” ca cenușă, ”arsă”.

    *

  


  Ciclul ”plângerii” Veciei

  
    La-nceput a fost oceanul

    Și-un uscat cu-apă dulce,

    Dar c-un vânt suflând haotic,

    Fără chef ca să se culce.

    Mai apoi, în voia sorții,

    Viața a ”pășit” spre ”nou”,

    Și-a înscris, în Veșnicie,

    Ciclul simplu, printr-un ”ou”.

  

  
    Prin nașteri vii, făptura mamă,

    Spre infinit pasu-a făcut,

    Și, să supună nemurirea,

    În crunte chinuri s-a zbătut.

    Pământu-nduioșat de viața

    Ce îi dădea și lui un țel,

    A început ca s-o răsfețe,

    Și să rodească plin de zel.

    Legende spun, sau doar se știe,

    Că el și-o lacrimă vărsa,

    Pentru ”fărâma” de trăire,

    Ce-o lua în el, de-l ”părăsea”.

    Din mii de mii de milioane,

    De mici sărate picături,

    El a-ncropit adânci oceane,

    Pentru-altă ”gamă” de făpturi.

    În Ceru-nalt, în ”puritate”,

    Pe neșiutele ”alei”,

    În apa ”aburită”-n soare,

    A mai păstrat, ”dulceața” ei.

    În ropot cald, sau în urgie,

    Păcatele își spală, des,

    Și-acceptă riduri, ca pâraie,

    Din munți-nalți, până la șes.

    În mame-mări, renaște viața,

    Și ”lacrimi” se întorc în Cer;

    E ”ciclul plângerii” Veciei,

    Pentru născuții ce tot pier.

    *

  


  ”Cimitirul”

  
    -sat fără ”față”-

  

  
    Timpul a gonit din urmă

    Zorii cu iz tern.

    Ramuri rupte zac în brumă,

    Sub un cer etern.

  

  
    Flori, cu farmec de fecioară,

    Dau gerului hrană.

    Umbre, triste-n rătăcire,

    ”Cad” în prag de iarnă.

  

  
    Liniștea se pierde-n șoapte,

    Goale-n nepăsare.

    Lacrimi reci, căzute-n noapte,

    ”Ard” sub lumânare.

  

  
    Vorbe aruncate-n pripă,

    Scurmă după ură;

    O vecină ține ”scorul”,

    ”Gângavă” la gură.

  

  
    Viitor, își fac sărmanii,

    Preventivi, sub cruce;

    N-au, cu-atâtea-njurături,

    La Cer cum să urce.

  

  
    E-un ”prezent” în ”cimitirul”

    ”Morților” în viață.

    Un cățel latră aiurea,

    În sat fără ”față”.

  

  
    *

  


  ”Coțofleanca”

  
    -cronco cârâiala-

  

  
    Gângurind ca cicâr-cioara,

    Coțo-fleanca sfida moara,

    Și, cu zbaturi putrezite,

    Scârțâia iubiri pierdute.

    Muzica-ngropată bine,

    Nu putea prea mult a spune,

    Căci, în duo, cu o gaie,

    O făceau, corect, de oaie.

    Cronco-vocea de di(!) divă,

    Amplă, plină, de salivă,

    Sfârteca-n curat-neștire,

    Bruma-doză de simțire.

    Cârco-răgetul subtil,

    ”Înălțat”, înspre ”senil”,

    Se scurgea din colț de guri,

    Odă haitelor de suri.

    Pico-muzica ”cerestră”,

    Prăpădită ca ”terestră”,

    Șiroia cuvinte-scroafe,

    Printre giugiuleli de stoarfe.

    Lunga cronco-cârâială

    A sculat și-un mort din sală,

    Ce-ncântat, a dat cu clanța:

    -Ptiu, bătute-ar baba-Cloanța!...

    *

  


  Cu ”pofta”-n sat

  
    -fără cui-

  

  
    Lângă-o casă, cert uitată

    De Milă și de Iubire,

    Cu o mutră cam ”plouată”,

    Lătra Boby, a ”cerșire”.

    Îl știam plecat de-aseară,

    După o Cățea ”uitucă”,

    Ce își ”încurca” aleșii,

    Ce-așteptau după ulucă.

    ”Rândul” nu era prea sigur;

    Nu venea, cum te-așezai.

    ”Ținea” totul de putere,

    ”Spatele” când ți-l păzeai.

    Ca la om... putere... spate...

    Vai de mama lor... și-a mea.

    Ce nu faci pentru o ”poftă”,

    Fie ”poama” cât de rea.

    Cu iubirea ”sterpezită”,

    Mi-am ”pus” fața-ngrijorată,

    Și mi-am întrebat potaia,

    De ce m-a lăsat, ieri, ”baltă”:

    -Îmi făceam griji, pentru tine,

    C-ai pățit, ceva, prin sat,

    Cam așa, cum fac, desigur,

    Pentr-un om plecat la mat.

    Te știam ferm în credință,

    ”Credincios”, doresc să zic,

    Cum suntem, și noi, grămadă,

    La ”Șefuți”, mai mult de-un pic.

    Mă privea cu ”îndoiala”

    Omului ades ”plimbat”,

    Și cu vorba, și cu fapta,

    Pentr-un ”drept”, ades ”strâmbat”.

    -Știi, veneam, sigur, de-aseară,

    Dar am tot cedat, la rând,

    Ca ”deștept”, de bună seamă,

    Cum spuneai tu, cu bun gând.

    Nu am vrut să îmi stric blana;

    Știu că-ți place de-s curat.

    I-am lăsat, să-și facă ”pofta”,

    Pe mai ”marii” de prin stat.

    -Sat, să spui, vrei tu, desigur...

    Bun, la tine satu-i stat.

    Tu, ca noi, n-ai nici ”moneda”,

    Să-ți ”faci” poftele pe blat.

  

  
    L-am iertat, de bunăseamă,

    Căci, cu ”pofta” nu te pui.

    Ce noroc, căci, ca ”jăvreișeni”,

    N-au Guvern, cu ”țepi” și ”cui”.

    *

  


  Cugetări despre... ce-o fi bine

  
    -singurătatea adevărului-

  

  
    -Din mai multe ”adevăruri”, despre același lucru, unul singur este adevăr curat, nemurdărit de minciună sau interes;

    -Singur este cel ce crede că are întotdeauna dreptate și că există doar un adevăr, al lui;

    -O vază spartă, chiar bine lipită, rămâne tot o vază spartă; așa și adevărul ”cârpit”;

    -Cel ce pleacă de prea multe ori, chiar de revine mereu, devine, treptat, străin;

    -E de ajuns că ei fac legile; de ce să le mai și cunoască?

    -Prea des, aspectul general este stricat de particular;

    -Să analizăm situația cu atenție, fără a o deranja, căci altfel se schimbă;

    -O nouă încercare, lipsită de sens, nu-i fără sens; dovedește interes;

    -Azi tăcerea/viața, cu ochii închiși, este mai ”atractivă” decât viața/trăirea cu gura deschisă;

    -Ce nu omoară întărește? Posibil, dar deseori înrăiește;

    -Nu lăsa să ”cadă” vorbe ”grele”; pot ”trezi” regrete;

    -Poți distruge ceva apropiat, frumos, pentru a crea ceva și mai frumos, însă doar străinii îl vor aprecia;

    -Nu te ”îmbeți” niciodată când ”bei” din paharul înțelepciunii;

    -Când vrei ”un” ceva, și-l obții, vrei mereu ”alt” ceva;

    -Când cei dragi te înconjoară, nu-ți pierde zâmbetul;

    -Dacă poți zâmbi când urăști, ești mânios, neîncrezător, trist și neajutorat, ești fericit;

    -Îngroapă regretele și suspinele și nu le semăna; pot ”în colți”;

    -Nu rămâne în urma clipelor care trec;

    -Ce ”lași” în urma pașilor tăi, poate folosi la pasul viitor;

    -O faptă bună este ca sămânța; poate ”rodi” sau nu, dar să nu o regreți;

    -Cât timp ai, și poți să dai, nu te plânge;

    -Pesimistul poate jeli orice; optimistul doar un pesimist;

    -Tăcerea poate fi o scuză că nu știi, dar o acuză când știi;

    -Din ”culmea durerii” totul se vede urât în jur;

    -”Gândul nerostit , sau fapta ne-mplinită”... De regretat? Nu neapărat... Puteau să facă și rău;

    -Rar dorești ce-ai avut, și atunci cu mintea de pe urmă;

    -Iubirea și credința... ades izvor de lacrimi;

    -De visezi doar ”Luna”, vei visa mereu;

    -”Minte-mă frumos!” spuse ea, cerându-i să-i declare dragoste veșnică;

    -Patima arde, dar nu ține de cald;

    -Pe ”valul” vieții râzi, când ești sus, și speră, când ajungi jos;

    -Când visurile ”mor”, ”trezește-te”;

    -Săracul îmbogățit, ”sărăcește”-n sentimente;

    -Orgoliul distruge meritele, ca și otrava ”laudei de sine”, care te ”orbește”;

    -Când inima impune ”tăcere” rațiunii, gândește-te!

    -Când ”doarme” rațiunea, inima își cam ”face de cap”;

    -”Nu mă-mbăt de plăcere”, spune bețivul; mă ”forțează” propriul viciu;

    -Când ”visezi” cu ochii deschiși, riști să nu dormi bine;

    -Niciodată un drum nu se termină; continuă altfel;

    -Nu toți pot iubi;

    -Nu poți iubi mereu; iubește când poți;

    -Iubește totul; astfel vei iubi și ce trebuie;

    -Nu vorbi când tăcerea poate spune mai multe;

    -A raționa să nu fie o pură plăcere și nici plăcerea pur rațională;

    -Când iubești cu capul, dai și ceri totul; când iubești cu inima, dai totul;

    -Nu ”clădi” ca să distrugi și nu distruge ce nu poți clădi;

    -Nu pleca, dacă nu vrei să ajungi;

    -Nu te ”opri”, dacă nu vrei să stai;

    -Nu râde de cel ce plânge;

    -Nu ”arunca” tot ce ai; vei plânge că nu mai ai ce arunca;

    -În iubire, ca și în viață, nu dori ce nu poți avea și nu cere ce nu poți da;

    -Nu pretinde să ai, ce nu poți păstra;

    -Fii mulțumit cu ce ai și uită ce n-ai putut să ai;

    -Frumusețea unei flori o percepi cu văzul și mirosul, nu și cu celelalte simțuri; așa și în viață, ia ce e frumos, bun și bine, cu ce poți , fără pretenții și iluzii;

    -Valoarea unui lucru i-o stabilesc alții; frumusețea, doar tu;

    -Fii înțelept, calm și drept, precum Timpul, ce își vede liniștit de drum;

    -Fii răbdător și încrezător precum pădurea ce renaște și din scrum;

    -Nu te vei teme de ”mâine”, dacă te poți bucura de fiecare ”azi”;

    -Ne-am născut ca să murim; între timp, mai și trăim;

    Legea normalității imprevizibilului: Orice se poate întâmpla;

    -Orice se întâmplă, trebuie să aibă și posibilitatea de a o face; nu orice, ce se poate, se întâmplă;

    *

  


  Da, dar, totuși

  
    -de prin sat-

  

  
    Ascultam, ca un novice,

    Doar mimând un pic de zel,

    Ce-un ”deștept”, ajuns pe ”cracă”,

    Îmi spunea:

    -Am fost la fel...

    ...

    Ca și tine-un simplu ”nimeni”,

    Nu la vorbă, ci la port,

    Am ajuns, să dau cu piatra,

    În ”balta” ce-o știi, c-un ”cort”.

    Cu ”prostească”-nțelepciune,

    Ca orice sărman din sat,

    Chiar l-am provocat la ”Luptă-

    Dreaptă”, pe-un ”Ales” din Stat.

    Cugetasem că, probabil,

    Dreptu-aveam, căci tot băteam

    Apa-n piuă, când ceream,

    Și, degeaba-n ”fapt”, stăteam.

    ”Sfada” a-nceput și, timpul,

    După Soare, a trecut,

    Fără ca vreunul, totuși,

    Un ”Ceva” să fi făcut.

    În final, Dreptatea, însă,

    Ca excepție-a învins

    Și, ”pornit”, ca orișicare,

    Chiar ”Victoria”-am pretins.

    El mi-a dat... o ”lămurire”:

    -Ia ce vrei!... De poți să iei.

    -Și atunci?... N-o las mai ”moale”.

    -Poți, pe ”coajă”, ca s-o... Ei?

    -Da, dar, totuși, lupta dreaptă?

    -Ai învins! Rânjit răspuns.

    -Da, dar, rezultatul?... Fapte?

    -Faptu-n sine... Ți-e de-ajuns.

    -Da, dar, totuși... Viitorul?

    -Bun e... Dacă e cu ”rost”.

    -Da, dar, totuși... Viitorul...

    -Te repeți... Chiar ”pici” de prost.

    M-a ”lovit” drept în orgoliu;

    Ori cedam, ori eram prost.

    -Bine, optez pentru-amândouă...

    -Vezi? Ca noi, ești ”prost-cu-rost”.

  

  
    L-am privit cu nepăsarea

    Ce și scârba ascundea;

    Era chiar ”Hoppa-Mitică”,

    Ce-n picioare tot cădea.

    *

  


  ”DA”-uri

  
    -nu da!-

  

  
    Sterpe, vorbele se-nșiră

    În promisiuni de ”DA”.

    Frazele sunt goale-n fapte,

    C-ar mai trebui și-un ”NA!”

    ”Da, dar... încă!”... ”Na problemă!”

    E sloganul mult iubit,

    Ce, uzat de repetare,

    Tic formal a devenit.

    Din reflex de apărare,

    ”Nuuu”-ul nu îl folosesc;

    Se complac în acceptare

    Și, cu ”da”-uri ne ”servesc.

    -Da, se face... da-r de unde?

    -Da, se-aprobă... da-i greșit!

    -Da, de ce... da n-ai dat ”dreptul”!

    -Da, dă-te și tu spășit!

    -Mai încearcă... da, ai dreptul!

    -Da-rar naiba... n-ai noroc!

    -Da-torii ai... da, precis!

    -Da-că vrei... da, sunt proroc!

  

  
    Dacă ceri prea multe ”da”-uri,

    Și că ”da-u”, tu simți ades,

    Nu ca rezultat, desigur,

    Ci, pe piele, mai ales.

    *

  


  De-a lungul tăcerilor

  
    -”șoaptă de noapte”-

  

  
    De-a lungul tăcerilor,

    în umbra uitărilor,

    sub raze de vise

    cu speranțe ”stinse”,

    poposesc deodată

    la margini de faptă,

    aruncând privirea

    și plecând simțirea,

    la zări ce se-adună

    în dureri ce ”sună”,

    ascuțit, în noapte,

    când clipa se zbate,

    ca fluture-aruncat,

    în zbor zbuciumat,

    în vâltoarea vie,

    fără de vecie,

    din viață senină,

    strivită de tină,

    cu idei tăcute,

    în zadar pierdute,

    și doruri curmate,

    de-o ”șoaptă de noapte”.

  

  
    *

  


  De din umbră de Vecie

  
    De din umbră de Vecie,

    Căci, în gând, și-acolo-ajung,

    Mă privea un Timp haotic,

    De-mi venea, milos, să-l plâng.

    N-avea ”sens”, căci Începuturi,

    Sau Sfârșituri, nu găseai,

    Și vedeai și Viitorul,

    Chiar în urmă, când pășeai.

    Nu erau lucruri ”ca lumea”,

    Nici în sensul de ”văzut”,

    Chiar ciudat, căci, parcă, totuși,

    Aveai dreptul la ”putut”.

    Vrei ceva, ți-apare-ndată,

    Nu mai vrei, a dispărut.

    Singur, mă simțeam aiurea,

    Prin Neantul ”decăzut”,

    Ce l-am scos din rândul Vieții,

    Și-a realului curent,

    Chiar dacă se ”da ” el mare,

    Că ar fi, cu noi, decent.

    Supărat, el, Amintirea,

    Mi-o ”ștergea” cu un ”ceva”,

    De nu mai știam de mine,

    Că sunt om, sau ”altceva”.

    Mă ”priveam” doar cu vederea;

    Nu mă ”percepeam” de loc.

    Doar în minte-mi ”umbla” șoapta:

    ”De n-oi fii, doar n-o fii foc...”

    Mă gândeam, în gând adică:

    ”Dacă n-o fii numai gând?

    Dacă am ajuns pe mâna

    Nesfârșitului bolând?”

    Golul mă-mbia pesemne,

    Și-ntr-un fel mă amețea,

    Căci, ca el, ca neființă,

    Chiar, prea bine, mă ”simțea”.

    *

  


  De dincolo de ”Dincolo”

  
    -Viitorul de o zi-

  

  
    De dincolo de ”Dincolo”,

    s-a întors un Vis să-mi spună,

    că Soarele-n răsăritu-i,

    n-are timp să mai apună,

  

  
    că Lumina-i ne-mblânzită,

    și face numai ce vrea,

    alungând cu-ncrâncenare,

    Umbra legată de ea,

  

  
    iar Tăcerea-i îngrozită

    de murmur de voci neutre,

    renăscute-n neființă,

    fără a avea și ”mutre”,

  

  
    căci Ființe nu există,

    ci doar nume șters de ele,

    într-un sens al neputinței,

    fără-a se-mpăna în piele,

  

  
    totul într-un sens ilogic,

    cu Realul osândit

    să nu fie mai nimica,

    cât nu-i încă dovedit,

  

  
    și-i o tainică himeră,

    căci, ce nu-i, nu e, și-atât,

    și, degeaba, ”neștiutul”,

    încearcă să ”facă gât”.

  

  
    În concluzie, el Visul,

    vedea totul fără rost,

    cum normal e, și-o să fie,

    când o duci cu mult mai prost,

  

  
    căci, nici Logica nu-i bună

    să hrănești Foamea cu ea,

    și de-aceea, Omul simplu,

    vrea și-Amarul să și-l bea.

  

  
    Nu-i corect? Nici bine nu e?

    Nici n-am spus, cumva, c-ar fi,

    când un Vis zălud mi-arată,

    Veșnicia de o zi.

    *

  


  De la animal la om

  
    -scrisoare deschisă-

  

  
    -Oameni buni!... Scuzați!... Doar oameni!

    Ce ”gânduri” aveți cu voi?

    De ce țineți, în ”prostie”,

    Să ajungeți, mulți, ca noi?

    Noi suntem doar animale,

    Cam sălbatice, de fel,

    Dar cu alte ”daruri” date,

    Ca și vouă, știți, de El.

    Ne asemănăm în multe,

    Mai cu seamă la ”porniri”,

    Căci ne ”lăcomim” la foame,

    Și nu tolerăm ”jigniri”.

    Hămesiți, cam cum e soarta,

    Ne-nfruptăm din multe-oricum,

    Dar, cu simțul de dreptate,

    Nu ”mâncăm”, din neam, nicicum.

    Rar ucidem din plăcere,

    C-avem ”dereglați” și noi,

    Dar vă jur, sunt doar excepții,

    Și nu ”practici”, ca la voi.

    Mulțumiți cu ce ne-oferă

    Mama noastră ”naturală”,

    N-adunăm pentru : ”Vai Doamne,

    Sărăcia dă năvală!”

    Nu ne-ncântă bogăția,

    Nici în bunuri, nici în bani,

    Poate doar cea de putere,

    Pentr-un timp, nu zeci de ani.

    Ne impunem doar prin ”forța”

    Fizică, nu de alt fel,

    Și privim ”dușmanu”-n față...

    Bine, fie el și miel.

    Nu ”concepem” nici războaie,

    Mari, sau mici, de ”cotropiri”,

    Chiar dacă migrări de ”foame”,

    Par un fel de ”năvăliri”.

    Nu ne facem cimitire

    Cu ”eroi” care-au ucis,

    Sau mausolee pentru

    Cei ce ”moarte” au decis.

    Nu încurajăm nici furtul,

    Hăituind hoții pe loc,

    Nu așa ca ”legea” voastră,

    ”Bătând”, pasul, tot pe loc.

    Rar, la noi, se-adună-n haite,

    Cei ce au ”darul mortal”,

    Nu ca ”poftă ucigașă”,

    Ci doar ”interes-vital”.

    Dar la voi, ”haite oculte”,

    ”Credincioase” numai lor,

    Se tot strâng și se destramă,

    De la mic, la mare ”for”.

    Trădătorii-s plini de lauri,

    Și se-”nvârt” fără sfârșit,

    Ignorându-se, că-n fapte,

    Pe cadavre au ”pășit”.

    Pe la noi e ”claritate”,

    Lupu-i lup, mielul e miel;

    Fiecare-și poartă ”crucea”,

    Ca la voi, dar nu la fel.

    Neamuri, rase, genuri, forme,

    Cu destin încă nescris,

    Avem în ”onestitate”,

    ”Nealterate”-n gând proscris.

    Sunt normale, cu năravuri,

    ”Otova” pe ”națiuni”,

    Dar nicicând, lupii, cu mieii,

    N-or să facă ”uniuni”.

    Dar, în rest, ați luat destule,

    De la noi, vizând ”puterea”,

    Inclusiv ”mila-alterată”,

    Ce nu simte nici durerea.

    ...

    Ar mai fi de spus, vai, multe,

    Dar renunț... aud alt foc

    Și, ca cel deștept, cu-minte,

    Fac ce fac... o iau din loc.

  

  
    Cine-s eu? N-are-a contează,

    Cum zic unii dintre noi;

    Am păscut la barieră,

    Și-am ajuns, adult, ca voi.

  

  
    *

  


  De ziua ta, din depărtare

  
    Zilele își scurg ”plăcerea”

    În banalul ”bla-bla-bla”;

    Numai gândul mai ”grăiește”:

    ”La mulți ani, de ziua ta!”

    Doar ecoul depărtării

    Murmură încet: ”esc-esc!”;

    Unii-i spun că-i doar răspunsul

    La-ntrebarea: ”Mai trăiesc?”

    Grota timpului, golită,

    Îl îngână: ”dor-dor-dor!”

    Amintirile-s de vină,

    Sau doar suferințe-n ”cor”?

    Dar, oricum, ele-mpreună,

    Un ”tot intim” re-ntregesc,

    Ce se regăsește-n suflet,

    Ca un tainic: ”Te dor-esc!”

    *

  


  ”Depresi-onații” noștri

  
    -pleava-

  

  
    ”Depresi-sonați” de viața

    Îmbâcsită la ”culoare”,

    Mult prea mulți își ”ling” plăcerea,

    Pe sait-uri ”revoltă-toare”.

  

  
    Formele de vieți ciufute,

    De mizerii năclăite,

    Cred, în pizma nedreptății,

    Și în libertăți spoite.

  

  
    Mințile percep cuvântul,

    Doar în sensul lui sordid,

    Lăbărțat mai mult în ”lături”,

    Spre un interes morbid.

  

  
    Din idei se scurge jalea,

    ”Deficită”-n sentiment,

    Într-un chițăit lugubru,

    Scârțâind a armament.

  

  
    Vocile, șterse la gură,

    Dacă-un bun simț ar trăi,

    Proslăvesc șansa nedemnă,

    Că au dreptul de-a grăi.

  

  
    Ca pomană cer neantul,

    Cu ce-o fi în el ascuns,

    Și se bat în piept cu pumnul,

    Că și Raiul l-au străpuns.

  

  
    Au curajul, și-n oglindă,

    Să privească la ”gunoaie”,

    Și, o aur-ă de slav-ă,

    Să și-o pună, sclavi, din zoaie.

  

  
    Fac ce fac apoi, cu capul

    ”Dus”, să spurce un popor,

    Ca s-arate că-s, ”pe bune”,

    Chiar ce sunt, ”cozi de topor”.

  

  
    Cu minciuni prostesc ”prostimea”,

    Ce se-nghesuie la ”rând”,

    Pentru dreptul la dreptate,

    Pe care-l digeră-n gând.

  

  
    Împreună, în picioare,

    Calcă, fără remușcări,

    Pe cel ce îndrăznește-n cale,

    Să nu vrea ”re-vindicări”.

  

  
    Ahtiați după ”put ere”,

    Put, în haite când se strâng

    Căci, s-”alunece” pe liste,

    Cu politică se ”ung”.

  

  
    Ce rezultă e ”nimicul”

    Ce, votat, pare-a conta,

    Dar, de ai doar pleavă-n sită,

    Nu poți grâul a sorta.

  

  
    *

  


  ”Deșeuri”

  
    -pentr-un drob de viață-

  

  
    Umbre-mprăștiate, pe un câmp ”murdar”,

    Pentr-un drob de viață, umblă în zadar.

    Urbea nu-i departe; i-a gonit, din ea,

    Foamea, disperarea, și o lume rea.

    N-au un ”Mâine”-n față; ”Azi” e tot ce vor.

    Nu toți au o șansă; norocoșii mor.

    Din gunoaie-adună, resturi, de mâncat,

    Și o cârpă-două, bune de-mbrăcat.

    Zdrențe au și-”acasă”, pe-orice trup mai gol

    Căci, cârpite bine, încropesc un țol.

    Haina, poate-l face, pe om mai milos,

    Dar, ce poartă ”gloata”, nu-i de vre-un folos.

    De iubire, urma, s-a pierdut de mult,

    Iar copiii-nvață, cerșitul, ca cult.

    E-o ”cacofonie” totu-n jurul lor,

    Și, doar să trăiască, unii chiar mai vor.

    Undeva, stau oameni, mulți pe perne moi,

    Mâncând mai de toate, ”producând” gunoi.

    Noaptea-ncet se lasă, peste-un câmp ”curbat”;

    Pe movile, ”umbre”, ”calea” o străbat.

    Sunt umani ”cu ziua”, ”crescuți” în gunoi,

    ”Aruncați” acolo, ca ”deșeu”, de noi...

    *

  


  Deșteptări diurne

  
    Odihna își pierde suflarea,

    În freamătul limbii de ceas.

    În marea dorințelor faste,

    Din nou se scufundă un vas.

  

  
    Din vise în vise, uitarea tot crește,

    Ca pomul în sine, atot-stătător.

    Un munte își strigă, de veacuri, prezența,

    Cu glasul pierit, printre noi, răbdător.

    Un gând mai grăbit alungă tăcerea,

    Clepsidră a timpului veșnic pierdut.

    Un râu rătăcit își poartă durerea,

    Cerșind pentru semeni un strop băut.

    Lumina din stea se târăște-n neanturi,

    Cu golul etern peste ea prăbușit.

    Un codru își sapă tot singur o groapă,

    Cu cioturi mai crude, de om răvășit.

    Nimicuri se-alungă pe fugă-ntre ele,

    Cu vorbe-ncepute, dar fără sfârșit.

    O ”umbră-figură” se-ndreaptă spre soare,

    La pas, doar cu viața, și traiul târșit.

    Din cerga credințelor vechi îngropate,

    Răzbate o rugă de Domn obosit.

    În vis se strecoară un scâncet de ziuă,

    De zarva nocturnă-i și el plictisit.

    În ceața trezirii acute, diurne,

    Un vaiet ascuns, în plâns se transformă.

    Ca bot ascuțit, de a legilor vrere,

    Iar mușcă din om, trăirea diformă.

    *

  


  Doamna Puffy

  
    Mă certase Puffy,

    Cea cățea de rasă,

    Că, ea, ca o doamnă,

    N-are vilă-n ”casă”,

    C-auzise-n stradă,

    De-”Una”, cu ”bărbați”,

    Ce-a ”pus” de-o vilă

    În casdă ”culcați”.

    -Asta nu e ”doamnă”!

    I-am spus printre dinți.

    -Da-i ”cu multă stare”.

    -”De”.... mă scoți din minți.

    -N-ai, căci, de aceea,

    Prost c-o duci, te plângi.

    -Că tu, fără minte,

    Deșteaptă-o s-ajungi.

    -Voi aveți ”dreptate-a”;

    Pe piele se simte.

    -Io-te-te, isteața;

    Jocuri de cuvinte.

    -Ați făcut progrese;

    Acum ”dați” la ”minți”.

    -Deci tu stai chiar bine;

    Nu ai... ce să simți.

    -Fii și tu, cu mine,

    Mai ”tandru”, de vrei!

    -Vezi că ”întinzi coarda”!

    De pleznește-o iei.

    -Eu te-nvăț de bine,

    Chiar de n-are rost.

    -Cred că vrei, diseară,

    Să ”serbezi” un post.

    -Limitat în cuget,

    Ca și-n fapte... clar.

    -Vezi c-am prin grădină,

    Și bețe... ca dar.

    -Vai, vai, dintr-odată,

    Devii mai isteț!

    Bune-s pentru vilă,

    La mine-n coteț.

    -Ți-o ridic, dar banii?...

    Tu să îi aduci!

    -Eu o ”șterg” atuncea;

    Voi munci pe ”brânci”.

  

  
    Și-a plecat netoata;

    Chiar m-a păcălit.

    Nu-i ardea de vilă,

    Ci de hoinărit.

  

  
    *

  


  ”Doamna”

  
    -feerie-

  

  
    Din mesteceni, curg ghirlande

    Vălurite-n briza blândă,

    Ce nu ”îndulcește” gerul,

    Prăvălit din aspra tundră.

  

  
    Licurici de gheață-mbracă,

    Ramu-n giulgiu străveziu.

    Mugurii sunt storși la față;

    Pentru viață e târziu.

  

  
    Feerie, este ”Doamna”

    Ce-ți ”ia ochii”-n orice loc.

    Diamante sângerânde,

    Strălucesc cu limbi de foc.

  

  
    Pofta ei, de-a ”strânge” totul,

    Într-o chingă de cristal,

    E perversă, fiindcă lasă,

    ”Gol” în viu, cu iz mortal.

  

  
    *

  


  Doar dragoste

  
    -pt. o melodie-

  

  
    Sfidam neantu-n clipe nesfârșite,

    Cu nopțile întinse-n ”răsărituri”,

    Și ne-odihneam, pe stelele-ndrăgite,

    Privirile, în dulcile-”asfințituri”,

    De patimi, împreună ”dezrobite”,

    Din lanțul rațiunilor ”zdrobite”.

    Ref.

    Eu te-am iubit, cum numai nebunia

    Înlocuiește-o floare, cu-n ”tablou” pictat,

    Și dă, realitatea vie, pură,

    Pe-o amintire demnă de uitat.

  

  
    Azi ”frunzăresc” iubirea ca pe-o pradă,

    Și-ngrop amaru-ascuns prea des, în bragă,

    Căci am lăsat durerea să mă ”roadă,

    Și, rătăcind după ”plăcerea” vagă,

    Nu am permis, la nimeni, ca să vadă,

    Cât, tu mi-ai fost, și încă-mi ești, de dragă.

    Ref.

    *

  


  Doi prieteni

  
    -ca-ntr-o gară-

    -pt. melodie-

  

  
    Doar cu grija unui mâine,

    Împărțind un colț de pâine,

    Doi prieteni s-au ”legat”

    Frați de cruce-n timp ”vărgat”

    De reci umbre de nevoi,

    Și de dricuri în convoi.

    Ref.

    S-au privit, în ochi, ”deschis”,

    Când mormintele-au închis,

    Cu o lacrimă fugară,

    Ca-ntr-o prăfuită gară.

  

  
    Soarta a fost rea cu ei,

    C-au ajuns printre mișei,

    Și-au iubit aceeași fată,

    Cu o dragoste curată,

    Iar, când ambii au greșit,

    Unu-”a vrut”, și a pășit

    Singur, ”prag” legal, ”de fier”,

    Unde visele tot pier.

    Ref.

    S-au privit în ochi, ”deschis”:

    -Tu rămâi! Eu plec... închis...

    Cu o lacrimă fugară,

    Ca ”Adio!” într-o gară.

  

  
    Sacrificiul lui, ”aparte”,

    Însemna ”cât mai departe”,

    Nu să uite ce-a iubit,

    Și, nicicum, ce a trăit,

    Ci doar dragostea, de frate,

    Și de fata, ce-i desparte.

    Ref.

    S-au privit în ochi ”deschis”,

    El, c-un un viitor ”închis”,

    Cu o lacrimă fugară,

    Ca-ntr-o părăsită gară.

  

  
    Timpul a ”săpat” adânc...

    Undeva plânge un prunc.

    Sufletul e liniștit...

    ”Tăcerea” la ”odihnit”.

    S-au văzut în anii grei...

    El iubește-acuma trei.

    Ref.

    Se privesc în ochi ”deschis”,

    Cu trecutu-abia ”închis”,

    Cu o lacrimă fugară,

    Ca prieteni, într-o gară.

    *

  


  Dorință

  
    -înverzind copacii goi-

  

  
    De din umbră de iubire,

    Căci, aici, dorit nu sunt,

    Îți trimit un semn prin Cerul,

    Ce-i comun pe-acest pământ.

    Tu îl vezi la fel ca mine;

    Ne-ntâlnim acolo sus,

    Eu ca nor, tu ca lumină,

    Prinși pe-același, poate, fus.

    Firul Timpului se-ntinde

    Din trecut, doar până azi;

    Mâine fi-vom împreună,

    Pe sub cetina de brazi.

    Eu voi sta cu tine-acolo,

    Ca o umbră de absent,

    Ferm convins că despărțirea

    E o formă de prezent.

    Dacă eu nu-mi iert greșeala,

    Fiind mai milostiv ca El,

    Cine oare-n poarta Sorții,

    Va decide, și-n ce fel?

    Dacă Cerul fără pată,

    Se va plictisi de noi,

    Ne-om retrage pe pământul

    Mai curat, doar după ploi.

    Timpul, de ne e prieten,

    Va uita poate de noi,

    Și-om avea o șansă nouă,

    Să-”nverzim” copacii goi.

    *

  


  Drujba ”sclavolnicului rât”

  
    -jalea de dreptate-

  

  
    Un antiromân

    După-o lungă perioadă,

    De pierdut timpul la slujbă,

    S-a ”trezit” că vrea, ”sclavonul”,

    Să-i zică, la muncă, ”drujbă”.

    -Dar-vai! zicem noi, cu spaimă...

    -Davai! zbiară el în rusă...

    Cere, zbir, și limba noastră,

    Ca să fie-n ”hățuri” pusă.

    Iar apoi, cu ”Hăis!”, ne-ndrumă-n

    Hoarda lor ”inteligentă”,

    Profitând că, la noi, mintea,

    În prea mulți, de-un timp, e-absentă.

    În limba lor, vor, și pe cruce

    Să schimbe nume de străbuni;

    Avem noroc, de sunt din piatră,

    Căci, de-s de lemn, ajung tăciuni.

    Iar după asta, ”drujba”-i gata, (treaba)

    ”Tăiate”-s rădăcini de neam

    Și, la copii, alt Moș, Gerilă,

    Va bate, de Crăciun, în geam.

    Iar de vei întreba, în ”slavă”,

    ”Ce” mama naibii au adus,

    Cu ”kak”, tu vei începe fraza,

    Ca stimă pentru-al lui ”produs”.

    De vrei și ”idiot” (a merge) în cizme,

    Și ”pași să faci”, așa cum ești,

    Poți ”pune” și de-o lumânare,

    La ”Libertatea din povești”.

  

  
    Un românos/c/lav

    ”Aurît”, nu numa-n gură,

    Cu o minte ”șchiopătând”,

    ”Aburit” de ruși, vezi bune,

    Cugetă, parcă gândind.

    Semnele de întrebare,

    Nu și le mai pune-n cap,

    Căci, oricum, iar vorba aia,

    În ”nimic”, idei nu-ncap.

    Deci, convins că ce nu-i bine,

    Nu contează dacă-i rău,

    Spulberă cu-n ”Băi!...” tăcerea

    Și-o tiradă de ”sclavău”:

    -Libertatea e aproape

    Și din ”russărit” ea bate,

    Ca un ”vânt”, nu ca o bâtă,

    Ca o jale de dreptate.

    Și ca curvă serioasă,

    Ea se-oferă tuturor,

    Nu ca cea comunitară,

    C-un picior în viitor.

    Noi trăim un azi, nu-un mâine,

    Îngrădiți în legi străine,

    Dezgoliți de bunăstarea,

    Viciilor prea puține.

    Nu ne trebuie guverne,

    Să ne ”aia” cu slujbașii,

    Vrem să facem ce ne place,

    ”Lăsând” Domnului urmașii.

    Grija Lui, nu munca noastră,

    Îi va ține pe pământ,

    Și, de-i ia, la El, vezi bine,

    Nu le trebuie mormânt.

    -Neamul ”stins” nu cere ”oase”

    Îngropate, să-l ”păstreze”,

    Iar o țară-frate, poate,

    Una slabă, s-o ”vegheze”...

  

  
    Și totuși, Un Român

    Unui megieș, ”muștarul”

    I-a ”sărit”, pe drept cuvânt,

    Că-i ”scula”, din morți, strămoșii,

    Și jignea ce-avea mai sfânt.

    Cam ”pilit”, uitând de Domnul,

    ”Terfelit”, de sclav, în gură,

    Ce știa, pe îndelete,

    I-a ”trântit”... ca-njurătură.

  

  
    Și totuși, români

    ... +/- 0...0+...

    *

  


  Drumul romanilor

  
    -Tismana-Oslea-

  

  
    Urmele se-ndepărtează;

    Ursul a trecut în zori.

    Soarele-n apusul tainic,

    Se pierde, smerit, în nori.

    Culmea Oslei, cu o cușmă

    De zăpadă-n luna Mai,

    Amintește și de iarnă,

    Dar, la poale-i purul Rai.

  

  
    Am ajuns, ieri, la Tismana,

    Perlă-a timpului trecut,

    Și am înnoptat cu sfinții

    Ce, din munte, au crescut.

    Peștera, prin firul apei

    Ne vorbise de străbuni,

    De bejenii, și de hoarde,

    De comori și de tăciuni.

    Pe pereții ei, și dacii

    ”Trecerea” și-au scrijelit,

    Și-au lăsat legende-n aur,

    Ca un semn că au domnit.

    Cu soția, mai dormisem

    În chilii, cu rugăciuni

    De Lumină și speranță

    În urmași, nu în minuni.

    Zorii reci ne-au prins pe coasta

    Ce urca, abrupt, spre schit.

    L-am slăvit cu-o ”închinare”;

    Sufletul ne-am ”primenit”.

    Ca-ntr-o vrajă-n jurul nostru,

    Ghiocei au înflorit,

    Din mici pete de zăpadă,

    Retrase-n umbră, smerit.

    Drumul, ca o Cale-n ceruri,

    Culmea-n valuri, străbătea.

    Dale mari, tocite-n veacuri,

    Iar, de daci, ne amintea.

    Era vechiul drum roman,

    Ce trecea munții spre Jiu,

    Cu-o coroană de brândușe,

    Cupe pline de mov viu.

    Pe covorul de lumină,

    Ghiocei, în alb și verde,

    Făceau pasul să se-abată;

    Nu doream, nimic, a ”pierde”.

    Numai Spațiul, implacabil,

    La ”mișcare” ne-ndemna.

    Timpul nu-și negase firea;

    Seara-n valuri se lăsa.

    Ne-am oprit într-o poiană,

    Colț de Eden pe pământ.

    Focul l-am făcut cu grijă,

    Lângă cort, pe solul sfânt.

    Noaptea și-a lăsat povara,

    Ca să cadă, ca un nor.

    Stele-n râuri sclipitoare,

    Unduiau, în tainic dor.

    Vise-n franjuri de lumină,

    Se-ncropeau, din umbre lungi.

    Pe fundal, numai pădurea

    Străjuia în negre dungi.

    Trosnet sec, de ramuri frânte,

    Se repetă-n timp, în ea.

    -Ursul, murmură soția...

    De dormit, nu ne venea.

    Am făcut noaptea cam ”albă”,

    Cu un foc, prieten bun.

    În tăcerea ”nemișcată”,

    Pocnetul părea de tun.

    Zorii-n ochi ne-au pus lumină;

    Vii splendori au renăscut.

    Dup-o masă mai frugală,

    ”Pași”, cu grijă am făcut.

    Nu plecam de bună-voie;

    Regretam ce părăseam.

    Străbăteam pădurea-n care,

    ”Pocnetele” regăseam:

    Ca o creangă-n gol căzută,

    Ca, în uscături, un vânt,

    Ca un pas de căprioară,

    Ca o pasăre-n avânt.

    Era lumea adormită

    Ce-nvia, iar, pentru zi,

    Ce trăia doar pentru viață,

    Și-exista, doar pentru- a fi...

    *

  


  După ușa Timpului

  
    -popor ”pro slav it”-

  

  
    După ușa timpului,

    Stă năpasta dacului,

  

  
    Cu moartea la purtător,

    Ca cert falnic viitor,

  

  
    Într-un optimism trucat,

    De minciună afectat,

  

  
    Cu doruri ce dor și pier,

    Inclusiv de ”ducă”-n Cer,

  

  
    Cu țel nepredestinat,

    Orișicum, cu ”viu” damnat,

  

  
    Spre niciunde, cap de drum,

    Prin pustiul făcut scrum,

  

  
    Progresând, în pas de rac,

    Și de șarpe... șșsstt... că tac,

  

  
    Spre-un ”sfârșit-model”, prostiți,

    De străini-români ”cinstiți”,

  

  
    Cu stomacul-minte plin,

    Pe care îi doare-n ”clin”,

  

  
    C-un popor tăcut, ”făcut”,

    Rămâne fără ”trecut”,

  

  
    Și-n ”prohodul-odă-slav”,

    ”Pro-slăv-it” e ... dar ca sclav...

  

  
    *

  


  E toamnă iar

  
    -foșnet de durere-

  

  
    Zăvorâtă în tristețea

    Frunzelor ce stau să cadă,

    Și a florilor, din care,

    Vii culori, cad zilnic pradă

    Frigului ascuns în noapte,

    Viața-n ea, tot vrea să creadă.

    Chiar și-n ruginiul toamnei,

    Ce poartă întreaga vină,

    Doamna-n valurile ceții,

    Frumusețea nu-și înclină,

    Și încearcă-n flori căzute,

    Să o scoată la lumină,

    În culori sfidând și albul

    Gerului cu colți de gheață,

    Ce, în mantia-i de brumă,

    Și-a ascuns reala-i față,

    Ea, un lied al despărțirii,

    Cât mai demne, le învață.

    Ca și lebăda sublimă,

    De dincolo de ”plăcere”,

    Îl șoptesc plecate umbre,

    Printre lacrimi de tăcere,

    C-un refren și de speranță,

    Dar în foșnet de durere...

    *

  


  Epigrame

  
    Gospodina

    Ea e fată gospodină,

    Tot ce ia, freacă la mână,

    Și se știe că îi ține,

    ”Castraveții” foarte bine,

    Dar se plânge, vai, pe vale,

    C-are ”murătura” moale.

  

  
    ”Dulce-garul”

    Nu de mult, a renunțat

    La băut și la fumat,

    Și, cu sucul învățat,

    Vrea ”dulcegării” și-n pat,

    Dar, cu burta pân-la ”poale”,

    I se-”apleacă”... ”dulcea” moale.

  

  
    Stresatul gurmand

    Cam flămând, seara acasă,

    Pierde timpul doar la masă,

    Pe când soața, în grădină,

    Trage ferm de-o ”rădăcină”,

    Și s-o scoată ea cumva,

    Chiar subțire... da-i ceva.

  

  
    ”Pălmașul” sărman

    El se zbate, ca să țină,

    Zi de zi, norocu-n mână,

    Dar, cu palma ocupată,

    Noaptea-o are fără ”plată”,

    Și-uite-așa, pentru un ban,

    La pofte-a rămas sărman.

  

  
    Burlacul ”sedentar”

    Duce-o viață sedentară,

    În mașina, ce îl cară,

    Peste tot, în lung și-n lat,

    De-a rămas singur în pat,

    Mulțumindu-se, ca-n poză

    Și-o femeie ca să vază.

  

  
    ”Bucătarul” slăbănog

    El ”muncește” să adune,

    ”Bucățele” cât mai ”bune”,

    Și, cu ”foc”, el le ”gătește”,

    Dar nu spun, cam cât ”plătește”,

    Căci, golașe ”consumate”,

    L-au ”scăzut” la jumătate.

  

  
    ”Setosul”

    Băutura-l însoțește,

    ”Setea”-ntr-una-i prisosește,

    Căci se ”dă” ca dur bărbat,

    Pân-ce glasul i-e ”schimbat”

    Dar ”udat”, cam vin-ovat,

    Nu dă de soție-n pat,

    *

  


  Fata din vis

  
    Din umbrele făcute scrum

    Tristeții doar fidele,

    Te-ai ridicat în vâlvătăi,

    Lumina vieții mele.

    Cu părul negru, despletit

    De vântul pasiunii,

    M-ai dus, cu sufletul deschis,

    Pe marginea genunii.

    În ochii tăi am regăsit

    Culorile de toamnă,

    Dintr-un noiembrie, pornit

    Iar frunza să o ”cearnă”.

    Nuanța roz, de trandafir,

    În purpuriu se zbate,

    Când buzele-ți șoptesc cu dor,

    Cuvinte ne-nvățate.

    De-i Timpul zbir necruțător,

    În așteptări diurne,

    E-un derbedeu încântător,

    În visele-mi nebune.

    (pt. iubita unui prieten)

    *

  


  Fiicei unui... viu

  
    -incertitudinea-

  

  
    Ca prunc frumos, ți-a oferit,

    Cu mama, doar iubire,

    Și-un zâmbet cald și luminos,

    Și sănătate-n fericire.

    Trecut-au anii, ai crescut

    Și i-ai rănit, cât ai putut,

    Și-atrasă de străini, treptat,

    Ai ”tras” în ei, și n-ai ratat.

    Cu-o brumă doar de adevăr,

    Și calomnii, ”trase de păr”,

    L-ai acuzat, l-ai judecat,

    Și-n sinea ta, l-ai condamnat.

    Ți-ai ”îndrumat” tatăl spre moarte;

    De șase ori, a fost aproape.

    Nu ți-a păsat, era mai bine,

    Căci lua povara de pe tine.

    Nu te-a urât, doar s-a-ntristat;

    Că l-ai uitat, el te-a iertat.

    Suspină doar, ”gândind în șoaptă”:

    ”Cât am dorit, să am o fată...”

    De ziua ta, nu ai răspuns;

    Apelul ”stins”, crunt l-a ”străpuns”.

    ”Mai bine-așa... Poate... Nu știu...”

    Incertitudini... încă-i viu...

    *

  


  Fiicele Vieții

  
    Amăgirea

    Am ajuns în umbra Vieții,

    Așteptând ca Fericirea

    Să mai treacă pe la mine...

    M-am trezit cu Amăgirea.

    Ca o fufă prefăcută,

    Sau ”nativă”-n tot ce face,

    A crezut, închipuita,

    C-o iau soață, să mă ”joace”.

    -Cum ar fi... să fii ”acela”?...

    Sau ”acolo”, unde-ți place?...

    Să ai tot ce nu poți crede?...

    Să ai șansa-orice a face?...

    -Bineee! I-am răspuns, pe gânduri,

    Nu în sensul de-acceptare.

    -Când m-aș sătura de asta,

    Ce crezi, c-aș mai putea oare?...

    S-a uitat la mine toanta,

    Ca la un nebun sadea.

    Supărată-a șters-o iute;

    Mai, pe brânci, că nu cădea.

    M-am ”trezit”, certat de Viață:

    -Cred c-ai spus-o doar în glumă.

    Cum, să nu-mi iei Amăgirea?

    Vrei să ieși din a mea turmă?

    -Știi, ea m-a ”prostit” o vreme;

    M-a cam ”ars”, ”focoasă”-n vorbă.

    Când mi-a pus tăciuni sub talpă,

    Am jucat, nu-n horă,-n sârbă.

    -Asta-i ea, un pic țicnită;

    I-a plăcut, cumva, de tine.

    Dacă n-o iei de consoartă,

    Vrei nu vrei, tot stai în mine.

  

  
    și Ipocrizia

    Viața, mamă cam parșivă,

    Cu fiice de măritat,

    Căutând un prost-grămadă,

    Iar de mine, ieri, a dat.

    Pe Ipocrizia scumpă,

    Cu un glas mieros de tot,

    Chiar în slăvi a ridicat-o,

    De mă lingeam, cred, pe bot.

    De atâtea osanale,

    M-a lăsat chiar fără grai.

    -E o... ideal-umană;

    Ai, cu ea, ”trai pe vătrai”.

    ”Luat de val”, am spus: -Vai Doamne!...

    ”Gânditor”, m-am răzgândit.

    Chiar zâmbeam, ca prost, desigur,

    Plânsul când m-a podidit.

    Ea și-a consolat odrasla:

    -Un nebun în plus, și-atât.

    Hai! El va-mi-ngroșa, ”demn”, rândul

    ”Mulților” cu foamea-n gât...

  

  
    Singur stau, culcat pe spate,

    Și, cu mintea-n vis, hai-hui.

    Am făcut rost, pentru pofte,

    Iute, de al doilea cui.

    *

  


  Floare-n Timp ”închis”

  
    -cadoul-

    Cadou pentru tine, am rupt ieri o floare;

    Am pus-o în glastră, ”negând” că ea moare.

    Iubire, și apă, cu grijă am pus;

    La mine, cu milă, privea în ”apus”.

    Trăia doar în spațiul, acuma, ”închis”;

    Din ”timpul” ei liber, făcusem proscris.

  

  
    Privea la mine-nlăcrimată,

    Și pură, și nevinovată,

    Fecioară într-un ”Timp de fier”,

    În care și speranțe pier.

    Cu viața-n cumpăna de ape,

    Ce o hrăneau, și-o ucideau, în parte,

    Ea își plecase trupul ofilit,

    Ca rugă către Cel Iubit.

    Nu eram eu, oricât, la ea, țineam;

    Asta simțeam, asta vedeam.

    Petale, în culori înamorate,

    Un zâmbet încercau, în șoapte.

    Înfiorată de durere,

    Ca o ființă care piere,

    Ea încerca vina-mi să scadă,

    Chiar de-o tratasem ca pe-o ”pradă”.

    Am vrut s-o țin doar mai aproape,

    O seară-ntreagă... și o noapte,

    Zdrobit de gândul c-o ”înstrăinez”,

    A doua zi, chiar la botez

  

  
    C-apoi s-o-”nstrăinez”, urma...

    Iubirea-mi, viața i-o curma.

  

  
    În Timp închis, cu ore numărate,

    Pomana Clipelor se-mparte,

    Și stinge, ca un vis schimbat la față,

    Suflarea ultimă de viață.

    Azi, să ofer, nu am decât cuvinte,

    Cu cald izvor, de suflet și de minte,

    Ca un omagiu pentru floarea mea,

    Ce-n glastră, cupa de otravă-o bea...

    *

  


  ”Fofilați”... ”ajunși”

  
    -pe o ”creangă”-a sorții-

    I

    Cu disprețu-n colț de gură,

    Discutam cu-n ”ins-persoană”,

    Ce, ”ajuns”, s-a ”umflat” bine,

    Din ”postul” primit ”pomană”.

    Îl știam, a fost pe-o listă,

    Undeva, la ”nu-știu-cât”,

    Dar un unchi, ”măreț” la pungă,

    L-a ”băgat”, la șefi, ”pe gât”.

    A ajuns, la ”nu-știu-cine”,

    Pe un ștat, de Stat, de plată,

    Ca un simplu ”oareș-cine”,

    Inocent și fără pată.

    Cam ”nevinovat” la creier,

    Fără gânduri de prisos,

    ”După capul lui”, firește,

    Făcea totul pe din dos.

    Avea ”porci” cu ”continețe”,

    Ce ”păpau” tot ce ”vor-iau”,

    Și, în ”umbra” legii ”oarbe”,

    Se umflau cam cât ”put-iau”

    Cu un ”spate” ca-la-carte,

    La legal, cred, mă refer,

    Își lua ”dreptul”, chiar ”pe față”,

    Cu mânuța lui de ”fier”.

    ”Săritor”, ca tot slujbașul,

    Se-”oferea”, supus la mită,

    Promițând că-o ”face-n patru”,

    Dacă suma e ”simțită”.

    Nu se ”omora” cu munca,

    Pentru-o brumă de ”lăscaie”,

    Dar, când încerca, desigur,

    O ”făcea”, dar prea ”de oaie”...

    II

    Fofilat în ”cap”, pe lista,

    Colorată cum-se-”cade”,

    De pe ”cariera-pistă”

    Oponenți-n drum, și-i ”rade”.

    Nu-i place salariu-n ”glumă”

    Mult prea mic, și chiar meschin,

    Când, de ”rotunjit” câștigul,

    Poate fi un ”dulce” chin.

    ”Masochist”, ar spune unii,

    Ce nu știu ce-nseamnă ”Bani”,

    Și nici care este ”șpilul”,

    Ca să ”țină” ani și ani.

    Tot mai sus, pe ”scara” vieții,

    Cea ierarhică, mă rog,

    S-a băgat în, a puterii,

    Pâclă, ceață, ce mai, ”drog”.

    A ajuns să nu mai știe

    Cine-i el, cel ”nea-venit”,

    Confundând ”ce vrea să fie”,

    Cu un ”drept”, prea-”curvenit”.

  

  
    Putredă, o ”creangă-a sorții”,

    N-a ”ținut” doar dând din gură,

    Și-acum el, din poartă-n poartă,

    Tot ”cerșește”...-o ”semnătură”...

    *

  


  Frumusețe nevinovată

  
    -în zori-

    Și la bine, și la rău, ce-i frumos alină;

    Ea ne-ar face, de-am ”vedea”, viața mai ”senină”.

  

  
    Zorii iar m-au prins la lac,

    pitiți după nouri;

    erau ”mohorâți ” puțin,

    zâmbind printre ”găuri”.

    Simțeam, cu sufletul deschis,

    cum Timpu-ncet se scurge,

    în rana de tămâie-n brad,

    obolul lui de ”sânge”.

    Din umbra visului tresar,

    în ”fluierat” de mierlă;

    nu-i jignitor, iar trilul ei,

    e, ca-ntr-o mare-o perlă.

    Doi guguștiuci se ”ciondănesc”,

    că-i ora de trezire;

    apoi se-aleargă-ncrâncenați,

    cu prea multă iubire.

    Cu glasul gol de sentiment,

    o coțofană ”țipă”;

    s-a ”dat” pe lângă cuc și ieri,

    dar ”i-a dat flit” în pripă.

    O cioară-i râde în obraz,

    de-o bagă iar în ”boală”;

    o ”șterge” iute spre salcâmi,

    în croncănit de fală.

    O vacă singuratică se-adapă,

    cu gându-aiurea, la un bou;

    se-ntreabă doar, cu delăsare,

    de vrea, sau nu, vițelul nou.

    Ca un blestem, prin iarba rasă,

    ”foamea” din capre se abate;

    sunt cam vioaie, dar spre seară,

    ”sătule”-or fi, în van plimbate.

    Prostuțe-n urma lor, oițe,

    se bucură de-un smoc ”iertat”;

    norocul lor c-au mintea scurtă,

    nu-și amintesc de ”săturat”.

    ”Căprarul” încă nu se vede;

    pe undeva, o fi și el;

    se-mpacă bine cu-o Mioară,

    ce-și minte soțul infidel.

    De cai, nici vorbă, doar legende,

    mai amintesc, la birt, de ei;

    în satul care-”mbătrâneșțe”,

    se pomenesc, des ”dumnezei”.

    ...

    Privesc la Cerul ce se-ascunde, de oameni și de pofta lor;

    E oare frumusețea vinovată, că ochii plini de nepăsare, dor?...

    *

  


  Frunze-n timp finit

  
    Foșnetul cald al frunzelor

    aprinse de a soarelui văpaie,

    strivesc umbra de sub arbori,

    cu o liniște uscată,

    până când cutremurarea

    miilor de molecule

    ce fac viața să triumfe.

    într-o zi de-amiază târzie,

    sparge mreaja des țesută

    de lumina-mbietoare.

  

  
    Trece-un freamăt lung

    prin inimile ce se mișcă,

    animate de un strop de veșnicie,

    puse pe-un ram, de timp uitate,

    pentru clipe numărate

    ce, toată viața, se visează

    libere și-naripate,

    pentru ca seva timpului, eternă

    să o-absoarbă nelegate.

  

  
    Luni în șir se înfioară

    l-acel tainic gând,

    și se zbat cu-nverșunare,

    să privească doar la soare,

    așteptând un timp, când viața

    truda lor o răsplătește,

    ofrindu-le veșmântul de drum,

    purpuriu, ruginiu,

    menit însă numai pentru un singur drum,

    în libertatea deplină a celui ce cade,

    chiar dacă vântul, ce le-a iubit,

    încearcă, zadarnic, să le mai țină în brațe,

    în lumea lui, încă vie.

  

  
    Ciudat, ca-ntr-o ”înțelegere” sublimă,

    pregătite de ultimul drum, ele nu ezită,

    întregind piesele lipsă, sau în surplus,

    ale unui puzzle,. și cergă și hlamidă simultan,

    pentru un pământ hulpav, dar și primitor și iubitor,

    ce reîntregește ciclul transformărilor vieți,

    ale altor vieți care, fără moarte, nu pot exista,

    fiecare cu timpul lor,

    ca o pictură pe pânza timpului etern,

    în ciclul Eternității,

    ce ține minte totul,

    chiar și zborul sfâșietor

    spre neantul inexistenței,

    al ultimelor frunze,

    care vor fi existat

    în ultimul lor viitor.

    *

  


  Fugarul

  
    -marșul spre bine-

  

  
    Pe urma noilor ”parade”,

    De vorbe colorate-n mers,

    Pășea un câine fără coadă,

    Pe lista de covrigi, cert șters.

    Mirosul îi spunea că ”pute”,

    Și că, ce-a fost de ros, s-a dus,

    Că s-a tot ”aia”, chiar ”pe rupte”,

    Și că ce-a fost de ”pus”, s-a pus.

    Privea, sătul de foame-n față,

    Spre-un nor de praf, cu ”prăfuiți”,

    Simțind și izul vag de pofte,

    Ce îl lăsau, nestingheriți.

    Grăbit, cu coada-n ”fluturare”,

    Atât cât mai putea și el,

    Lătrând de zor, o odă-n ”floare”,

    Chiar îi credea ”umani” de fel.

    Ajuns la șirul de picioare,

    Ce tremurau discret din rect,

    A încercat, în rând, să intre,

    Dar i s-a zis, un ”Marș!”, direct.

    L-a luat ca pe-un îndemn la faptă,

    De mers agale, ca uman,

    Și a-ncercat ritmul să-l țină,

    Ca orice-ncrezător sărman.

    Comanda, repetată-n scârbă,

    Cu-n șut în fund, clar l-a vizat,

    De s-a convins că trapu-i bine,

    Să nu îl uiți, de rău blazat.

    Povestea lui, un ”marș spre bine”,

    Nu are, nu că n-aș fi vrut,

    Dar a fugit la noi în țară,

    Trecând, prostuțul, peste Prut.

    *

  


  Gând neloial

  
    Zorii vin, în altă zi.

    Parcă-s viu, fără a fi.

    Vise străvezii dispar.

    Mai ”clipesc”, din gând, arar.

  

  
    Gândul propriu îmi șoptește:

    -Deșteaptă-te și trăiește!

    Nu îmi place, stând ”a lung”;

    Sar din pat; piciorul stâng.

    -N-o să-ți meargă bine azi!

    Riști, de tont, formal, să ”cazi”.

    -Ce-ai cu mine? M-am trezit.

    Na-i idei, tu, de păzit?

    -Le-ai ”luat” cu tine-n somn.

    -Ooo!... în vis, eram chiar Domn.

    -Poți să fi, și-acum, de vrei;

    Trinitate... suntem trei.

    -Eu ca El, dar tu, ca cine?

    -Fă tu Mesia din mine!

    -Și, de Duh, tu vezi vre-un semn?

    -E în tine, de ești demn.

    -Chiar ”concretul” de-l trăiesc?

    -Ce-mi veni să te trezesc.

    -Mai rămâne El, în tot...

    -Și în omul prost, socot.

  

  
    Mi-a ”servit-o rău, direct;

    Cum să-mi cred, gândul, corect?...

    *

  


  ”Golul de tăcere”

  
    -cei uitați-

  

  
    Liniște-i, tăcut-au șoapte;

    Rugi nu sunt. Nici Dumnezei.

    ”Cei uitați” se-ntorc în golul

    De tăcere, strâns în ei.

    E-adunat cu-nverșunare;

    Doar cu sufletul îl vezi.

    Cu privirea-ncremenită,

    În ”Nimic” ajungi să crezi.

    Albul-plumburiu te-absoarbe;

    Ca pe-un ”eu”, tăcerea simți.

    Formele își pierd din sensuri;

    Scoase sunt, parcă, din minți.

    Palide culori și umbre

    Se rotesc... și se rotesc.

    Pete străvezii de vise,

    De privire se feresc.

    Tot încerci, dar nu sunt clare,

    Sunt ce simți, și încă dor.

    Zile, în vârtejul sorții

    Se întind doar ca decor.

    Liniște-i; fad, Timpul trece.

    Șoapta amintirii piere.

    Tot ce simți e doar durere,

    Căci ești ”golul de tăcere”.

    *

  


  Haotica Viață

  
    -putința-

  

  
    În mlaștina Vieții, uscatul

    Se vede ca umbra de dor,

    Târâtă-n vârtejul trăirii,

    De cântec de păsări ce mor.

    În apa mâloasă, păcatul

    Se-ntinde ca ura din minți,

    Lăsând, fără milă, să curgă

    Mânia scăpată din dinți.

    În om, remușcarea-i cănită

    De fapta din gând muritor,

    Ce-și vede speranța-negrită,

    Fixată pe chip răbdător.

    Sărmanii își pierd bunătatea-n

    Abisul de grija de azi,

    Arzând, pentr-un mâine, iluzii,

    Și multă tămâie, ca brazi.

    Pe creanga uscată-a nădejdii,

    Un corb cânt-un imn trădător,

    Ce umple auzul de teamă,

    Că azi, e un ieri, viitor.

    Cu inima-n toaca străină,

    În ritmul pierduților ani,

    Se-ntreabă, puhoiul de gânduri,

    De ce, libertatea-i pe bani.

    Răspunsul apare din mâzgă,

    Ca mână cu degetu-n jos,

    Ca semn de iertare, prin moarte,

    Făcut de un ”timp” ticălos.

    În clipot de clipe, coclite

    Pe fierul cu sânge-nsemnat,

    O cruce zvâcnește în cuiul

    Ce ține un Domn, azi damnat.

    Tăcerea, prescrisă de lege,

    Ce ține uitările-n chin,

    Încercă, o dată, să strige,

    Dar tace, înfiptă-ntr-un spin.

    Din tot se-ncropește durerea,

    Ca umbră de nor pe pământ,

    Și chiar dacă-n Cer este soare,

    Sub el, se tot cască-un mormânt.

  

  
    Prin oameni, haotica Viață,

    Ce-și joacă, la zar, neființa,

    Va face și pasul din urmă,

    Convinsă că are putința...

    *

  


  Iad în ”Cușca rânjitoare”

  
    -cloaca-

  

  
    Mă gândesc, de-o săptămână, să închid televizorul,

    ca să nu mă ducă gândul, să-l fac țăndări, cu toporul,

    și visez,

    că o minune, îmi permite chiar ”controlul”,

    celor ce-ngrozesc, prin vorbe, nenăscuții, cu ”poporul”,

    căci m-am săturat, să-și ”scoată, ochii”-n croncănit de corbi,

    și-”obturați”, s-arate ”calea”, neștiind ”brai”-ul de orbi,

    sperând să cobor la mintea porcilor, pociți în guri,

    și a curcilor plouate, ”murdare” în ”vorbituri”,

    sau a multor ”putini-ci-oase”, ”pofti-ci-oase”-n cont de lei,

    cu ”șezutu”-n ”răsărituri”, ”spă-lături” din scrot de zei,

    și mă rog,

    ca să se-ntâmple, ”fapta” cea dumnezeiască,

    pentru ”liniștirea” noastră, ce fac eu, ei să pățească:

    -să le tai ”sonoru”-n clipa

    când încearcă să ”mințească”,

    și să scuipe, în cuvinte,

    națiunea românească;

    -să le ”șterg” lumina feței,

    radiind numai ”plăcere”,

    când își bagă-n ”troacă” semeni,

    și-i ”îngroapă” în tăcere;

    -când ”bat” în prostie ”câmpii”,

    nou creați, prin ”defrișare”,

    să-i închid, cum se cuvine,

    chiar în ”Cușca rânjitoare”;

    -să blochez ”vrerea” străină,

    ce plătește ”murături”,

    ca să ne impună ”pacea”,

    ca ”tăcere”-n minți și-n guri.

    Dar... îi văd...

    mai cred că-s oameni...

    Da-i aud...

    și mă-ndoiesc...

    Simt ce sunt...

    O cloacă crasă...

    Mă ”trezesc”...

    cu ei ”trăiesc”.

    Fără șansă, schimb canalul, dar, ”din lac”, în ”puț-”, chiar cad;

    ăștia-s ei, mari ”feminine”, fără cumpene, în ”Iad”.

    *

  


  Iar Bobotează

  
    Gerul și-a ieșit din minți;

    Doar e Bobotează.

    Să se ”ia în dinți”, cu el,

    Nimeni nu cutează.

    Doi copii, mai curajoși,

    Au ieșit la joacă;

    Sunt plăpânzi și nu vânjoși;

    Ce să spun de ”moacă”.

    Vântul ”taie”, sfidător,

    Răsuflarea-n glasuri.

    N-are foc, da-i ”arzător”;

    Pufăie mici nasuri.

    După ei, un câine ”bont”,

    Cu picioare scurte,

    Fâlfâie, dar nu prea-prea,

    Din coadă, prin curte.

    Troaca de la porc l-atrage;

    Ce Ignat a fost... de vis.

    Și acum.. iar Bobotează;

    Gol cotețul, fundul ”lis”.

    Latră scurt, când puștiu-l cheamă;

    N-are chef de degerat.

    Cu aceeași foame-n burtă,

    Trist, în cușcă, s-a băgat.

    *

  


  Idei rătăcitoare

  
    -subiecte de posibile poezii nerealiste(?)-

  

  
    Rătăcind prin țara lor,

    (”Vaidenoi” adică),

    ”Sătui” de binele altora,

    Luptând cu viața, traiul, clipa,

    Pentru ”Binele ne-simțit”,

    Greu de ”înghițit” și de ”dus”,

    Trăind din pomana lipsurilor,

    Cu Legea ca o eclipsă,

    Când ”o pui” de bine,

    Cu mutu-n frunte,

    Cu orbul la cules,

    Cu surdul la taclale,

    În destrăbălate vorbe,

    Prin minți ne-”luminate”,

  

  
    Cautând, în zadar:

    -Un primar ”curat”, nu la furat;

    -Un ministru capabil, nu cap abil;

    -Un polițist/primar/ales, cinstit, nu ”cinstit”;

    -Un trădător loial, nepartinic;

    -Un funcționar integru;

    -Un judecător nevinovat;

    -O Țara cu un popor al ei;

    -O luptă pierdută și de ei;

  

  
    ”Treziți”, sau nu:

    -Rămași pe drumuri... ”națioi nale”;

    -Nu departe de dincoace;

    -Prea departe de aici;

    -Mai târziu ca niciodată;

    -În tardivă consolare;

    -Când toaca bate imnul;

    -Pe aici, ca pe niciunde;

    -Cu adio pentru bine;

    -Savurând ”povești” prostești;

    -Cu flori ce nu mint când mor;

    -Rânjind doar la gluma sorții;

    -Cu ”la belle” pe putere;

    -Printre hoți ”legali-zați”;

    -Pentru ”prosteala”/”prostirea” proștilor;

    -Pe urme vagi de umanitate;

    -Prin sate gropi ”comunale”;

    -Pe ”drumuri”... fără țeluri;

    -Cu trecutu-”mbrobodit”;

    -Pe ”căi” ne-cinstite;

    -Cu corectitudinea ”văzută” ca ocară;

    -Cu ”cinstea” la-”n-de-mână”;

    -Legați la hamul legii;

  

  
    Trăind cam cum ”se-apucă”,

    Cu zâmbre-n Slava țării,

    Pe Imn bocind sublim,

    În sălbatică ”pornire”,

    Cu covrigi cu câini în găuri,

    Și pofta-n gaura covrigului,

    Când totu-i de furat,

    Iar străbunii ne mor în minți,

    Când plâng cruci ”ne cinstite”,

    În neliniștea uitării,

    Printre Umbre renăscute,

    Și Vise nenăscute,

    Părăsiți în voia sorții,

    Jefuiți pe ulițe urbane,

    Și bruscați, sănătos, de viață.

  

  
    (încercați în versuri, mai optimiști,

    ca ”vai-de-ei”, nu de noi, totuși)

  

  
    *

  


  Iepuri, și-atât

  
    Pe un câmp ”pestriț”,

    Ca și lumea noastră,

    Se-”ndesa” o turmă,

    Ca florile-n glastră.

    ”Legată”, firește,

    De minți ”lucitoare”,

    Se văita adesea,

    Că, ”Nimic”, n-o doare.

    Trăia din pomana

    Muncii îndrăcite,

    Adormită-n ”umbra”

    Vorbei poruncite.

    La parada slujbei,

    Pe loc tropăia,

    Rar ”mișcându-și” mintea,

    Și atunci ”abia”.

    Liberi, cu-”nvoire”,

    Să ”urle” puteau,

    Sloganuri de ”bine”,

    Ce-n ”cap” se ”băteau”.

    Mai puteau, în ”voie”,

    Normal, cea de ”sus”,

    Să alerge-n transă,

    Și-n cercul impus.

    Am trecut pe-acolo;

    ”Câmpii” îi ”băteau”.

    Câțiva ”făcea gură”;

    Da-n rând nu mișcau.

    Nu prea aveau vise;

    Curaj nici atât.

    Păreau simplii iepuri,

    Cu ”leii” în gât.

    *

  


  Iluzorii gesturi

  
    Iluzorii gesturi,

    Făcute în minte,

    Aruncau cu lauri,

    Nu-i puneau pe frunte.

    Am închis, brusc, ochii;

    Un pom mă privea.

    Mi-oferea o floare;

    Era tot ce-avea.

    Ramuri răsfirate-n

    Ruga către cer,

    Arătau spre zarea

    Porților de fier.

    Se simțea teroarea

    Celor adormiți,

    Dincolo de ziduri,

    Cu tăceri momiți.

    Preferau plăcerea

    De a fi treziți,

    Ca să-și lingă dreptul,

    Din blide, păziți.

    Nu doreau Natura

    Renăscută-n ea,

    Clepsidra de viață,

    Ce, doar apă bea.

    Lumina eternă,

    O lua de la El,

    Oferind ”trăire”,

    Și-un geamăt de Miel.

    *

  


  În cotidianul faptei

  
    -prada ”aleșilor”-

  

  
    (Mai presus de noi, ar trebui să-i privim doar pe toți ceilalți)

  

  
    În cotidianul faptei

    umblă lumea-nebunită,

    ca să dreagă ce nu poate:

    ”Bunăstarea”-nchipuită.

  

  
    Gâturi lungi, de așteptare,

    ochi holbați, ce văd tot prost,

    guri ”stoarse” la palavre,

    par că au, sau nu, vre-un rost.

  

  
    Câte unul, câteodată,

    scârțâie, chiar franc, din dinți.

    -Lasă-l! zice gloata calmă.

    Și-a ieșit și el din minți.

  

  
    Nu e milă-ndurătoare,

    nici compasiune pură,

    ci un fel de ” N-ai ce-i face!

    Dă și el, prostul, din gură”.

  

  
    Ăștia sunt oamenii noștri,

    singuri, sau ”făcuți” grămadă,

    și-n sens fizic, și ca minte,

    pentru-”aleși”, un fel de ”pradă”.

  

  
    Fiecare stă ”cu-minte(?)”

    cu urechile ciulite,

    ca s-audă, și s–”asculte”,

    D-”indicații”-n Net ”șoptite”.

  

  
    *

  


  În culoarea Infinitului

  
    -clipa-

    Am încercat să pictez,

    în culoarea Infinitului,

    o clipă, ca viață de floare,

    de animal, și de om,

    dar culorile găsite

    își disipau sensibilitatea,

    într-un plumburiu

    de Timp gras.

    Am persistat,

    până într-un sfârșit,

    sau început,

    când negrul tăcut,

    nevăzut și inert,

    doar în simțuri prezent,

    a devenit luminos,

    dur și intens... atât de intens...

    Culorile dorite,

    iubitele mele culori,

    ș-au pierdut esența,

    și sensul,

    și rolul,

    și căldura,

    și valoarea,

    ca viață.

    Simțeam cum extremele

    distrug frumosul,

    și viul,

    și visul,

    iar gândul se zbat,

    în gaura neagră,

    a propriei trăiri,

    în Clipa infinită.

    *

  


  În liniște, bârfa

  
    Liniștea se-așterne rar;

    Scârțâie, pe drum, un car;

    Boi îl trag, boi îl conduc;

    Nu prea știu unde îl duc;

    Câinii latră a pustiu;

    Asta fac, c-atâta știu.

  

  
    Două vaci, ”înfierbântate”,

    De necuvioase fapte,

    Tot bârfesc, invidioase,

    O ”vițea” cu țâțe joase,

    Cum c-au tras, cam mulți, de ele,

    C-ar fi neagră și la piele,

    Că nici mugetul, prea bine,

    Nu îl scoate, când, în fine,

    Și că stă ca ”tăntăloaia”,

    Chiar mai proastă decât oaia,

    Și că-i ”una”, sau că-i ”alta”,

    Și nu știe cine-i tata...

    ...

    Ce mai, vorbărie pură,

    Gândită, precis, de gură,

    Despre viața lor diurnă

    De prin sat, să nu zic șură.

    *

  


  În mreaja neputinței

  
    -un ”ce a fost să fie”-

  

  
    Nimicuri lâncezite, de spațiu-n timp curbate,

    Se zbat într-una-n vise, sfioase, sau turbate,

    Punându-și, vag, pecetea, pe mințile lascive,

    Ce-n mreaja neputinței, ”văd” faptele tardive.

  

  
    În goluri dezlânate, și fără luare-aminte,

    În urma lor se șterge, grămada de cuvinte,

    Ce a rămas, în suflet, o cergă de iubire,

    Uzată-n timpul vieții, de prea multă ”purtare”.

  

  
    Arareori, prin zvonuri, neliniștea trăirii,

    Prin ochii-nchiși, adesea, din pricina tăcerii,

    Își face loc, sfioasă, tinzând către niciunde,

    Ca orice gând, pe drumuri, când oboseala-l prinde.

  

  
    Uitarea-nveșmântată în țol de neființă,

    Căci, în Nimicul tainic, chiar totu-i cu putință,

    Se-abate-ncet, din urma, lăsate de Vecie,

    Ștergând, doar pentru tine, un ”ce a fost să fie”...

    *

  


  În neliniștea trăirii

  
    -”sângele” de viață-

  

  
    Norilor, vă plângeți soarta,

    Triști, cu fețe-nlăcrimate,

    Sfidând însă orizonturi,

    Infinite-n libertate.

    Nu le-atingeți niciodată,

    Căci nu stau la locul lor,

    Chiar de, cu privirea, zarea,

    O ”fixați”, cuprinși de dor.

    În neliniștea trăirii,

    Imobilu-i moarte doar,

    În care Timpul se ”stinge”,

    ”Bătând” clipele mai rar.

    Făcând pașii-n ani-lumină,

    Peste Viață sare iute,

    Prețuind numai splendoarea

    Galaxiilor pierdute.

    Flori de foc, fără iubire,

    Se atrag... și se distrug;

    Apa, ”sângele” de viață,

    Nu poate să curgă-n rug.

    Ca urmare, trăiți Clipa,

    Cu tot ce-i etern în ea,

    Și-ignorați o veșnicie,

    Cu-ntunericul în ea.

    Savurați, din plin, lumina,

    Dar lăsați și pentru noi,

    Câte-o rază de speranță,

    Căci murim la fel ca voi.

    Voi, în lacrima de viață,

    Noi, în cea de sânge scurs;

    Ne-nfrățește doar pământul,

    Ca o ”transformare”-n curs.

    *

  


  În noaptea ”închinării”

  
    În noaptea ”închinării”,

    Tăcerea-negurată,

    Ne sfâșie credința

    Rămasă fără pată.

  

  
    Teroarea se răsfiră

    În bruma de plăceri,

    Tivind cu-a ei neștire,

    Prea fragede păreri.

  

  
    Bogată-n nesimțire,

    O urbe se îngroapă,

    În propria uitare,

    Sperând că, de ”ieri”, scapă.

  

  
    Pustiul din lumina

    Crepusculară-n zori,

    Îl crede doar decorul,

    Păpușilor pe sfori.

  

  
    Când umbra se revarsă

    Pe neamul ofilit,

    Privesc, cu-ngrijorare,

    ”Apusu”-n ”răsărit”.

  

  
    *

  


  În penumbra vieții

  
    -și în umbra ceții-

  

  
    Pe un vârf de munte,

    ”scorojit” de vreme,

    un lup singuratic,

    urlă... și se teme.

  

  
    Pare că anunță

    ”îngrădirea” vieții,

    și că libertatea,

    e ca umbra ceții.

    Labele umane,

    ca mâini și picioare,

    smulg, sau calcă totu-n,

    plină nepăsare.

    Gurile nefaste

    colți de fier animă,

    dar moartea Naturii,

    nu-i numită ”crimă”.

    Secularii codrii,

    ”puși” sunt, ”la pământ”;

    steiuri reci veghează,

    văile mormânt.

    A trecut urgia

    și-au rămas tăciuni;

    ploaia spală-n cioturi,

    brazi la rugăciuni.

    Fumul de tămâie

    n-a găsit în Cer,

    nici un pic de milă...

    și sfinții mai pier.

  

  
    Lung jelește-o umbră,

    pe o stâncă roasă;

    frații, libertatea,

    sau pădurea-casă?

    Un frate-n capcană,

    e cu laba ruptă;

    moare-ncet, de foame,

    fără nici o luptă.

    Altul se mai zbate

    și cenușa scurmă;

    gloanțele turbate,

    l-au ajuns din urmă.

    O lupoaică-i mamă

    de pui nou născuți;

    a-ncercat să-i care,

    dar erau ”tăcuți”.

    Scâncetele, fumul,

    pe rând, le-au ”ucis”;

    ca să le ”sugrume”,

    alții au decis.

    Din instinct de fiară,

    liberă și-n moarte,

    nu a vrut să-i lase...

    n-a ”căzut” departe.

  

  
    În penumbra vieții,

    urletul se ”stinge”;

    sub o stâncă goală,

    alt izvor... de sânge.

  

  
    *

  


  În pustiul trăirii

  
    -timpuri noi-

  

  
    Prin ruinele trăirii,

    Răscolesc corbii-mbrăcați

    În sutana oarbă-a legii,

    La pofte, neînțărcați.

    Urmele, lăsate-n urmă,

    Pier în umbra de pustiu.

    O odă de libertate,

    Cântă-n gratii un scatiu.

    Lângă el, urlând: ”Dreptate!”,

    Ca , din el, să-și facă parte,

    Mari hiene-n tot ”pătate”,

    Vor doar ”posturi” pân-la moarte.

    ”Poftă-lungă”, și șacalii,

    Cuibăriți în umbra lor,

    Își exprimă ”sentimente”

    De ură, în candid cor.

    Scorpioni, ascunși cu grijă,

    În nisipuri mișcătoare,

    Par, ca taxele nocturne,

    Ce ne umplu de oroare.

    Nu departe, într-o oază,

    De un verde ”nesimțit”,

    S-a oprit hoarda pestriță,

    S-o ”pună” de ”asfințit”;

    Unii spun că Libertatea,

    Ce-ar cam fi, și n-ar prea fi,

    Alții că, pe foc, Dreptatea,

    Chiar ar lumina, ca-n zi.

    Ce-a ”ieșit”, Doamne ferește

    Să spun că-I ca pe la noi,

    Dar, oricum, ceva ce pute,

    A ceva de ”timpuri noi”...

    *

  


  În spirit de turmă

  
    -acum spre acolo-

  

  
    Eliberați din lanțurile legilor confuze

    și hamurile conștiințelor subordonate,

    ce le impunea să facă, cu plăcere,

    doar ce ”trebuie”,

  

  
    savurând fantastica senzație de a trăi,

    fără a se mai chinui să gândească,

    cum să respecte dispozițiile

    mai repede și mai bine,

  

  
    Iepurii, neliniștiți, ”prăzi”

    ale reflexelor condiționate,

    alergau, bezmetici, neabătuți,

    de-a lungul Libertății,

  

  
    pe vechea linie strâmbă, acum nouă,

    impusă ca ”dreaptă”,

    neacceptând ”lățimea” Ei,

    ca gândire individuală,

  

  
    simțindu-se sufocați de nemărginirea drepturilor

    obținute, multe, de alții, pentru ei,

    în spiritul pavlovian de turmă,

    regretau facilitatea vechiului trai, ”negânditor”,

  

  
    și, obsedați de gândul că ar putea,

    și ar trebui, să o facă, acum,

    singuri, ei pentru ei,

    sau fiecare pentru toți,

  

  
    se aruncau, cu capul înainte,

    cu mintea rămasă în urmă, dar nu cea de pe urmă,

    în lațurile minciunilor-posibilităților posibile,

    promise cu inconștiență candidă, nonșalantă,

  

  
    de necunoscuții ”ssslă-viți”, ce le doreau,

    brusc, ne-interesați, desigur, sau nu,

    tot binele, oricare ar fi fost el, din inima lor largă,

    în care încăpea tot, desigur, și o națiune...

  

  
    Satisfăcuți cu vorbele obsesive,

    ce le ”spălau” gratuit creierele,

    inclusiv de ”patriatismul” învechit,

    savurau, rânjind anticipat,

  

  
    îndeplinirea țelurilor lor comune, sau nu,

    cunoscute sau nu,

    ce-i așteptau

    Acolo-Undeva,

    Cândva-Cumva...

    *

  


  În tăcerea ”îndulcită”

  
    -raze nocturne-

  

  
    E noapte iar și vraja Lunii, tăcerea-n jur o ”îndulcește”,

    Atunci când ”fiicele”-i nebune, se-aruncă-n lacul ce-o-ndrăgește.

  

  
    Luciu-”ncins”, în van încearcă,

    Să le țină la un loc,

    Și le roagă-n clipot tainic,

    Să se prindă iar în joc.

    Unde fine, ”purtătoare”,

    Lumini d-albe-n nimburi strâng,

    Ce, golașe, răsfățate,

    De rușine nu se plâng.

    Din păcate-un vânt șăgalnic,

    Ce, ”de cap”, să-și facă vrea,

    Le alintă, le ațâță,

    Și, spre mal, cu el, le ia.

    Joaca ”de-a copilăria”,

    ”Uite sunt... ba nu... te prind...”

    N-are limite-n candoare,

    Ci doar în perversul prund.

    Valsul razelor de Lună,

    Prinse-n mreaja clipelor,

    Se termină-n mal de tină,

    Paradis al florilor.

    Piatra-n golul ei le prinde,

    Cu nisipul hămesit

    Și, oricât se zbate valul,

    Se scufundă obosit.

    ...

    O glie nesătulă, lumina vrea s-o ”sece”.;

    Un val, în mal tresare, când ”dincolo” el ”trece”.

    O lacrimă, pământul, nu varsă pentru el;

    Un fir din glod se ”duce”, ca ”plată”, într-un fel.

    E-un mic război, pe față, cu pierderi fără rost,

    Dar și-o împăcare-n vremea, când totul merge prost.

    Iubirea e de vină, sau ura, cum spun toții;

    Când te cuprinde vraja, mai judecă de poți.

    ...

    Palide lumini de soartă,

    Lumânări de asfințit,

    Pier cu jale în Pământul,

    Ce se-nvârte ”amețit”.

    Florile rămân ”stăpâne”

    Pe ”uscaturile” noastre,

    Și se ”scaldă”-n unda-apă,

    Numai rupte, și în glastre.

    Ca și cum ar fi umane,

    ”Frumusețile” nu pot,

    Să-ncropească împreună,

    Un ”tablou”, unic, ”ca tot”.

    *

  


  În țara buruienilor perene

  
    -slova cărților sfinte-

  

  
    Pierdute-n jungla nevoilor

    cotidiene,

    Idei de bine pier, în buruieni

    perene,

    Ce, în putința faptei, cu răul sunt

    fraterne,

    Când urletul de hoardă, sufocă limbi

    materne.

  

  
    Cuvinte slav-nocive, din guri

    ”cuvântătoare”,

    Ca iedera, în rațiunea

    simțitoare,

    Ațâță marionete, în zbateri

    muritoare,

    În țara șubredă, căzută în

    teroare.

  

  
    Din vagi ființe, urma străvechilor

    cuvinte,

    Ce nu doresc prea mult, ci doar puțină

    minte,

    Se pierde în tumultul negărilor

    curente,

    Ce nu vor, slobodă, nici slova din cărți

    sfinte.

  

  
    *

  


  În umbra Clipelor

  
    -când tac culorile-

  

  
    În umbra Clipelor îmbătrânite,

    În ochi ”uscați” de lacrimi ostoite,

    Se zbat ființe-n amintiri ”trudite”,

    Mai mult, sau mai puțin, cândva, iubite.

    Fugare pale de tristeți șterg urma

    Lăsată-n sufletul neîngrijit,

    De cei ce-n viață au avut un nume,

    Și-l au și-acum, pe cruce scrijelit.

    Nimicul, îmbrăcat în haina gliei,

    Ca parte-a unui tot îmbelșugat,

    Tot dă, doar ca părere-o șansă nouă,

    La carul lui, ca ”dus”, să fi-njugat.

    Cu hățurile încurcate-n minte,

    Ideile se-nvârt pierdute-n van,

    Prin câmpul vag al nemuriri-nguste,

    Ce-și fâșâie cenușa-n cap de lan.

    Ca fapte cu, sau fără urme-alese,

    Ciulini, sau sângerânde flori de mac,

    Încearcă, plumburiului, o față

    Să-i dea, dar și în Cer, culori, azi tac.

    *

  


  În umbra Răstimpului

  
    -pluta vieții-

  

  
    Sub umbrela Timpului,

    În vremea Răstimpului,

    Pete-ntunecate cer,

    Cale liberă spre Cer.

    Clipele, ce dau în clocot,

    Râd, ca proastele, în hohot,

    Și se-aruncă îndârjite

    Peste umbrele sfrijite.

    Fără milă, ele-ncurcă,

    Sensul de adult și pruncă,

    Și-n lumina plumburie,

    Lasă-o tentă arămie.

    Într-un Haos ne-ngrădit,

    Dar, cu grijă, ”primenit”,

    Ele trec, de jos în sus,

    Cu-n bilet de numai ”dus”.

    Urme, ce rămân în urmă,

    Fac, din Umbre-o tristă turmă,

    Ce urmează-n vălmășire,

    Oarba Pată de trăire.

    Pe un drum ”bătut” de soartă,

    Călăuză-a lor, spre ”Poartă”,

    Se târăște sora-Viață,

    Cu-altă soră fără față.

    Țelul ei, de mult pierdut,

    Se ”învârte” ca-n tumult,

    Și-napoi, și înainte,

    Prin confuzia din minte.

    Voci din culte, sau inculte,

    Tot slăvind minciuni, ”pe rupte”,

    Se sugrumă prin cuvinte,

    Contra ”toți”, având un ”dinte”.

    Sub povara Timpului,

    Pe unda Răstimpului,

    Plânge, înc-o clipă-două,

    Viața, pe o plută nouă.

    *

  


  În umbrele Luminii

  
    -sensuri-

  

  
    Cu milă-o Lumină

    Se zbate, să țină,

    O șansă, pe care,

    Oricine o are.

    Vii umbre precare,

    În arșiți de soare,

    Strâng pumnii și dinții,

    În gând și cu sfinții.

    În vorbe scrâșnite,

    Și gesturi ”pornite”,

    Se simte mânie:

    ”Ce-o fi... o să fie!”

    E unul... sau alții,

    Pierdut printre mulții,

    Ce-și tulbură mintea,

    Lovind, des, cu fruntea.

    Durerea se frânge

    În lacrima-sânge,

    Ce cade pe pâine,

    Și azi, ca și mâine.

    Ușor se înclină

    În candela plină,

    Din viața ”stătută”

    Lumina ”bătută”.

    Din Ceruri, o alta,

    Coboară în ”balta”,

    Ținută-n ”uitare”,

    De zori fără zare.

    Găsește doar umbre,

    În suflete sumbre,

    Și-un sfânt se-nfioară...

    Cât poate să doară.

    ”Cuvântul” se zbate,

    Căci pare departe,

    De omul rănit,

    De Cer izgonit,

    De omul ce ”crede”

    Că Cerul îl ”pierde”...

    *

  


  Încearcă

  
    -micul Rai-

  

  
    Încearcă, Lumina, din umbra

    pierdutelor șanse din gând,

    s-o scoți, cu un strop de speranță,

    când sufletul geme flămând!

  

  
    Când dorul, rănit de tristețe-i,

    retras în tăcerea confuză,

    trezește-l în șoapta de rouă,

    ivită-n privirea difuză!

  

  
    De vrei, irosește și vorba,

    în murmur mai greu de-auzit,

    căci sigur, nicicând, nici un nimeni,

    de zbuciumul tău, nu-i ”trezit”!

  

  
    Acceptă cu tine-un prieten,

    Iubit, Dumnezeu, sau ce vrei,

    Căci singur nu ai nici o șansă,

    Din unu, s-ajungi să faci trei!

  

  
    Nu cere mai mult decât, însuți

    să dai înapoi n-o să poți,

    și-oferă iubirea, ca darul

    pe care îl merită toți!

  

  
    De unul, sau altu-l refuză,

    de ura din suflet strivit,

    ignoră-l pe el, nu pe ceilalți,

    și fi-vei în suflet slăvit!

  

  
    Cât timp încă Viața-ți permite,

    prin tine, o șansă să-i dai,

    sfințește-o cu fapta și vorba,

    aici... pe Pământ... micul Rai!..

  

  
    *

  


  Îngeri întristați

  
    -e timpul-

  

  
    Prea mulți oameni pe pământ...

    Prea mulți îngeri întristați...

    Pentru răi și ucigași,

    Se simt oare vinovați?

  

  
    I-au păzit de mici copii

    Și i-au îndrumat la greu;

    Oare cum de-au ”eșuat”,

    De-au ”căzut”, prea mulți, mereu?

  

  
    Azi, în Cer, înspăimântați,

    De teroarea faptelor,

    Vor să plângă, dar nu pot,

    Sub povara vinelor.

  

  
    Oare chiar, acolo, Sus,

    Tind să-și uite ”scopul”,

    Când se nasc, doar puri, mici prunci?...

    Îngeri păzitori,

    E timpul!...

  

  
    *

  


  Într-o zi ”încărunțită”

  
    Stau la geam, privind tăcerea, răsfirată de lumină.

    Liniștea, încet se scurge, fără viață, parcă-n ”vină”.

  

  
    Într-o zi ”încărunțită”,

    de un timp înzăpezit,

    o Idee se destramă,

    dup-un gând cam ”repezit”.

    Adormită-n ”iarna” lungă,

    a tristeților perene,

    pare ca un strop de viață,

    pradă nopților eterne.

    Nu se zbate ca să iasă,

    căci nu vede-un viitor,

    în umanul fără șanse,

    cu moartea la purtător.

    Obosit de încercare,

    o las pradă timpului,

    născătorul de speranțe

    și groparul zborului.

    Ochii, lung privesc la geamul

    îmbâcsit doar de lumină,

    care nu-mi lăsa, privirea,

    să coboare înspre tină.

    Simt c-aș vrea să văd, iar, Cerul

    îmbrăcat în nori hazlii,

    schimbători ca visul tainic,

    alungat de zori de zi.

    Vreau să sorb, din nou, culoarea,

    florilor, ce, multe-n sus,

    și-etalează-obrăznicuțe,

    mici rochițe-n vânt ”sub-pus”.

    Și, uitând de tot ce poate,

    liniștea să o-nfioare,

    să mă las pradă plăcerii,

    de-a fi-n cap, ”bătut” de soare...

    *

  


  Întrebarea

  
    Oare când, și oare cine

    un răspuns poate să-mi dea?

    Oare voi trăi, aievea,

    sau voi fi, suflet spre-o stea?

    Întrebarea e în mine,

    ”adunată”-n timp trecut.

    Mintea încă n-o discerne;

    pact, cu inima-a făcut.

    În cuvinte, nu se poate

    s-o exprim; nici nu doresc.

    Simțămintele, se pare,

    doar prin ea, încă, ”trăiesc”.

    Ea e licărul de soare,

    ce se zbate printre nori;

    uneori, e asfințitul,

    alteori, plăpânzii zori.

    Plină e de înțelesuri

    și retorică-ntr-un fel;

    s-o-nțeleagă poate, poate,

    doar un om, la fel cu El.

    Voi susțineți: ”Nu există,

    ești nebun, de asta crezi!

    Mai insistă tu, ca prostul,

    și-o să vezi că, totul, pierzi!”

    Oare care-i întrebarea?

    Sincer, nu vreau să răspund,

    căci, oricum, nimeni nu ”vede”,

    ce nu știe nici un gând.

    *

  


  La izvorul Jiului

  
    -solul munților-

  

  
    Coborâsem dinspre Oslea;

    Ursul ne schimbase calea.

    Urme, pe zăpadă-n culme,

    Sugerau orice, nu glume.

  

  
    Era la sfârșit de Mai,

    Când el hoinărea pe plai,

    După oi, dar cam degeaba,

    Jos, oierii-și făceau treaba.

    Hibernase, în post lung

    Și visase miei, ce plâng,

    Lângă mame-nduioșate,

    Ce ”musteau” încă de lapte.

    Se trezise mai devreme,

    Căci simțea foamea cum geme,

    Și-ncercase peste tot,

    Și-a rămas cu ”lins pe bot”.

    El răbda de-o săptămână,

    Și trecuse pe la stână,

    C-o știa plină mereu,

    Dar acum, pustiu, din greu.

    Goale, scânduri lustruite,

    Cu mirosuri înăsprite,

    Îi făcea soarta mai grea,

    După ce că era rea.

  

  
    Ca urmare, fără vină,

    Căci mâncarea e ”divină”,

    Ca un ”dat”, clar, de la Cer,

    Mânca viețile ce pier.

    Cu o-nchipuire ”plină”

    De mioara cea blajină

    Ce dormea în blana ei,

    Visa jucăușii miei,

    A ajuns, spre ziuă-n sat,

    La ceva de-”mprumutat”.

    Câinii l-au simțit și-n ura

    Ancestrală-au ”dat cu gura”.

    Mulți sătenii, chiar speriați,

    Tot țipau, ca disperați.

    Nu prea i-a băgat în seamă;

    Burta nu cerea pomană,

    Ea dorea mâncare multă,

    Căci era proastă, incultă,

    Și nu-o ”d-aia” sclifosită,

    Ce doar gustă, fandosită.

    Deci, pornit pe ”săturare”,

    Fără altă amânare,

    A ”săltat”, dintr-un coteț,

    Un godac ”dolofăneț”.

    Rozaliul ”groh-guiț”,

    Ca pe-un ”bun”, încântător.

    L-a luat, sub braț, voinic,

    Cugetând că-i cam pitic.

    A plecat, lătrat cu ”drag”,

    Spre pădurea lui de fag,

    cu izvorul Jiului,

    Jiului, nebunului.

    S-a mirat, probabil, foarte,

    Că la ceasul cel de noapte,

    Doi bieți orășeni, pe vale,

    I-au întins cortul în cale.

    ”Mormăici”, cu cumpătare,

    N-a mai vrut altă mâncare,

    Și-a privit, la el, cu silă,

    Ca să nu spun și cu milă,

    Căci simțea, că e ”dotat”

    Cu conserve de la stat,

    O haleală de-aruncat,

    Chiar pomană, greu de dat

    Și, cinstit, cred, se gândea,

    După cum nu se vedea,

    Să le lase, bun, și lor,

    O ciosvârtă, un picior,

    Dar, hulit, se cam grăbea,

    Iar burta îl cam ”rodea”,

    Și, la drum, îl înghiontea,

    Ca, din labe, să tot dea...

  

  
    A plecat, iar noii tăceam,

    Și, în teamă, cam zăceam,

    Căci văzusem, fluturând,

    Mușchii mult măriți de gând,

    Și-am rămas privind în gol,

    Ursul Munților, ca sol

    Al Naturii creatoare,

    Și-al ființei muritoare...

    *

  


  La limita singurătății

  
    -ca o ”ființă”-

  

  
    Tot ce crește are viață;

    Ce renaște, tot la fel.

    Este prima lege-a firii,

    Impusă, cândva, de El.

  

  
    Culmea se prelinge-n steiuri,

    Ce, pe pajiști se coboară.

    Râpe amintesc de vreme,

    Prin răni ample, ce-nfioară.

    În tăcerea impregnată

    În ce-i viu, prin ceață deasă,

    Timpu-și face loc, cu jale,

    Căci nu e la el acasă.

    ”Pasul” lui se pierde-n norul

    Ce tot plânge peste plai,

    Ca o doină-ncărunțită,

    Din sufletul unui nai.

    Cerga zilelor ”închise”,

    Sfâșiată-i de un pin,

    Ce, plăpând, cu ramuri fine,

    Se înalță-n tainic chin.

    A crescut, singur, în jepii,

    Ce-l ignoră; nu-i de-al lor.

    O sămânță-a fost de vină;

    Mic, de-ai lui, și lui i-e dor.

    Nu-i dorit nici de-”nălțime”;

    Limita i-a încălcat.

    Are aer și lumină,

    Dar trăiește în ”păcat”.

    Zdrențuit de vânt și soartă,

    A decis, el nu renunță.

    Doar singurătatea-l ”roade”,

    Căci, se simte o ”ființă”.

    Undeva, în munți de piatră,

    Printre jepii fără ram,

    El suportă-”nsingurarea”

    Libertății fără ham.

    *

  


  Liniște

  
    Liniște!

    Nu stricați orânduiala

    Cerurilor

    și oamenilor,

    cu vorba,

    sau fapta!

  

  
    Liniște?

    Ce-i asta?

    Unde sunt

    Vorbele?...

    Dar Faptele?...

    *

  


  Luna și luna

  
    Încetează, ca Grivei,

    să ”latri” la Lună!

    Cere-ți dreptul tău, mai ferm,

    Nu-o dată pe lună!

  

  
    Luna trece și Grivei

    urlă-n van la Lună.

    Tu, ”în fapt”, ca om blajin,

    pari căzut din Lună.

  

  
    El măcar a spus pe șleau

    ce-a avut cu Luna.

    Tu-ai „lătrat” cu vorbe seci,

    și-ai pierdut iar luna.

  

  
    Luna trece, de lătrat,

    ține cont Pisica.

    După-o lună de cerut:

    -Ține! Na ”Nimica”!...

    *

  


  M-a lăsat la ”locu-mi”

  
    M-am rugat de Soare:

    -Ia-mă și pe mine!

    În lumina-ți pură,

    Vreau să fiu cu tine.

    M-a privit cu milă,

    Parcă supărat.

    M-a lăsat ”pe-afară”,

    Trist și-”negurat”.

    A pierit, pe seară,

    În apus senin.

    Vântu-n ”lumea verde”,

    Susura-n suspin.

    În nuanțe care,

    Jarul amintea,

    Zarea se schimbase;

    Umbre se zbăteau.

    Fulgerări de raze,

    Ascunse de zi,

    Tremurau, șoptindu-mi:

    -Te-așteptăm! Mai vii?

    S-a lăsat și Noaptea;

    Totu-n jur tăcea.

    Nu avea lumină

    Și nu-mi prea plăcea.

    Fără voie parcă,

    Stele-am admirat.

    Jocul lor haotic,

    Chiar m-au încântat.

    Luna-n voal de divă,

    Le cerea ”tăceri”;

    Savurau, cred, bârfe,

    Despre vii plăceri.

    M-a surprins și somnul,

    Pierdut în fiori.

    M-a trezit o geană

    De lumină-n zori.

    Orizontul tainic,

    De Cer agățat,

    De raze micuțe,

    Era răsfățat.

    Vii scântei, de suflet

    De zi, se nășteau;

    Norișori-oițe,

    Pe azur ”pășteau”.

    Tablou-n mișcare,

    Uimit l-am privit:

    -O, ce pictor, Doamne!...

    Parcă-ar fi trăit.

    Unde de culoare,

    Povesteau de flori;

    Valuri de splendoare,

    Rătăceau prin nori.

    Fără de voință,

    Ochii-mi se ”pierdeau”,

    Într-o ”lume”-n care,

    Acuma credeam.

    Numai în lumină,

    Umbre doar aveam;

    Frumuseți ascunse,

    Orbit, nu vedeam.

    Așteptam un Soare,

    Ca să-i mulțumesc.

    M-a lăsat la ”locu-mi”,

    Viața, s-o ”trăiesc”.

    *

  


  Masha, ”ne-omenita” ---needucata cu adevărul

  
    Masha, cățeluș de rasă

    Oarecum nedefinită,

    Mi-a cerut, să-mi spun părerea,

    De ce-i ea ”ne-omenită”.

    Cam mirat, i-am spus că-s oameni

    Cu concepții fel de fel;

    Din păcate-s mulți aceia,

    Ce neagă ce-au ”luat” din El

    -Vrei să mă cam ”duci cu vorba”,

    S-”omenești” e-un dar divin;

    Cam așa spunea vecina,

    ”Refuzată” de-un vecin.

    Când să mă servească-n poartă,

    A picat” soțul plecat;

    S-a grăbit să-mi dea... ”papucii”,

    Cu cheful părând ”stricat”.

    Flămânzesc de-azi dimineață,

    Prânzul fiind ”sărit” la ea;

    M-am gândit c-o masă bună,

    Stăpânu-ar putea să-mi dea.

    Poat-să fie și-una dublă,

    Zici, c-”uman” ești, zi de zi;

    Mâine fi-va azi, desigur;

    Consecvent m-aștept să fii...

  

  
    ”Confuzat” de mintea-i creață,

    Și de bârfele din sat,

    M-am gândit să-i zic vre-o două,

    Dar, la locul meu am stat.

    S-o educ cu adevărul,

    Mă trecuse chiar un gând,

    Ca să înțeleagă-odată,

    De ce stăm, noi, tâmpi, în rând:

    -Să priceapă că, Dreptatea

    E un rol jucat de cei,

    Ce și-au pus masca puterii,

    Și se ”dau”, pe scenă zei;

    -Să-nțeleagă că-n lumină,

    Umbrele devin mai lungi,

    Ca și mâna ce se-ntinde,

    Spre decorul țării-n dungi;

    -Să rețină că pe scenă,

    Libertatea-i strict pe rol,

    Și prin gaura cortinei,

    Vezi și-n sală-un rândul gol;

    -Să n-acuze demnitarii,

    Duși cu treburile țării,

    Ca să-și facă vre-o plăcere,

    Pe-undeva-n apusul zării;

    -Să își lase viața-n grija,

    Nenorocului ca șansă,

    Și-a speranței deșănțate,

    Ce se-”mpreunesc” în transă;

    -Să accepte pruncul zilei,

    Nenăscut pentru-a trăi,

    Ce suge doar pumnu-n gură,

    Înainte de-a grăi;

    -Să îl lase, la mulțime,

    Să se strâmbe benevol,

    Și-n aplauze tacite,

    Să facă un gest frivol;

    -De pricepe, să se-”nchine”,

    Când, prea mulți, tot râd ”prostiți”,

    De cei adormiți în scaun,

    Ce visează că-s plătiți;

    -Să privească, calmă, roata

    Unsă bine la coșciug,

    Trasă de un bou cu state,

    Dus de nas cu un belciug;

    Și-n final, și-”adunătura”,

    De ”adunlături” sadea,

    S-o lase să-și facă ”jocul”,

    Ca la noi, cum s-”o-cadea”...

  

  
    *

  


  Minciuni ”otrăvitoare”

  
    -noțiunea ”națiune”-

  

  
    Azi, minciuni ”otrăvitoare”,

    Ne ”umbresc” crunt viețile;

    ”Nasc” idei ”rătăcitoare”,

    Și neagă credințele.

  

  
    Viața bună-i ”proslăvită”,

    De-orice ”Eu”, doar pentru el;

    Ura-i tema ”potrăvită”,

    Pentru mulți, ce simt la fel.

    Teamă nu au de războaie,

    Sau de inutile morți;

    Din orașe fac ”gunoaie”,

    Și vor state fără ”porți”.

    Liniștea chiar îi deprimă,

    Ca și fumul fără foc;

    Noapte fac, în zi sublimă,

    Și morminte-n orice loc.

    Au ”credința” că Dreptatea,

    Bună e, doar de-i a lor;

    Nu urăsc nici ”libertatea”,

    De-a face, doar ei, ce vor.

    Sentimente au, grămadă,

    De mult timp la ”macerat”;

    De sunt ”acrii”-i o dovadă,

    Clară chiar, că s-au ”stricat”.

    N-au ”minciuna” noțiune,

    Că-o numesc ”adevăr sfânt”;

    Pentru el luptă, să facă

    ”Națiunea”-o vorbă-n vânt...

  

  
    *

  


  Mocănița

  
    -mănăstirea Moldovița-

  

  
    Undeva-ntr-un colț de țară,

    Vechi tradiții au rămas:

    Oamenii, ”povara”-și cară,

    Vite pasc, pe larg imaș.

    Într-o gară ”învechită”,

    Și de timp, și de uitare,

    Mocănița-și trage suflul,

    Pufăind fără0ncetare.

    Fumu-negurat de ciudă

    Că-i legat de vălătuci,

    Evadează din coloană

    Și o șterge prin uluci.

    ”Uciu-ciu” și ”tronc” și ”poc”,

    Roțile-și impun voința

    Și, cu greu, mișcă din loc,

    Mici vagoane... Grea-i ”putința”.

    Negrul ”cal”, hrănit cu jar,

    Se forțează, geme, rage,

    Și-n deplină încordare,

    Trupul lung, la drum, își trage.

    Șine-nguste, lucitoare,

    Îi arată cum s-o ia,

    După garduri, după case,

    Peste-un pod, cu soarta grea.

    Satul a rămas în urmă;

    Râul de cristal apare.

    Drum de fier, cale de ape,

    Se-nfrățesc în larga zare.

    Culmi, cu cușme de fân strâns,

    Îngrădesc Cerul de-azur.

    Fagi și brazi, cu unda lină,

    Primenesc aerul pur.

    Pas cu pas, în sens de metru,

    Infinitu-am depășit.

    Ochiul nu percepe spațiul;

    De ce vede-i copleșit.

    Feeria îl absoarbe

    Și îl ține-n Timp captiv.

    Simțurile-s sufocate,

    Rațiunea-i gând nociv.

    O ajută, ca să sape,

    Alt frumos ce se-ncropește,

    Și-o obligă, să accepte,

    Că, Natura-n noi trăiește.

    Clipele s-au scurs în goana

    De splendori de Rai, în roi.

    Am rămas convins, pe viață:

    Veșnicia-i lângă noi...

    *

  


  Morocănos rău(voitor)

  
    -frumuseți (denaturate)-

  

  
    Dimineață, l-a sculat, prea devreme-o ”grabă”,

    Căci, pe bune, chiar era, plătit pentru-o ”treabă”;

    Trebuia să ”relateze”, ce-i frumos la ”țară”,

    Să decidem, dacă vrem... sau nu... primăvară.

  

  
    Deci:

  

  
    Nu îi place mai nimic,

    din ce vede-afară:

    -Soarele-i prea jos pe Cer;

    pâlpâie-ntr-o doară.

    -Norii-și bat joc și de el;

    îi ascund, răi, fața;

    -Nucul nu mai are cuc;

    cârâie doar cața.

    -Primăvara s-a grăbit;

    e aproape vară.

    -Cerul nu s-au potolit;

    a-nceput să toarnă.

    -Glodul tot s-a ”mocirlit”;

    râde-n umezeală.

    -Largi băltoace, s-au lungit;

    asta da scofală.

    -Ghioceii-s ”duși”, pleoștiți;

    în pământ se uită.

    -Clopoțeii lor n-au glas;

    tac, ca țara mută.

    -Vii culori ”țipă” la toți;

    sunt și ”arogante”.

    -Le susțin ostile flori;

    și mai spun că-s ”plante”.

    -Lungi lalele-s bete, cred;

    cupa lor e goală.

    -Minte n-au, căci nu au cap;

    mai rău ca la școală.

    -Alandala sar brândușe;

    se ”calcă” să iasă.

    -Mai au ”rude” în pământ;

    nouă nu ne pasă.

    -Lăcrimioare zac sub gard;

    verdele-l ”pătează”;

    -Zic că au miros divin;

    proastele, visează.

    -Cinci narcise saltă-n băț;

    ce înghesuială.

    -Se ”dau” mari, fără motiv;

    se-mbâcsesc în fală.

    -Și-au pus, pe corolă-un cerc;

    Mâzgăleli de ”soare”.

    -Se dau ”dive” și-n parfum;

    o miasmă-n boare.

  

  
    Dar și,

  

  
    Trei zambile se-opintesc,

    de pofte pătrunse,

    să-și ”acopere”, în mov,

    viciile-ascunse.

    De pe ”sus”, se varsă-n van

    și Lumina, trează,

    peste falsa frumusețe,

    de la țara ”varză”.

    Toporașii-s mici grămezi,

    risipite-n ”vraiște”,

    și, în ”trei culori” vopsiți,

    ”păscutul” îi paște.

    Frați pătați, ca ”partidiști”,

    se-mbulzesc aiurea,

    căutând un loc mai bun,

    după cum l-e firea.

    Pomii, îmbâcsiți” de flori,

    varsă-n van petale,

    ca să își ”aștearnă”-n glod,

    o cergă mai moale.

    Pe lungi crengi, buchete-n silă,

    rânjesc spre lumină,

    sau tânjesc, oricum se vaită

    că, rod, n-or să țină.

  

  
    Cred c-ajunge!

  

  
    Poarta scârțâie lugubru;

    iese... și se duce.

    Viața, pâine întărită,

    e, de spart, propice.

    De tăiat, un trai, e-o caznă;

    e cuțitul bont.

    E vândut, ca ”steel”, firește,

    de ”deștepți” cu ”cont”.

    Cei ”aleși” tot stau degeaba;

    vorba nu o irosesc.

    Cei ”pripiți”, invocă tihna;

    și țara... o părăsesc.

  

  
    Sau nu...

  

  
    Cei sărmani, ”sătui” de viața

    Ce, ca trai, o ”savurează”,

    Sunt, cu grijă, în statistici,

    Îndopați... cu ce visează..

    Ăsta-i țelul, ăsta-i scopul,

    Celor ”mai egali” ca noi,

    Ce, ”pândind” la ”viitor uri”,

    Ne-ngroapă, din doi în doi.

    Dar ne-am înmulțit, pesemne,

    Și n-au locuri de mormânt;

    Cu ”cenușa” stau mai bine,

    C-aduc crivăț, când nu-i vânt.

    Ca urmare-n ”flămânzeală”,

    Ne conduc, chiar ne fac loc,

    Căci, ”micuți” la Stat, și minte,

    Avem loc, mai mulți, în foc...

  

  
    Asta da căldură, din p/l/in oferită,

    De strigoi, ce țara, toată-o vor ”cernită”.

  

  
    (2024, din ciclul ”Strigoii”)

  

  
    *

  


  Nebunia Abisului

  
    În abisul de lumini

    Pâlpâie vecia.

    Stelele se nasc și pier;

    Asta-i nebunia.

    Într-un Cosmos fără vrere,

    Doar festin curat,

    Flacăra se stinge-n neguri,

    De destin furat.

    Îngrădite-n legi nescrise,

    Neștiute nici de ei,

    Uriași de foc își varsă,

    Triști, mânia lor pe zei.

    Stele-n plasmă preschimbate,

    Întregesc bujori de aur,

    Ce-i primește-n dar Abisul,

    Campion, cu nimb de laur.

    El învinge-ntotdeauna,

    Cu-a neantului răbdare,

    Și Lumina o tot strânge...

    O iubește și când moare.

    Iertător, ca nimeni altul,

    Nelipsit din nici-un loc,

    Suferă-n vecia sorții,

    Când se termină un Joc.

    Știe, dar nu poate crede,

    Că va fi singur odat...

    Că se sting sfioase stele,

    Rar se simte vinovat.

    *

  


  ”Necunoscuta”

  
    -și răsăritul nostru-

  

  
    Pe sub scara timpului,

    Ghinionul ”paște”;

    Nenorocul viului:

    Moartea nu se naște.

    Dacă-ar fi și ea ca noi,

    Ar muri odată,

    Sau ar lenevi mai mult,

    Cu și fără plată.

  

  
    Asta-i ea, ”Necunoscuta”,

    Fără ”știre” de părinți;

    Poate să se ”dea” oricine,

    Chiar că-i are-n ”slavă”, ”sfinți”.

    Argumentul ei e ”munca”,

    De la Iad, până la Cer;

    E plătită și la normă,

    Căci, prea mulți, deodată pier.

    De-obicei, nu-i ia pe grabă,

    Pregătindu-i din timp chiar.

    Nu e vina ei că omul,

    Și ”grămezi”, i-”oferă”-n dar.

    Pentru ”pofte”, gen războaie,

    Din prostie, sau greșeli,

    Doar pe-un ort, o-”ndoapă”-ntr-una,

    Cu și fără de tocmeli.

    Prețul nu e pe măsura

    Cheltuielilor ”la zi”,

    Căci, chiar și pe-o crimă simplă,

    Dau prea mult, oricine-ar fi.

    Una-i munca ”la bucată”,

    ”Manual”, car-va-să zică,

    Și-alta-n ”bandă”, la comandă,

    Luând, în ”masă”, tot ce ”pică”.

    Ea tot ia, golește-o țară,

    Și un neam, la locul lui,

    Ca al nostru, poate mâine,

    Ca un alt Isus, sub ”cui”.

    Este ”fierul” neputinței

    Unora de-a fi umani,

    Ura răbufnită-n mintea,

    La care-au rămas sărmani.

  

  
    Din păcate, singuri soarta,

    Ne-o decidem cu-n vot ”strâmb”,

    Și, cu-aleși de ”mântuială”,

    Progresăm, Sisifi, pe-un dâmb.

    ”Drept” e-al” nostru? ”Ptiu tu drace!”

    Unde-am ”dat” și ce-a ”crăpat”.

    Liberi, fără Libertate,

    Merităm ce am ”pupat”.

    Răstigniți în glia sfântă,

    Avem lacrimi din belșug,

    Să udăm o nouă viață,

    Prinși la coarnele de plug.

    Cu trăirea prea ”slav-ită”,

    În umbre de bare reci,

    Vom fi iarăși neamul care,

    ”Răsăritu”-l vede-n beci?...

  

  
    *

    (noiembrie 2024)

  


  Nevinovați vinovați

  
    Uitați de-un Stat, de care,

    mult timp, ei au crezut

    că e al lor, ca mumă,

    ca ciumă l-au ”văzut”.

  

  
    Cu mintea ”pustiită”

    De vorbe otrăvite,

    Și calpe adevăruri,

    În haine prost croite,

  

  
    Sărmani, cu casa-n palme,

    Averea lor de-o viață,

    Lipsiți de mai de toate,

    S-au preschimbat la față.

  

  
    Și-au pus nădejdea-n bățul,

    Și traista de pe spate,

    În care, Libertatea,

    În ultim ceas se zbate,

  

  
    Și, în credința ”oarbă”

    În dreapta judecată,

    Au pus, la Domn, în ”cârcă”,

    Prea multe, câteodată.

  

  
    Cu jenă și-au dat seama că,

    de-s nedrepte multe,

    nevinovați, au vina,

    tăcerii-n lașitate.

  

  
    *

  


  ”Niciunde”

  
    Stau, la marginea Veciei,

    Cu priviri pierdute-n gol;

    Mă orbește, doar, Lumina,

    Ca pe-un peștișor în bol.

    Trece-o Clipă ”adumbrită”...

    O salut; nu îmi răspunde.

    Vine alta întristată

    Și se pierde în ”Niciunde”.

    Pâcla-mi îmbâcsește mintea,

    Obosită de trăit.

    Trupul șchioapătă în simțuri,

    Nesătule, din iubit.

    Libertatea mediocră,

    L-a ținut în hățuri des.

    Era pusă-n slujba țării,

    Ca un munte în plin șes.

    Fără dealuri răbdătoare,

    Crestele se scurg în hău.

    Să cobori n-ai nici o șansă;

    Doar priviri... păreri de rău.

    Las, cu grija-ndoliată

    De a neputinței vrere,

    Să mai treacă-o Clipă-două,

    Neștiind ce-mi poate cere.

    Mă decid și opresc una;

    Mă ”disip” încet în ea.

    Nu-mi acceptă ”rătăcirea”,

    Și-un răgaz, simt, vrea să-mi dea.

    O idee, ne-nțeleasă,

    Se strecoară-n mintea mea:

    ”Nemurirea nu-i mai bună

    Decât viața cea mai grea”...

    *

  


  Noii ”stăpâni de minți”

  
    -”creddinți”-

  

  
    ”Brrr avi” românii, cu mintea-n șură,

    nu de boi mă iau, formal,

    ”îmbâcsiți”, din ”plin”, de ură,

    se ”spurcă”, azi, ”a normal”.

  

  
    La-nceput au fost ”cuvinte”,

    cu ”ac cent”, de ”rus sărit”,

    și-”n drum ări” prea-preluate,

    pe ”cinste”, din răsărit:

  

  
    un român

    un strigoi

  

  
    -Pângăriți credința-n Domnul...

    -Ce? Vrea milă-ntre vecini?

    -Ura voastră-i nefirească...

    - Voi, cu El... nu ”mărăcini”?.

  

  
    -Vrea să credem a Lui ”vorbă”...

    -Îngrădesc, clar, Libertatea.

    -Bine doar, să facem, cere...

    -Bună-n ”slavă”-i Răutatea.

  

  
    -El respectă și sărmanii...

    -Sunt, pe bune, sărăciți.

    -Nu ne persecută fiii...

    -Ruso-”filii”-s mai iubiți.

  

  
    -Voi aveți ”cred-dinți” de șarpe...

    -Asta e, sunt noii ”sfinți”.

    -Dar cam ”puti” a minciună...

    -Încercați să n-o simțiți.

  

  
    -Și, la Cer, sistăm ”rugatul”?...

    -Astea-s noile ”Cer inți”.

    -Și să ne-”nchinăm”... la cine?...

    -”Noii”-lor ”stăpâni de minți”.

  

  
    (2024, din ciclul ”Strigoii”)

  

  
    *

  


  Nori fără ”acasă”

  
    Consolând Norii-n formare,

    Îi privesc cu întristare,

    Căci nu știu unde se ”varsă”,

    Și n-au noțiuni de-”acasă”.

    Șoapta lor, în plin tumult,

    Doar cu sufletu-o ascult,

    Căci ei n-au vorbe-nsăilate,

    Nici cuvinte deocheate,

    Și-ntre e se prind duios,

    În larg cerc, pe cer lăptos,

    Într-o horă-a înfrățirii,

    A iubirii și pieirii.

    În perfida lume Joasă”,

    De ”rugini” și patimi ”roasă”,

    Ei privesc cu îndurare,

    Și, plângând, pornesc spre zare.

    Vântul, răsfățat hoinar,

    Fără-un ban în buzunar,

    Îi ”învârte” cam cum vrea,

    Incitat de Vremea rea,

    Și pufoșii obrăjori,

    Ce i-a sărutat în zori,

    Îi ”umbrește”-n plumburiu,

    Stricând voalul străveziu,

    Iară ”formele” lor fine,

    Feciorelnice, sau pline,

    Ce, în ”patimi” le-a creat,

    Le-a stricat, când i-a bruscat.

    Răsuflarea-n ei se -”ncinge”,

    Rațiunea li se ”stinge”,

    Pofte reci îi ”răscolesc”,

    Simțămintele ”pălesc”.

    ”Aburiți”, urcați pe creste,

    ”Părăsiți”, fără de veste,

    Ei încep să plâng... plâng,

    Când se ”pierd” pe Cerul ”lung”.

    Mulți nu mai ating nici zarea

    Și-au uitat de mult ce-i marea,

    În nimicul care ”crește”,

    ”Smulgând” apa, ca un clește,

    Care-n lacrimi, cade-n gol,

    Pentru ”viu”, doritul sol.

    În tăcerea sfârtecată

    Doar de-un ropot surd, în baltă,

    Un copil întreabă:

    -Mamă...

    Norii mor, când se destramă?

    ...

    Nu ajung la casa lor?

    ...

    Lor, nu li se face dor?”...

    *

  


  Nostalgica frumusețe

  
    -ironii plăcute-

  

  
    Ploua, ”sângele” naturii,

    Tot cădea pe capul meu;

    Cam ”plouat”, ce pot a spune,

    Mulțumeam lui Dumnezeu.

    Grația ei ”feminină”,

    Pe, nu-n ochi, mi se scurgea;

    Avea însă-o calitate:

    Ghiciți care?... chiar tăcea.

    Nu prea le avea cu vorba,

    Dar și-așa, mie-mi plăcea.

    La-ntrebări, însă... ”femeie”;

    Cam pe ”proasta” o făcea.

    Deci, cu ”vorbăria”-n ”pană”,

    Mi-am văzut de drumul meu,

    Căci plecam, cu treabă, totuși,

    La oraș... nu-njur mereu.

    În grădină, jale-jale...

    Florile plângeau din ”greu”,

    Că-s ”așa și pe dincolo”,

    Că le părăsesc mereu.

    Lăcrimioare-nmiresmate

    Și lalele-n fuste scurte,

    Mi-ațineau calea, perverse,

    Când să ies și eu din curte.

    Zambiluțe zâmbitoare

    Și narcise-n ”scump” parfum,

    Șușoteau ”sub-înțelesuri”,

    Ca să mă opresc din drum.

    Micșunele, gălbenele,

    Și-albăstrele-n lung sărut,

    Se-ofereau să îmi aline,

    Orice-o fi... chiar m-a ”durut”.

    Într-o umbră de lumină,

    ”Rogvaiv”-ul de culori,

    Întregea, din plin, splendoarea

    Pomilor tiviți cu ”nori”

    De petale albe, roze,

    Și pistile-n sori de zori,

    Ce-ncepeau, în vânt șăgalnic,

    Zborul visului spre zări

    Le simțeam cum mă-nfioară

    Și privirea mi-o absorb,

    Și-acceptam liniștea ”spartă”

    De un croncănit de corb,

    Ce-admira o ”gugu-știucă”,

    ”Frunzărită” de-un ”con-sort”,

    Guguștiuc cam ”flușturatic”,

    Fără casă, doar cu-n ”cort”,

    Asta-n sens de cuib vremelnic,

    Când în dud și când în brad,

    Dar, prea-plin de sentimente,

    Care-l ”macină” și-l ”ard”,

    Dar care-i jura credință,

    Pe vecie, înc-o zi,

    Și că-n ”puf” o să o ție,

    Chiar, de-al ei, oricum, ce-o fi.

    Ea-l privea cu nostalgie

    Și indiferentă chiar,

    Că-l știa ”subțire”-n plată

    Și la minte... și nu rar.

  

  
    ”Hoinărind” încă în transă,

    De-un ”prost-simț”, profund ”lovit”,

    M-am ”trezit” că nu mi-e bine,

    Când, la ceas, scurt, am privit.

    Era ora de plecare,

    Cum v-am spus, înspre oraș,

    Locu-n care se ”oferă”,

    Frumusețea pe făraș.

    Rupte, florile din glastră,

    Viața-și pierd, devin gunoi,

    Curățat, de e, vre-o șansă,

    Să mai cadă niscai ploi.

    Chiar în poartă, merișorul,

    Înroșit și bucălat,

    M-a privit cu-amărăciune:

    -Pleci? Chiar ai ceva la cap(!)(?)(..)

    *

  


  Nu e floare, dar o doare

  
    Când, în jur, lumina cade

    În genunchi, din becuri ”fade”,

    Iar pereții o resping,

    Chiar și Gratiile plâng.

  

  
    -Nu se poate, sunt doar ”fiare”!

    Țipă vocea celui mare,

    Dar Zăbreau, tristă, geme,

    Că-i trântită... și se teme.

    E închisă-n loc hain,

    Dup-o ușă de suspin,

    Ce, metalică și ea,

    Liberă să fie, vrea.

    Nu în lacăte ținută,

    Și de ivăr reținută,

    Ascunsă pe veci de soare,

    Parcă-ar fi la... închisoare.

    -Dar prostuț-o, nu-nțelegi,

    Pusă-aici, tu ești de legi,

    Și, alături de-alte ”fiare”,

    N-ai dreptul la ”a-te-doare”!

    -Dar am trup... și am și sânge,

    Geme ea, și-ncet, chiar plânge.

    Și e roșu, uite, zău!

    -Ruginită ești!... chiar rău.

    -Nu-i adevărat! E Viața

    Ce mi-a dat-o Cel ce Fața

    Și-a schimbat-o în Vecie,

    Oferindu-mi-o și mie.

    -Chiar ești culmea, nu ești vie,

    Toată lumea, asta știe!

    Ești un fier, și nu o floare!

    -Dar țin oameni... și mă doare...

    *

  


  Oameni buni!

  
    -ce e și nu-i-

  

  
    -Oameni buni!... (așa se zice, nu că-i cred cu-adevărat).

    -Mai opriți-vă din rele!... (ăsta-i adevăr curat).

  

  
    - Aveți Dreptul și Puterea!... (noi le-am dat-o, ce să-i faci).

    -Binele să-l faceți astăzi!... (nu-l mai au, furat în ”draci”).

  

  
    -Renunțați puțin la ”chefuri”!... (și le fac, când vor, c-au ”pofte”).

    -Prea vreți ”multe”, peste ”multe”!... (cară, sprijiniți din ”spate”).

  

  
    -Cum? Așa-i la guvernare?... (am mai spus-o, n-ați crezut).

    -Și-i mandatul scurt, vin alții?... (tot pe ăia i-am văzut).

  

  
    -Repetarea-i ”mana vieții”?... (chiar ne cred ”căzuți” în cap).

    -Și-o-adunați voi, pentru ple beee?... (ispășim, pe post de ”țap”).

  

  
    -Să-nțeleg că proști ne credeți?... (nu greșesc, și doare, zău).

    -Ne ”tratați” cu ”sictireală”?... (nu ne-njură, deci nu-i rău).

  

  
    -Ne con-”duceți”, buni, cu ”vorba?... (”dulce”, ”minciunită”n față).

    -Aaa, pe-un drum ”ales”, cu grijă?... (ba cu ”griji” din ”halal viață”).

  

  
    -Aveți ”funduri de-nvârtire”?... (fiecare cu al lui).

    -Fond se zice, d-in vest iții?... (d-aia contu-n vest ți-l pui).

  

  
    -Vă mai roade re-”mușcarea”?... (oase sunt... pulpă-i la ”bis”?).

    -Și vreți funcții doar ”pe viață”?... (și nepoții... ați pre/a-zis?).

  

  
    -Triști, legați de ”scăunele”... (de fot/molii poți să spui).

    -Cum? Și ”fericirea” noastră?...(uite-o e, dar uite-o nu-i...)

    *

  


  ”Obl ion”, românul

  
    -legenda din imperiul german-

    ...

    Într-o vreme când Moldova

    Se întemeia ca stat,

    Iar în Maramureș, neamul,

    De germani era ”legat”,

    O legendă povestește,

    În viu grai, nu-n scris uman,

    Despre Oblion, eroul,

    Comandant de oști, german.

    Nevoit să părăsească

    Maramureșul iubit,

    Fără nume, ca să fie,

    De răi asasini, ferit,

    ”Fiul-lui-Ion”, cum ”curtea”

    Din regat l-a ”botezat”,

    A ajuns nobil, prin fapte,

    De rege recompensat.

    Tatăl lui era bun frate

    Cu Dragoș, cel ce-a trecut,

    Cu Bogdan, în ”lumea” noastră,

    Și Moldova a făcut.

    Oblion, cu-a lui ”tărie”,

    Moștenită din străbuni,

    Și o inimă, de care,

    Mândrii sunt oamenii buni,

    A ajuns, ca să conducă,

    Garda ”Regelui de fier”,

    Și să fie ”mâna dreaptă”,

    A celui ”ales de Cer”.

    ”Cum de-a reușit un nimeni

    Să ajungă-atât de sus?...”

    Comentau, ”porniți”, curtenii,

    Ce, de intrigi rele-au ”pus”.

    Zvonul, bârfa și minciuna,

    De regină l-au ”legat”,

    Și, ca să-l omoare-ndată,

    Ei, de rege, s-au rugat.

    Carol însă, împăratul,

    Îl aprecia nespus,

    Iar ca să le facă pofta,

    Nu s-a arătat dispus.

    Intrigile nesfârșite,

    Dar și glume ”nesărate”,

    L-au făcut, să se decidă,

    Să-l trimită, brusc, departe.

    Cu iubire și durere,

    Căci eșecu-l prevedea,

    I-a încredințat comanda

    Cavaleriei, cea ”grea”,

    Ce-n armuri strălucitoare

    Și cu flamuri fluturând,

    A plecat să se înfrunte

    Cu tătarii, chiar cântând.

    Se-ndreptau spre Maramureș,

    Unde-n munți, la Nord și Est,

    Așteptau să treacă iarna

    Hoardele, în drum, spre ”Vest”.

    Călăreți ca nimeni alții,

    Și cu arcuri de temut,

    Erau ca și lupii, care,

    Încolțeau un biet mamut.

    Prea greoaie, în armura

    Ce-apăra, dar timp, cerea,

    Să învăluie, s-atace,

    Șansă, practic, nu avea.

    Cu înțelepciune însă,

    Oblion a luat-o-n față,

    Și-a ales, o vale-ngustă,

    Dimineața, și pe ceață.

    Lângă el, fiul cel mare,

    Vladimir, era mereu,

    Conducând o mică trupă,

    Ce nu-l părăsea la greu.

    Ei au atacat tătarii

    Ce-au fugit învălmășiți,

    Risipindu-se prin codrii,

    De teroare copleșiți.

    Evitau săgeți haine,

    Ce încheieturi vizau,

    Pe când sulițe dușmane,

    Frânte-n platoșe, cădeau

    Șeful hoardei, și-o trupă,

    De tătari mai credincioși,

    S-au retras într-o poiană,

    Părând chiar neputincioși.

    S-au apropiat și, spade

    Lungi și grele, de oțel,

    Zdrobeau hangere ușoare,

    Ce se-mpotrieau nițel.

    A rămas, pe cal, doar Tulai,

    Vărul hanului tătar,

    Timp în care, cavalerii,

    Goneau restul spre hotar.

    Beiul, un viteaz cu nume,

    Refuza să se dea prins,

    Până când, eroul nostru,

    Luciul rău, din ochi, i-a ”stins”.

    I-a luat capul ca dovadă,

    Cum tradiția cerea,

    Și s-a îndreptat spre creastă,

    Unde regele-apărea.

    Se grăbise să-și ajute,

    Protejatul, de putea,

    Căci, oricum, hoarda tătară,

    S-o oprească trebuia.

    Pe când străbătea pădurea,

    Liniștită după lupte,

    Lași tătari, ascunși acolo,

    Cinci săgeți, i-au tras în spate.

    Grav rănit, a pus trofeul,

    La picioare, regelui,

    Care l-a numit, ca stimă,

    Principe-al ținutului.

    ”Cavalerul liber”-nobil,

    Domn de sine stătător,

    Și-a lăsat fiii în munții

    Neamului nemuritor.

    Au adus și alții-ndată

    Laude eroului,

    Ce ”trecuse” în Vecia

    Amintirii timpului.

    Vladimir termină goana,

    De-al lui tată începută,

    Dar Aziz, fiul lui Tulai,

    Îl rănește, grav, în luptă.

    Vladislav, un mai mic frate,

    Comandând rezerva-n spate,

    A decis ca să atace,

    Și-l salvează de la moarte.

    ...

    (legenda spune că s-a ridicat un schit în poiană, iar urmașii lui, înnobilați pe vecie, au construit un castel în munții Tatra, distrus parțial în timp, și definitiv, în război)

    ...

    Oblion e poate-n ”casa”,

    Dată-n grija codrului,

    Da-n poiană, azi, urmașii,

    ”Simt” doar urma schitului.

    Dincolo-n vechi Maramureș,

    Un castel, în praf, s-a ”scurs”,

    ”Ajutat” și de războiul,

    Ce, tot dinspre nemți, a ”curs”.

    Granițele-n timp schimbate,

    Altădată până-n Tatra,

    Au făcut ca neamul nostru

    Să își tot retragă ”vatra”...

    *

  


  Ochii verzi

  
    Ochii verzi ce i-am privit,

    Patimi înnecate-n vină,

    Ani de zile i-am găsit,

    Reflectați într-o oglindă.

    Ochii verzi ce i-am dorit,

    Fără încetare,

    Când au râs, și când au plâns,

    N-am știut ce-i doare.

    Ochii verzi, pierduți în umbra

    Viselor neâmplinite,

    Rătăceau în amintirea

    Unei dragoste trecute.

    Ochii verzi, înlăcrimați,

    Fără-a ști de vină,

    Se-odihneau în ochii mei,

    Noaptea-n lună plină.

    Ochii verzi, ce i-am găsit,

    Seara, la plecare,

    Cu o lacrimă, în colț,

    Acceptând, că doare.

    Ochii verzi, balsam de suflet,

    Strălucind printre suspine,

    Au strigat, în pragul serii:

    ”O rămâi puțin cu mine”!

    Ochii verzi, plecați în noapte

    Sub a pleoapelor odihnă,

    Mi-au zâmbit, în prag de ziuă,

    Rătăciți într-o grădină.

    Ochii verzi, închiși în șoapta

    Orelor de lung suspin,

    Se-oglindeau pe cerul nopții...

    Cade steaua... o să vin...

    Ochii verzi, încrâncenați,

    De-o gândire rece,

    I-am urât, și i-am iubit,

    Tot sperând că-mi trece.

    Ochii verzi, sclipind de ură,

    Că nu fac ce vrea,

    Îmi cereau iertare-n taină,

    Fără-a ști și ea.

    Ochii verzi, uimiți de clipa

    Pragului de exaltare,

    Increduli, că le dă viața,

    Ce n-a vrut, și are.

    Ochii verzi, ca adierea

    Vântului pe câmp uscat,

    Un izvor plin de simțire,

    I-am urât, și i-am iertat.

    Ochii verzi, închiși în minte,

    Dar deschiși pe trupul gol,

    Au uitat că timpul trece,

    Și-au rostit încet: ”Mi-e dor”.

    Ochii verzi, aprinși de jarul

    Orelor de vis trăite,

    Fericire-mpărtășită

    De persoanele iubite.

    Ochii verzi, cei fără nume,

    Rătăciți pe mal de apă,

    Căutând cu-nfrigurare

    Sărutarea înc-o dată.

    Ochii verzi, umbriți de grija

    Zilelor ce trec și vin,

    Adormiți printre poiene,

    În miros de brad și pin.

    Ochii verzi, ce-au cunoscut,

    Zbaterea de soare-n mare,

    Ce au râs când m-au privit...

    Să-i mai cred eu oare?...

    *

  


  Orbiți de prezent

  
    -declinul-

  

  
    Tu și ei, sau eu și noi,

    bieți umani, cu ochii goi,

    mari inconștienți smintiți,

    de prezent, mereu orbiți,

    în ăst timp nedefinit,

    cu omul ”neomenit”,

    nu vedem cum, un ”declin”,

    ”Scoate” neamul din ”destin”...

  

  
    A trecut un an, Pământul

    iar, cu morți, s-a-”mbogățit”;

    când, din doi se naște unul,

    e ușor de împărțit

    moștenirea-n viitorul

    ce, cu grijă-a fost trecut

    pe-acea listă-a așteptării,

    cu nimica de făcut.

    Din păcate, în păcate,

    Omul se ”scufundă”-n țel,

    și se-”mperechează”-n pofte,

    cu alt ”el”, cu el la fel,

    iar de El, numai de bine,

    ”cuvântează”-n interes,

    și cu pumnu-n piept se bate,

    obosind, de prea mult stres.

    Ca urmare-odihna-i dulce,

    pentru cugetul ”tărcat”,

    ce nu simte, ce nu-l doare,

    și-i cu sine împăcat,

    chiar de nu lasă în urmă,

    nici copii, și nici nepoți,

    ci numai o groapă, care

    e uitată, mai de toți...

    *

  


  Partea lui de-nțelepciune

  
    -cum să...-

  

  
    Cu o minte ”odihnită”,

    Așteptând ”slava-minune”,

    Și-a vândut, pe ”vorbe goale”,

    Partea lui de-nțelepciune.

    A rămas, cum zice lumea,

    Cam ”bătut în cap”, năuc,

    Repetând sloganuri false

    Ca un papagal cu cuc.

    ”Bla-bla-bla”-i turuia ”clanța”,

    Fără logică și șui,

    Când îi cășuna, ca-n streche,

    Să-și ia ”poftele” din cui.

    Auzise, de la zvonuri,

    Certe, căci pe Net erau,

    Că guvernul și poporul,

    Libertatea i-o furau.

    El chiar și-o dorea, deplină,

    Ca să stea degeaba-n pat,

    Și să ceară-n gura-mare,

    Ce poftea, bun, de la Stat.

    Cu un dram de conștiință,

    Se mira, dar nu prea tare,

    C-are dreptul, ca să țipe,

    Cât putea, în piața-mare.

    Că-i ”furată” Libertatea,

    Nu se prea ”pupa” de loc,

    Cu puzderia de tineri,

    Ce, în lume-o ”luau din loc”.

  

  
    Netul zice: ”E manevră!

    Cei mai mulți sărmani rămân,

    Cert, ținuți cu forța-n în țară,

    Să nu piară-un neam român.

    Astea sunt pretenții false;

    Ce nevoie-i de popor?

    Ca să dea un nume țării?

    La ”C.E.”-s cozi de topor...”

  

  
    Bate vântul ”libertății”

    De-a nu mai gândi de-fel,

    Fără griji că n-ai dreptate,

    Sperând totul de la El.

    Dacă-ți dă, e numai bine;

    Dacă nu, e voia Lui.

    Iar ”manifestanții”, în poartă,

    Sus, la Rai, nu poți să-i pui.

    Totu-i bine, când ”Tăcerea”,

    Se ”imprimă”-n toți, prin ”bici”

    Și ”cătușele” din lege,

    Ca să facă ”guriți” mici.

    Cum să dai, prost, cu piciorul,

    La o șansă-atât de ”ștearsă”,

    De pe lista cu pretenții,

    De-a avea, în lume-o ”casă”?

    Cum să n-accepți nedreptatea,

    Ca pe-un ”dat”, nu ca pe-un ”luat”,

    De pe capul celor care,

    Nu vor s-aibă, fân, ca pat?

    Cum să n-ai dreptul, la ură,

    Liber ”frâu”, când vrei, să-i dai,

    Și să faci, ce îți mai vine,

    Chiar de-n ”carne vie” tai?

    Cum să nu accepți norocul

    De a nu gândi de loc,

    Când poate-un străin s-o facă,

    Chiar de pune-un neam pe ”foc”?...

  

  
    *

  


  Pas de iarnă

  
    -ruga de învinși-

  

  
    Toamna și-a pierdut curajul

    De-a mai zăbovi nițel.

    Iarna-a pus, prin ger, piciorul,

    Zdrobind viețile sub el.

    Un coșmar ”amar” e totul;

    ”Coasa”-i rece, ca de fier.

    Vii ”lumini” sunt secerate;

    Și culorile mai pier.

    Totu-n jur pare durere;

    Geamăt de tăcere ”stins”.

    Vântul și-a pierdut din suflu;

    Aerul tremură-nvins.

    Ca cenușa-n foc, ”trăirea”

    Se transformă-n ce nu e.

    Florile își pierd menirea,

    Întrebându-se: ”De ce?”

    Mici boboci, ”crescuți” de ele

    Cu ”căldură”-au tresărit;

    Înghețați la sânul mamei,

    Nu mai ”prind” alt răsărit.

    Oamenii tot trec și, lacrimi,

    Nu mai au, în haos prinși.

    Suflul morții se abate,

    Peste ”ruga de învinși”...

    *

  


  Patria și poporul i.a

  
    -dreptul lui...-

  

  
    În imn bocit, poporul,

    Azi țara își slăvește,

    Ca să-și aline dorul,

    De ”ducă”-oricum, firește.

    El patriei lui scumpe,

    Și ”sufletul” i-a dat.

    Dar ea, fără de milă,

    Cu poftă, ”l-a mâncat”.

    De dragoste, el focul,

    Din inimă, cu har,

    La pus în munca-i toată,

    Dar ea l-a ”pus pe jar”.

    Nu l-a ”lăsat în pace”,

    Să stea la locul lui,

    Fără o lege nouă,

    Cu pofte puse-n cui.

    Când el privea minciuna

    Ca legea unui Stat,

    Ea, patria ne bună,

    Doar ”peste ochi i-a dat”.

    Când a rostit, cu jenă,

    O vorbă, că se fură,

    Mai mulți, curat minune,

    ”I-au pus pumnul în gură”.

    Nu o avea prea mare,

    Și chiar scrâșnea in dinți,

    Dar l-au făcut ”să-și muște,

    Și limba”, bunii de ”sfinți”.

    Prudenți apoi din fire,

    Când el zăcea prea jos,

    ”L-au dus cu preșul” iute,

    La zăhărelul tos.

    Pavlovi aleși, cu votul,

    Să tacă îl învață,

    Când vrea ceva să spună,

    Mult prea cinstit, pe față.

    Iar dacă vrea să urle-n

    Mass-media nebună,

    Îl lasă, c-are dreptul...

    La rând, că-i doar o Lună.

  

  
    *

  


  Pe pământ domnește... omul

  
    Pe pământ domnește... jalea;

    și, la oameni, mă refer.

    Să alint Natura-n iarnă,

    doar cu vorba mă ofer.

    Crivățul turbat, taigaua,

    pentru mare-a părăsit,

    și, lovind Carpații-n forță,

    Chiar mai rău s-a țăcănit.

    Bate-nebunit prin codri

    și, ajuns în Bărăgan,

    spulberă ce-i stă în cale,

    în vârtej de tobogan.

    Când ia tot, cu el, la vale,

    când, ciufut, în sus, tăios,

    nu s-ajungă-n Rai, probabil,

    ci să cadă-n Iad, pe jos.

    Jos, în țara-n care ”dreptul”

    vraiște-a fost făcut, de legi,

    face ”varză”, și el, restul,

    fără-a ține cont de ”blegi”,

    ”cârcotași”, ce-ncearcă-aiurea

    ”Piept” să-i țină, dar ”o iau”,

    cam ”pe coajă”, cum se zice,

    când, la cei sus-puși, ”se dau”.

    Nu că-s mai deștepți ca alții,

    dar tot cară, Sisifi noi,

    sus, pe culmea nedreptății,

    Libertatea pentru voi.

    Nu au șanse? Știți prea bine?

    Dau de ziduri, nu pereți?

    La ”Nimic” nu se ajunge?

    Ce deștepți mi se păreți...

    Cu ”nimicul” nu-i de joacă?

    Bun avut, e ce nu ai?

    Cum? E totul pus ”de o parte”?

    Pentr-un viitor... în Rai?

    Vor să comaseze golul?

    Prea mult loc ocupă, zic?

    Vor să n-aibă minte omul?

    A, doar un ”nimic” mai mic!

    Și în burtă? Da, desigur,

    să-l înghită mai rapid,

    ca, obezi de bunăstare,

    să n-ajungă, că-i stupid.

  

  
    Vaiii! E-un vai de legătură,

    nu de adevăr curat,

    c-am ”bătut câmpii” cu vorba

    și, de ”ne-au...”, am fost ”furat”.

    Deci, un crivăț, ne-ndoielnic

    pus la cale, chiar de noi,

    ca, stricându-le ”trăirea”,

    celor mai umani, dar ”goi”,

    să dăm vina, iar, pe șleahta

    celor cu ”putini” la nas,

    cu ”gură”, ce nu miroase,

    nici a brânză, nici a caș,

    ”b rus c”, s-a abătut, să bată,

    peste biata Românie,

    Țara mea, sărmană-n multe,

    dar bogată-n omenie...

    *

  


  Perdeaua, ca soartă

  
    Atârnă ca zarea de norii pustii,

    Perdeaua în valuri de umbre târzii,

    Și-și leagănă-alene tristețea în gri,

    Străpunsă-n cătușele sorții de vii.

  

  
    Lumini se-nfiripă în falduri

    Și trec resemnatele veri,

    Adie o șoaptă și-n valuri,

    Se-nalță un arc de tăceri.

  

  
    E clipa cea mult așteptată,

    Dorință născută din chin.

    Se-ntinde spre geam și uimită,

    Ea strigă-n tăcere: ”O,vin”!

  

  
    Se zbate cu pieptu-i de aburi

    În geamul deschis de lumini,

    Și uită, țesută din goluri,

    Că floarea gingașă-i cu spini.

  

  
    Îmbracă în mantia-i albă,

    Petale în dulce suspin;

    Se frânge perdeaua cea dalbă,

    Străpunsă de spin și venin.

  

  
    ”Ce vin-am avut de-s pe moarte”?

    Se-ntreabă pierdută-n idei.

    Iar spinul ingrat îi răspunde:

    -Atârni în cătușe, ce vrei?

  

  
    (și ce-i frumos și apropiat îți poate străpunge inima)

  

  
    *

  


  Perspectivă fără popor

  
    -”timp de frică”-

  

  
    Din păcate-n ”perspectivă”,

    suntem un popor ”pe ducă”,

    care-n pas de rac, nesigur,

    Veșnicia n-o ”apucă”.

  

  
    Când, din doi, se naște unul,

    sau nici unu-n ”timp de frică”,

    și se ”înmulțesc” în țară,

    nu ca prunci, ci doar ”în pripă”,

    gay și lesbiene care,

    din ”limbajul” lor ”subțire”,

    cuvinte ca ”mamă”, ”tată”,

    le-au tot scos, fără ”simțire”,

    ne-om ”atinge” Viitorul,

    poate-n doi, sau poate-n unul,

    cu-o-ntrebare-amintire:

    ”Chiar a existat românul?”...

  

  
    N-am fi singurii, desigur;

    neamuri multe-au apărut,

    și, majoritatea-n lupte,

    cum-necum, au dispărut,

    dar la noi, vorba-i de pofta

    de-a trăi doar în prezent,

    fiecare cu-a lui viață,

    și, la procreat, absent,

    căci el singur e ”alesul”,

    desemnat, de el, ca ”el”,

    ”Oul” și ”buricul” lumii,

    ”Unicat”, ca toți la fel,

    ce-n slogan de rea-voință,

    plin de ”sine” face tot,

    pentru-a lui persoană brează

    și, de-urmași, ”îl doare-n cot”.

  

  
    În femei, ”simțul” de mamă,

    se destramă nefiresc,

    ca un vis, cu ciori nefaste,

    ce, a moarte, tot cobesc,

    pe când tinerii-și arogă

    dreptul de-a trăi cum vor,

    cât mai mult și, de se poate,

    tot holtei, doar până mor,

    iar părinții-și văd de viață,

    când copiii-s ”ridicați”,

    și nu vor nepoți în ”poală”,

    doar cu pensia-”mpăcați”.

  

  
    Fetele-s înspăimântate

    că-și fac silueta ”grea”,

    dacă-o ”sarcină”, ”Ptiu Drace!”,

    le-ar surprinde, fără-a vrea,

    și, de-or naște, ”scump”, ”greșeala”

    o tot vor ”plăti” ca mame,

    singure și părăsite,

    cu o perspectivă: ”Doamneee...”,

    și atunci, sclave-ale ”burții”,

    ”leapădă” micuți la ușă,

    părăsindu-i fără milă,

    sau cu-o lacrimă ascunsă,

    pe când altele, o poartă,

    înspre Iad deschid, cu pruncii

    nou născuți, uciși în ”noapte”,

    departe de semnul crucii.

    De-s ”demone”, nu pot spune;

    că-s umane, nici atât.

    Poate-s doar demne de milă;

    să-i iubească, n-au putut.

  

  
    Unele însă-au curajul

    soarta vitregă să-nfrunte,

    chiar știind că prost-guvernul,

    nu va lua, la ele-aminte,

    și, cu voie-și riscă soarta,

    ignorând vremuri incerte,

    în copii văzând speranța,

    unei lumi, azi, cam demente.

    Asta-i dragostea de mamă,

    ca iubirea-n Domnul Sfânt,

    fără-a cere-n schimb nimica,

    cel puțin, nu pe pământ.

    ...

    Ar mai fi, de spus, destule,

    despre fapte, nu aluzii,

    dar, aș vrea, să ”vedeți”, singuri,

    ”Cauzele”... la concluzii.

  

  
    *

  


  Pic de Lumină

  
    -străina-

  

  
    Un pic de Lumină,

    O caldă culoare,

    Căzută-i din Ceruri,

    În sfântă candoare,

    Se zbate în praful

    Ce solul îl ține,

    Ca simbol de viață...

    Și moarte... în fine.

    Speranța-o mai lasă,

    Legată de-o șansă,

    Ce geme-n tăcerea,

    Intrată în transă.

    Din ura nebună,

    Ce strigă-n umani,

    Se scurge lin smogul,

    De pofte și bani.

  

  
    O lume nedemnă,

    Se uită și tace;

    Să moară lumina,

    O lasă în pace.

    Retrasă în haos,

    Durerea o-așteaptă,

    Ca unică, curbă,

    Pe calea cea dreaptă.

    Doar praful de tină

    Să stea o mai roagă,

    Și-ncearcă, la suflet,

    Umil, să o tragă.

    Ca frați, în neant uri,

    Au fost fără vină;

    În noi, sau alături,

    Se pierde... străină.

  

  
    *

  


  Plânge-un răsărit de zi

  
    -printre vii-

  

  
    Plânge norul, plânge cerul,

    Plânge timpu-n stele reci.

    În vâltoarea amintirii,

    Ore curg în clipe seci.

    Negurile întristării

    Se ridică-n crâng de dor.

    Florile își pierd culoarea,

    Lacrimi curg... părinții mor.

    Ochii doar percep lumina,

    Ca o umbră de trăiri.

    Existența e o velă

    În furtuna de simțiri.

    Orizontu-i strâns în crucea,

    Ce-un ”popas” indică-acum.

    Liniștea își pierde sensul,

    La un capăt scurt de drum.

    Neputința tot sfidează

    Rațiunea de a ști.

    Un nimic întruchipează

    Un ceva, fără a fi.

    Brusc, o zare-i zdruncinată,

    De un răsărit de zi.

    Din mesteacăn, ruginie,

    Cade-o frunză... printre vii.

    *

  


  Plugușor

  
    (deturnat de rea-lități)

    -în vântul dreptății-

  

  
    Aho, aho, cu minți bărbați,

    la ”tărie” prea schimbați,

    stați puțin și m-ascultați,

    să vă spun ce suportați:

  

  
    S-a sculat, ce-i drept,

    cu jalea în piept,

    un om din popor,

    nărăvit la dor,

    și-a încălecat,

    pe-o sticlă Muscat,

    ”motănel” de vie,

    Dumnezeu s-o ție,

    și-n scări a urcat,

    pe trepte a stat,

    sticla s-o golească,

    să nu nărăvească,

    și alții la ea,

    căci e vremea grea,

    și, ”goluță” ea,

    s-o pupe mai vrea,

    cam chiar fără rost,

    ca un sincer prost,

    și, fudul la cap,

    mai rău ca un țap,

    s-a decis pe loc,

    că doar n-o fi foc,

    să-ncerce la birt,

    cu alta un flirt,

    fără mariaj,

    căci n-are garaj,

    doar cu gânduri ”goale”,

    de inel, sau țoale,

    fără popă dur,

    ce-l dorește ”pur”,

    nu-n sens de ”tării”,

    ci de ”pirostrii”,

    și la casa lui,

    cu poftele-n cui,

    de băut, normal,

    nu soață, formal,

    și de renunțat,

    la cel ”Cal bălțat”,

    bodega din sat,

    ce te lasă ”lat,

    pe asfaltul nou,

    adormit ca bou,

    sau în ”prag” de șanț,

    fără nici un ”sfanț”,

    și dator vândut,

    în vis drag ”pierdut”,

    lângă un butoi,

    cu amici mai ”goi”,

    ce, ”umpluți” se vor,

    ca ”aleșii”-n for,

    sau pe la guvern,

    cimitir etern,

    d-elefanți bătrâni,

    cu ”cinstea” în mâini,

  

  
    deci, un vis pe cinste,

    care nu te minte,

    despre cea dreptate,

    care nu se-mparte,

    cu primarul ”tare”,

    cu ”spatele” mare,

    cu proptea ”curată”,

    cu legea ”trucată”,

    după ”cum-se-cade”,

    nu ca tine bade,

    ce mai crezi ”povești”,

    și-n jur nu privești,

    cum înjură-o lume,

    ”sătulă” de foame,

    ce tot dă târcoale,

    pe la ”vide” oale,

    slabă, ”ca la carte”,

    chiar de n-are parte,

    cu burta-ntr-o rână,

    și cu pofta-n mână,

    căci atât a luat,

    când, la ei, s-a ”dat”,

    și-a țipat, fățiș,

    din legea hățiș,

    ...

    că-s... ce ”aia” sunt,

    dar, s-a ”aia”-n vânt...

  

  
    *

  


  Plugușorul soți(i)lor

  
    Ah o, ah o, sărmani bărbați,

    Ce, cu soațele-acum stați,

    Și din gură nu mai dați,

    Stați puțin și ascultați!

    ...

    De soții azi nu ne luăm,

    Căci rămâneți mâine-n ”pom”,

    Cu program strict de spălare,

    Și ”restanțe” la culcare,

    ...

    Iară seara când se lasă,

    Te trezești singur la masă,

    Și-obosit de-alergătură,

    Ronțăi doar o murătură,

    Și te-ntinzi grăbit în pat,

    Tot sperând să fii bărbat,

    Însă somnul te cuprinde,

    Pijamaua rău te strânge,

    Geamul e lăsat deschis,

    Dușul picură și-n vis,

    Zorii-n fugă au plecat,

    Ceasu-a stat, sau e blocat,

    La servici, de vrei nu vrei,

    Un perdaf tot o să iei,

    Cămașa zace sub masă,

    Creață ca o varză grasă,

    Pantalonii-s în cuier,

    Haina e pe șifonier,

    Le îmbraci grăbit, de zor,

    Cu stomacul răbdător,

    Dup-un sandvici rotunjit,

    Dar constați că te-ai ”prăjit”,

    Frigideru-i dezghețat,

    Laptele-i stricat... de stat,

    Iară restul, ce să spun...

    Zici mersi și-ți vezi de drum.

  

  
    Asta vreți voi, dragi băieți,

    Să vă țină cont cât beți,

    Să vă calce pe picior,

    Când priviți, cu mai mult dor,

    După o... friptură-n sânge,

    Sau o fustă ce, tot, strânge?...

  

  
    Eu zic să le lăudăm,

    Ba și prima să le-o dăm,

    Căci dacă o pot ”păpa”,

    Și nouă ceva de-or da,

    Și să le-ajutăm în toate,

    Căci sunt ”doamne” minunate,

    Gospodine și în pat,

    Când te-ai plictisit de stat,

  

  
    Am glumit, că doar vezi bine,

    Nu mă iau numai de tine,

    Și să le urăm aici,

    Chiar și ne pocnind din bici,

    Zile lungi, cu fericire,

    Sănătate și iubire,

    Și să țină, pentru noi,

    Din surplus, nu din nevoi,

    Ce cred ele că ne place,

    Nu ”Mai lasă-mă în pace!”...

  

  
    La anul și la mulți ani!

    *

  


  Porția lui de libertate

  
    -adevărul sincer-

  

  
    Discutam cu Jimmy

    Despre Libertate...

    -Ai noroc potaie;

    N-au toți de ea parte.

  

  
    Se uita la mine,

    Incredul, ca tontul,

    Cugetând, pesemne,

    Dacă ”pune botul”.

  

  
    -Vezi, cinstit, ca omul

    Ce-mparte dreptatea,

    Îți dau și eu ție,

    Cam cât meriți, partea.

  

  
    O mirare mută,

    Mai tâmp îl făcea,

    Semn că o idee,

    În cap îi ”torcea”.

  

  
    -Deci, s-o luăm cu munca:

    Sera o chiulești;

    Noapte umbli ”creanga”;

    Ziua te-odihnești.

  

  
    Își plecase capul,

    Semn de-accept tacit,

    Sau că, de pomană,

    Gura mi-am ”răcit”.

  

  
    -Motivând chemarea,

    Străbunului lup.

    Urli-ades la Lună,

    Și somn nu mai ”pup”,

  

  
    A ciulit urechea,

    Sincer ofticat,

    Și-o privire mândră,

    Scurt mi-a ”aruncat”.

  

  
    -Nu te da, ca unul,

    Cu leuca lovit,

    Căci nu ești din neamul,

    De voi prea-slăvit.

  

  
    Mi-a rânjit în față,

    A profund dispreț,

    Semn că, pe-a mea vorbă,

    Nu prea pune preț.

  

  
    -Bineee!.. ai și-o genă

    De hoț patentat,

    Și, la hămeseală,

    Nu ești cumpătat.

  

  
    Supărat, probabil,

    De-adevărul pur,

    S-a decis jăvreișen,

    Să-mi răspundă dur:

  

  
    -Cu ce-mi dai tu mie,

    Un dinte-mi hrănesc;

    Și-asta, crezi c-ajunge,

    Fidel să-ți slujesc?

  

  
    -Vezi, ai libertatea

    De-a mă critica,

    Și, părere-ți proastă,

    De-a justifica.

  

  
    -Eu nu fur de poftă,

    Sau ”pofte”, ca voi,

    Nici n-adun grămadă,

    Fără de ”nevoi”.

  

  
    -Ți-am permis, de mine,

    Să te iei, de poți;

    ”Limitează”-ți vorba

    La umanii hoți!

  

  
    -Și-atunci, Libertatea?...

    ”Îngrădită” pare.

    Mi-o dai, ca ”păpica”,

    Cu porția oare?...

  

  
    M-a jignit pe bune...

    Cum spuneam, se pare,

    C-adevărul sincer,

    Și pe om îl doare.

  

  
    *

  


  Predicția lui ”Minte-ngustă”

  
    Mă ”contram” cu Jimmy,

    Despre om... potaia,

    ”Accepta” că, totuși,

    E deștept... ca oaia.

  

  
    -Vă-ntrebați prea des ”De ce?”

    Căutând sensuri ”ascunse”,

    Și, pe drept, mințile sunt,

    De-ndoieli cuprinse.

  

  
    Ca să credeți, nu puteți,

    Ce știți, că nu știți,

    Și ”deștepți”, a proști păreți,

    Încercând să fiți.

  

  
    Timp, ca totul să greșiți,

    Pentru-nvățătură,

    Nu aveți și n-oți avea,

    Deci, doar ”dați din gură”.

  

  
    ”Învârtiți” idei ”din mers”,

    Chiar când ”sună” prost,

    Și-”scuipați” cuvinte-n șir,

    Cu și fără rost.

  

  
    După ”dacă”, ”poate”, ”dar”,

    Vă ”pitiți” prea des,

    Ca s-”ascundeți” ce-n ”found” vreți,

    Sub nu știu ce ”fes”.

  

  
    Când ceilalți vă zic ”Sictir!”

    V-ascundeți mânia,

    Dar, ca oaia, în ”călduri”,

    Vă ”paște” prostia.

    ...

    A mai zis el multe

    Și de minți ”înguste”,

    Ce-și poartă ”noroace”,

    Sub fesuri, sau fuste.

  

  
    Doar de a mea minte,

    Nu s-a luat de loc;

    Îl ”orbea” pesemne...

    Mârâise: ”Ioc”.

    *

  


  Prezentare

  
    Rogoz Gheorghe, pe numele de autor, George Rogoz, s-a născut în septembrie 1950 la Pitești (din părinți buzoieni) și a copilărit, între 3 și 10 ani, în Transilvania, județul Covasna. A absolvit școala elementară și liceul în Buzău, iar în 1974, Institutul Politehnic București. După câteva cursuri de specializare, a lucrat, până în 1992, în domeniul relațiilor internaționale (în perioada 1980-1985 a fost atașat de cultură și presă la Ambasada României din Berna-Elveția). În anul 1992 s-a ”privatizat” și a lucrat la propria firmă, din domeniul IT, a fost director la Laser Computer Romania (1993-1997) și translator de limba germană (Germania, 1999-2002), iar în 2005 s-a retras din activitate, la țară, din motive de sănătate și pentru a scrie. A publicat trei romane SF, două culegeri cu 75 de povestiri SF și 17 volume de poezii (peste 2750). Temele preferate, tratate deseori cu ironie amară, sunt oamenii, câinii, ”aleșii” noștri și, nu în ultim rând, natura vie și viața, uneori ”moartă”, a satului, teoretic pur românesc…

  


  ”Prietenașșșși...”

  
    Azi mă simt mai bine, cu dușmani în jur;

    Nu mai am motive, nici să mai înjur.

    Voi v-ați ”luat” dreptate, să mă înșelați;

    Ce contează fapta, de vă disculpați?

    Vorbele n-au ”vină”, chiar de-s de ”furat”;

    Gustul rău al limbii, de sânge-i sărat.

    Ați mușcat, cu poftă, sânul călduros;

    V-ați scos colții iute, când ați dat de os.

    Mi-ați înfipt pumnale, rânjind, pe la spate;

    Ați avut și grijă, să nu scap de moarte.

    Voia Lui, se pare, m-a ”ținut” la ”vii”;

    Va veni ”scadența”, căci ”nimic” veți fii.

    Poate-n viața asta, poate-n viitoarea,

    Veți ”plăti” minciuna, ura și trădarea.

    Nu vreau răzbunare, e de-ajuns ca, ”goi”,

    Să vă ”mâncați” numai, ”sinceri”, între voi.

    Să simțiți sperjurul, ceas de ceas, în cel

    Ce vă e prieten, și amic ”fidel”.

    Și, apoi, în voie, în voi să ”priviți”,

    Și să vedeți ”ciuma” din fire, uimiți.

    Să vă strângeți mâna, doar convinși să fiți,

    Că n-ascunde vre-unul, șișul, pentru-ai lui ”iubiți”.

    Să stați în teroarea întrebării mute:

    ”Mă va vinde mâine? S-o fac eu mai iute?...

    Și acum ”prieteni”, la ”festin” vă las;

    Milă încă nu mi-e; poate-n ultim ceas...

    *

  


  Privesc

  
    Privesc la oamenii din jur

    Și mă abțin să nu înjur,

    Nu că aș fi-n credință pur,

    Ci că ar fi blajin, nu dur.

    Îi văd ca florile-n buchete,

    Vopsiți, cu vorbele ”pătate”,

    ”Tăiați” de glie, din păcate,

    Cu cugete, de bani, ”stricate,

    Cu mințile-n idei ”multi-colore”,

    Având, cu-orice partid, altă părere,

    Își vând credința-n conștiințe adultere,

    Și se con-plac cu-orice plăcere.

    Se-adună-n cârdășie în coroane,

    La catafalcul nației române,

    Și cântă un prohod lung de slogane,

    Și-imuni rămân, la gemete de foame.

    Cu pofte ațâțate-n guri flămânde,

    Ce vor și vor, în transă, cert bolânde,

    Își vând aproapele la prețul ce include,

    Și bunul simț, și mila, și crucile de-oriunde.

  


  Pseudo plugușor,

  
    în umbra Luminii

  

  
    Aho-aho oameni flămânzi,

    de dreptate cam bolânzi,

    stați puțin și nu mâncați,

    burta să n-o saturați,

    că v-aduce Moșu-acum,

    cârnăciori... făcuți cam scrum,

    și fripturi de vită stearpă,

    ce-au intrat, cam mult, la apă,

    și o ciorbă de doi bani,

    la ”împerecheri” de ani,

    dar promit, sătui veți fii,

    cam la anul, într-o zi,

    nu mă întrebați în care,

    căci februarie e mare,

    poate-n douăzecișinouă,

    vă vor da, ceva, și vouă,

    căci, oricum, ce nu aveți,

    n-are rost să și cereți,

    căci primiți un șut cinstit,

    să plecați cum ați venit.

  

  
    Ia urați, cu foc, flăcăi,

    liberi să trăiți pe văi,

    de-s în țară-i mai frumos,

    chiar de-afară-i mai bănos,

    și gândiți-vă că viața,

    e mai largă decât piața,

    căci a ”vinde” nu-i destul,

    sufletul, de nu-i sătul,

    și-i ușor să tai un pom,

    și să-njuri un simplu om,

    dar e infinit mai greu,

    cu, sau fără Dumnezeu,

    să creezi o mică floare,

    sau să-nvii un ”drag” ce moare,

    căci și mila este-un dar,

    chiar de o simțiți mai rar,

    c-aveți dreptul la cuvânt,

    la iubire și la ”cânt”,

    că puteți să dăruiți,

    nu numai ca să ”cerșiți”,

    nu cuvinte-mbârligate,

    ci mărunte, dar dragi ”fapte”,

    căci credința-i lucru sfânt

    pe, și în, scumpul pământ,

    și, de liniște faceți,

    și-un minut, dacă tăceți,

    veți putea strânge, în gând,

    mâna, unui ”rău”, sau ”blând”,

    și-mpăcați cu voi, în voi,

    să pășiți pe ”drumuri” noi,

    iar de ”nimeriți” și-o Cale,

    știu, cu trudă și cu jale,

    veți vedea și o Lumină...

    cât mai vrea, Domnul, s-o ”țină”...

  


  Pseudo Plugușor

  
    -șansa pierdută-

  

  
    Aho-aho flămânzi fârtați,

    Ce din gură-ntr-una ”dați”,

    Stați puțin, nu mai mâncați,

    Și urechea aplecați,

    Să vă spun de un șorici,

    De pe-obrazul cui, ia ghici,

    Gros ca talpa de pantof,

    Ce rămâne surd la ”Of!”,

    Și de scumpe minciunele,

    Uzitate, frumușele,

    Despre cât de-n puf trăiți,

    Și de bune stări feriți,

    Plini de pofte de ”mai bun”,

    De femei nici nu mai spun,

    Deci vorbesc de șefi, șefuți

    Și-alții-n cap, cam crunt, ”bătuți”,

    Și ca minte, și de noi,

    Când tot cerem la nevoi,

    Deci aleșii noștri dragi,

    De care zadarnic ”tragi”,

    Când vrei una, și-obții alta,

    Cum să spun, adică ”plata”,

    Pentru-a ta obrăznicie,

    De-a dori, ”viață” să fie,

    Traiul pur cotidian,

    Îmbâcsit de legea-ban,

    Ce îți ia și ce nu ai,

    Pre-vestind că o să dai,

    Tu, sau pruncii nenăscuți,

    Dar în catastif trecuți,

    Ca o sursă de venit,

    Pentr-un stat ne omenit,

    În care, stăpân tu ești,

    Chiar de-ți ”vinde” doar povești,

    Și, sătul de ”minciunele”,

    Gogonate, frumușele,

    Nu-ți mai ceri nici dreptul sfânt,

    De-a trăi, pe-acest pământ,

    Și în plină demnitate,

    Și cu vorba-n libertate,

    O viață normală-n tot,

    Fără !ins mereu pe bot,

    Când de una, când de alta,

    De ți se tot ”pune pata”,

    Și ți-e dor să ieși în piață,

    Chiar cu pieptul gol, în față,

    Ca atunci, odată, știi,

    Cu tinerii-odată vii,

    Ce și-au zis: ”Fie ce-o fii!...”

    Și-au pierdut șansa... de-a fii.

    *

  


  Rămas bun, ”doamnă”!

  
    -Unde-i Buni?...

  

  
    La o margine de Timp,

    Într-un miez uscat de toamnă,

    Coasa-și face drum prin Viață,

    Neștiind ce-nseamnă-o ”doamnă”.

    Luciul veșted de lumină,

    Pâlpâie a lumânare,

    Și așterne-o umbră lungă,

    Ca o urmă de uitare.

    Foșnetul de voci împarte,

    Liniștea în părți stinghere,

    Ce se-ascund înfiorate,

    În a minților unghere.

    Cu o marjă de eroare,

    Mult mai mare decât ”Totul”,

    Clopotul își drege glasul,

    Anunțând, scurt, rece, ”faptul”.

    Mama fiilor, tăcută,

    ”Dincolo”-și târșește pasul,

    Lăsând lespedea tăcerii,

    Să-i ascundă, de noi, glasul.

    Un ”Adio!”-n veșnicie,

    E prea mult... Un ”Rămas-bun!”

    E iubirea în cuvântul,

    Ce, urmașii ei, îl spun.

    ...

    Lacrima se scurge-n taină,

    Pe un zâmbet, ”mai-de-treabă”,

    Ca să-l vadă și nepotul,

    -Unde-i Buni? Când întreabă...

    (10.2024... a murit mama lui Tibi, tatăl lui Alex)

  


  Rătăcind pe undeva

  
    Oamenii m-au întrebat

    De ce sunt iar supărat,

    Și au râs, când le-am răspuns

    Că, în mine, m-am ascuns,

    ”Răstignit” de-atâta bine,

    Ce se revărsa în mine,

    Prin cuvinte, multe crunte,

    Ce pot scoate-un om din minte.

    Mă priveau cam ”încurcați”,

    Căci se și simțeau lezați,

    Că-i ignor, în Timp ”stricat”,

    Cu o minte de ”plecat”,

    Căci n-au priceput, vezi bine,

    Că aveam Clipe puține,

    Ca să-mi beau paharul plin,

    Cât mai am cuget ”senin,

    Nu cu ambră și nectar,

    Ci cu chinul cel amar.

    Singur l-am băut, tăcut;

    Sufletul doar s-a zbătut,

    Iar Lumina, în lumea ei,

    Mă-ntreba: ”Doar asta vrei?”

    N-am răspuns, căci nu puteam,

    O priveam, dar n-o vedeam,

    Și n-aveam multe de spus,

    Doar puțin, despre apus,

    Și despre un ”eu-ceva”,

    Rătăcind pe undeva.

    *

  


  Realitatea felului doi

  
    Stam ca prostul fără minte,

    Obosit să o tot caut,

    Supărat că rea-litatea,

    Cu un șut m-a scos în aut.

    Era fault, clar, pe bune,

    Și-a dat seama chiar și ea;

    Scuze și-a cerut, ca toanta,

    Ce se bagă unde vrea.

    Dar, pe urmă, a ”cotit”-o,

    Susținând c-avea dreptate,

    Și că eu, cu cârcoteală,

    Îi făceam dreptate-n parte.

    Ea voia s-o aibă toată,

    Numai azi, cu nici un mâine,

    Și-o durea, în ... ce se poate,

    Că mulți n-au un colț de pâine.

    O jignisem, cam cu vrere,

    Când i-am spus că e nocivă,

    Și tot, cântă, în slogane,

    Ca o refulată divă.

    Ba i-am spus că românașul,

    Temător că n-o avea,

    Își tot neglijează soața,

    Când se-aude-o cucuvea.

    Ea-i vestește viitorul,

    Ce va fi ca vai de el,

    Și-l obligă ca să facă

    Ori copii, ori un alt fel.

    I-am mai zis vre-o două, multe,

    Până când s-a supărat,

    Și-a-nceput să-mi relateze

    Cum e ea cu-adevărat.

    ....

    Asta e... Realitatea...

    M-a făcut, mai trist, să fiu.

    Un popor, ce își ucide

    Pruncii nenăscuți, nu-i ”viu”.

    *

  


  Realul din simțiri

  
    -Cum te simți în viața-”ngustă”?

    -Când mi-e ”cald”, simt că mi-e frig.

    -E pură normalitate.

    -Da, că-n Iad... La Raiuri strig.

  

  
    -Unde ești?

    -Tot jos, firește.

    -Ai speranță?

    -Ca-n ”trăiri”.

    -Dar ai mintea?

    -Rătăcește.

    -Prin prezent?

    -Prin amintiri.

    -Suferința?

    -Depășește...

    -Ce?

    -Realul... din simțiri.

    *

  


  Relaxatul

  
    -unicul cult-

  

  
    Relaxat, ca omul care,

    sens nu are, griji să-și facă,

    Jimmy, tolănit pe iarbă,

    nu găsea, ceva, să-i placă:

    -bătea soarele... căldură;

    -sufla vântul... praf... prăfos;

    -iarba... verde... ce culoare;

    -foamea... lungă... fără-un os;

    -ca miros... doar brad... tămâie;

    -gagicuța... dusă-n sat;

    -urlau câinii... iarăși coadă;

    -și ce leneee... halal pat.

    Cugeta să-și schimbe soarta,

    cu un ”cunoscut” cu rât,

    umflat zilnic cu mâncare,

    de la burtă până-n gât.

    Să își vadă și stăpânul,

    eu adică... ce mișel,

    cum îl gâdilă pe spate,

    ca pe un iubit, fidel.

    Iară ziua-n trândăvie,

    liniștea să-și savureze,

    lăsând prostul, eu, și-n ture,

    pentru hrana-i să lucreze.

    Să mă latre când îi vine,

    și-are chef de hârjoneală,

    sau, de-i masa-ntârziată,

    să mă ”ia” la ”socoteală”.

    Și așa, fără credință,

    față de-un stăpân milos,

    se-mbuiba cu vise, care,

    nu-i erau de vre-un folos.

    Îmi venea să-l cert, dar, totuși,

    ”aducea”, a om, cam mult,

    ca speranțe, și ca pofte,

    având, ”osul”, unic cult...

    *

  


  Resemnați

  
    -chiar ”săturați”-

  

  
    Resemnați în viața, care îi sufocă,

    Se strecoară-n umbră, printre vii credințe,

    Implorând uitarea, neagră și pustie,

    Să nu-i lase-n mila propriei putințe,

  

  
    Resemnați că dreptul, oferit de lege,

    E-un cuvânt banal, care-n vânt se pierde,

    Se închid în vorbe, murmurate-n strană,

    Iognorând minciuna, ce prea des se crede.

  

  
    Resemnați că, astăzi, nu mai are-un mâine,

    Anunțat cu trâmbe, de gând necurat,

    Strigă doar cuvinte, cu și fără sens?

    -Mie mi-este foame... și m-am ”săturat”!

  

  
    *

  


  Rus-săritul

  
    -Strigoii ”put”-

  

  
    Deschid TeVe-ul și, cu silă,

    Văd Rus-săritu-n roșu crud,

    Ce vrea, ca larvele-i scârboase,

    Să-mi roadă neamul, ca pe-n dud.

  

  
    Nu-s de mătase ”sforile” întinse,

    În mințile sărmanilor români,

    Ci de acide vorbe mincinoase,

    Ce vor să-i facă sclavi, la slavi stăpâni.

  

  
    Cu jale văd și-o cloacă, pofticioasă

    La treizeci de ”arginți”-peșin, rusești,

    Ce calcă în picioare-o națiune

    Și vechi credințe sfinte, strămoșești.

  

  
    Purtate-n țipăt, ”asprele” discuții,

    Preceptele moralei terfelesc,

    Și-n ”conștientizarea” sumei ”grase”,

    Din buzunar, sau cont, s/c/lavi proslăvesc.

  

  
    Potaia, ”răssărită” ca ”russine”,

    Din răsăritul rus ”săraccăcios”

    În milă, libertate și iubire,

    Umblă cu ”crucea”-n gură, ”cred inci os”.

  

  
    În piept nu are loc de ea, căci ura,

    În inima-i din cioburi sparte,

    Tot scurmă, ca o plagă ”credincioasă”,

    Nu Lui, ci celor care ”put” a moarte.

  

  
    Ciudat, c-avem dulăi de stână, ”aprigi”,

    Cu cei din neamul lor, ”ne urlători”,

    Dar care-n javrele ce rod, din țară,

    Nu ”văd”, ”cinstiți”(?), ”strigoii trădători”...

  

  
    (din ciclul ”Strigoii”)

  

  
    *

  


  Sătui de bine

  
    -cozi de topor-

  

  
    În vâltoarea ”răbufnirii”, țara e ”scuipată”-n silă;

    Libertatea-i ”vinovată”, c-a ”crescut”, dușmani, cu milă.

  

  
    Sătui de bine-n burtă, nu în minte,

    Cu poftele-ațâțate-n zarul vieții,

    Ei ”scot” din ziduri sfintele icoane

    Și, din morminte-și vând, febrili, părinții.

    Pământul, gol, îl vor ”strigoii”-n labă,

    Și fără cruci de neam, Doamne-ferește,

    Căci pot să lase rădăcini, în vatră,

    Din care-un nou lăstar, să poată crește.

    În inocența ignoranței crase,

    Al timpului ”tic-toc”, pe ”bit” îl ”joacă”,

    Căci el le ține loc de judecată,

    Și le arată, ”rău”, cât pot să facă.

    Convinși că libertatea-i o corvoadă,

    Ce vrea, ca ei, pe ceilații, să-i respecte,

    Căci au și ei, aceleași drepturi sfinte,

    Sărută ”cizme” de stăpân, ”slavi te”.

    Cuprinși de ”sârguința” răzvrătirii,

    Negând ce nu concep, sau ce există,

    Cu-o minte ne-nhămată la cultură,

    Vor ca să facă țara, iar, ”marxistă”.

    În răbufniri de ură iau făclia,

    Prin foc, să purifice un popor,

    Și, adormiți, în somnul chibzuinței,

    Sunt manevrați ca (,) coadă de topor.

  

  
    Fără lacrimi sau cuvinte, mi se plânge, azi, pe umăr;

    ”Start!”, spre-o perspectivă sumbră, de la trei, spre zero, număr.

  

  
    (din ciclul ”Strigoii”)

  

  
    *

  


  Și dreptul lui la ”zis”

  
    -îndoiala-

  

  
    ...

    -Ieri, mi-ai zis, nu ”Cuțu-cuțu!”,

    Și nici ”Marș!”, ci doar ”Pis-pis!”,

    Dup-o lungă teorie,

    Când mi-ai dat dreptul la ”zis”.

    Bine-l am, dar ai pretenții

    Să-ți fac ”zisul” de îndată,

    Când te copleșește-n silă,

    ”Libertatea” ta ciudată.

    Tu, ca toți, ai ”drep” la toate,

    Liber ești, să faci, ce vrei,

    Deci, să fii egal, sub lege,

    Cu golani și derbedei.

    Din păcate, tu, un ”ciu-ciu”,

    Cum se zice pe la noi,

    L-ai făcu, ”urlând” degeaba,

    Și la ”ulii”, și la ”boi”.

    Iar pe noi, ne ”bagi” în multe,

    Dar, în seamă, mai deloc,

    Și, dacă lătrăm vecina,

    Tu ne ”pui”, cu-n ”marș!”, la ”loc”.

    Chiar de negi, cu ”vorba” asta,

    ”Marș”, și tu te-ai învățat,

    Când ți se trântește ușa,

    Și, cu ea, ești ”răs-fățat”

    Ai ajuns de toată mila

    Și în ochii lor, să știi,

    Căci au ”pus” de-o lumânare,

    Speranță la morții vii.

    Dreptu-l ai ca, viitorul,

    Să-l parcurgi, cum vrei, pe brânci,

    Dar și, în prezent, cu piatra,

    Ca ”deștept”, în lac, s-arunci.

    Nu ”deștept”? Aaa! Ei scot piatra

    ”Spălăcită” fără rost?

    Cum să îmi permit, stăpâne,

    Să te fac, cum ești, și-ai fost.

    Ca și mine-ai și tu șansa

    Dreptului de-a îndura,

    Căci de e mai multă jale,

    Țara nu s-o supăra.

    Pentru noi, e țara mică,

    Asta-n care lăfăim,

    ”Scandal ivi” la carne lipsă,

    ”Răs plătiți” cu ce pățim.

    Câte un picior în spate,

    Ca și voi, în fund să pici,

    Sau un colț, canin de frate,

    Când, de drepturi, ceva zici.

    Noi ca noi, ne sugem burta,

    Și răbdăm și-o săptămână,

    Dar voi, ”hămesiți” de drepturi,

    Vreți mereu ceva la mână.

    Că băgați o parte-n gură,

    Ca să faceți doar gunoi,

    E-o ”aranjatură”-ntreagă,

    Între voi, doar pentru voi.

    Este dreptul tău, desigur,

    Singur ca să faci ce poți,

    Dar, la ”murdărit” pământul,

    Cum de vă-nțelegeți toți?

    C-unde-s mulți, cearta e-n floare,

    Unde-s doi, e pe ”pornit”,

    Cu, sau fără rost, căci ”merge”

    Și-adevărul pur-scornit.

    Asta pare chintesența

    Dreptului la zis ”tradus”,

    Exceptând, mă rog, nebunii,

    Care vă cam ”iau” de ”sus”.

    Șansa ta, să scapi mai teafăr,

    E, că ”marii” nu citesc,

    Și, de-i ”tragi” la ”socoteală”,

    După ea se cam pitesc.

    Ca urmare-ai libertatea,

    Cum vrei tu, să-ți ”faci de cap”,

    Cu, sau fără pic de minte,

    Căci, oricum, tot ieși de țap.

    Vina ta-i pre-meditată,

    Ca și gândul nerostit,

    Ca la noi Luna, ce cere,

    Să lătrăm mai potolit.

    Tu spui că ai dreptul sacru,

    Să-ți ”dai drumu”-n orice ”zis”;

    Bine, ”latră”, cum îți vine,

    Nu cu glasul de ”pis-pis”!...

  

  
    Cu privirea înspre poartă,

    Și-a-ntreptat spre mine coada,

    Și, la ”marș! și alte ”vorbe”,

    El, chiar mi-a făcut cu laba.

    Incredul priveam potaia

    Ce își aroga un drept,

    De a-mi da, cu nonșalanță,

    Cu umanul, peste sept.

    Dar dacă avea dreptate?...

    Era dreptul ei... și-atât.

    Mă-”neca” o îndoială;

    Ptiu!... Omu-mi stătea în gât...

  

  
    *

  


  Și rațele mor, nu-i așa?

  
    -”emigrantele”

  

  
    Iarna și-a întins în noapte

    Gheara de cleștar pe lac.

    Străvezii, în Luna pală,

    ”Pete”, ne-nghețate, zac.

    Nici un val nu mai destramă

    Liniștea, în foșnet fin.

    Doar din Cer, ”umbre fugare”,

    ”Cad”, în freamăt, spre destin.

    Stolul de ”sălbăticuțe”,

    ”Emigrante”, poți să zici,

    Vede șansa lui la hrană-n ,

    Ochiurile reci și mici.

    Zorii le-au găsit acolo,

    Căutând cu-”nfrigurare”,

    Un ceva, un ”pic-de-viață”,

    Nu ca poftă, ci ”mâncare”.

    Erau douzecișișapte,

    Și, puțin, m-au supărat,

    Căci, foindu-se într-una,

    Erau greu de numărat.

    Emigrau în ”legea firii”,

    Într-al vieții tainic rost.

    Evitau mereu ”umanii”;

    Credeau lacul ”adăpost”.

    Pocnet sec; vuiet pe vale.

    Vaiet scurt; neauzit.

    Piere răvășită-o viață;

    Chiot lung, de beat trezit.

    Erau douăzecișișase;

    Trist le-am numărat pe Cer.

    Una sângerase gheața;

    Nu-”nghițise” pești, ci fier.

    E corect să iei o viață,

    Când n-ai foamea în stomac,

    Doar ca să îți ”lauzi” fapta,

    Tolănit într-un hamac?

    Tot așa-i și șansa noastră

    De-a trăi... E-un joc ”la zar”;

    Totu-i cine-l ”mânuiește”,

    Măsluiește, spus mai clar.

    *

  


  Și totuși... există

  
    -în splendoarea de tristețe-

  

  
    O biserică micuță,

    Cu un clopot, ”drum” spre El,

    Se ”ascunde”, de teroarea

    Unora, cu El, la fel.

  

  
    Colțul mic, de Rai, se-ntinde

    Nu prea mult, căci un ”careu”

    De vechi blocuri, ”ofilite”,

    Îl sufocă mai mereu.

    Cu ochi reci, făpturi ”mărunte”,

    Feeria o privesc,

    Printr-un smog lipsit de viață,

    Și se vaită că trăiesc.

    Cu privirea îngrozită,

    Să admire nu mai pot,

    Căci, în lumea ”dezgolită”,

    Vor ceva, mai bun, de ”bot”.

    Soarta scârțâie lugubru,

    ”Fiare” troncănesc acut;

    Trece-n șir, ca un cortegiu,

    Viitorul, spre trecut.

    Ce păcat că El nu poate,

    Zidurile ”însemnate”,

    Să le ”ngroape”, ca să lase

    Florile în ”libertate”.

    Ca un Luchian, culoarea

    Peste ele-a fost ”întinsă”,

    În tabloul ”întristării”,

    Cu Lumina vie, ”stinsă”.

    Pași ”sfârșiți” sfâșie Timpul

    Înghețat în frumusețe;

    Ochii, rar mai văd speranță,

    În ”splendoarea de tristețe”.

    *

  


  Și totuși... mamă

  
    -lacrima amară-

  

  
    Cu chipul luminat,

    de flacăra trăirii,

    privind la pruncul,

    ce în brațe îl ținea,

    lăsând să-i curgă-n suflet,

    lacrima amară,

    în jurul Ei, speranță,

    și viață, răspândea.

  

  
    Destinul Ei, și-al Lui,

    ca o ființă sfântă,

    nu-i permitea să plângă,

    în hohote de mamă,

    pe Cel născut să moară,

    în chinuri, fără de teamă,

    și nici, zâmbind forțat,

    umană, să și geamă.

  

  
    În ochi de prunc,

    o întrebare nerostită,

    răspuns dorea:

    De ce e fericirea chin?

    Căci El simțea,

    cum inima-i,

    în piept se zbate,

    deși Ea emana,

    doar dragoste... din plin.

  

  
    *

  


  Și totuși... mor

  
    -speranțe-

  

  
    Fără voie, se prelinge

    Lacrima pe chipul ei;

    E-o femeie simplă-n lumea,

    Plină de mulți ”dumnezei”.

    Zeii-au fost goniți, trecutul

    L-au stricat, sau l-au uitat.

    Goluri au umplut cu ”Altul”,

    De la alții-împrumutat.

    Tropăind prin minți, prezentul

    L-au ”croit” din ”te-miri-ce”,

    Și-au pus ”Domni”, la întâmplare,

    ”Potriviți” la orișice.

    Culte multe și inculte,

    Cu-ntrebări și ca răspuns,

    Logica au răstignit-o,

    Cu cuvântu-adânc pătruns.

    Vorbele necugetate,

    Îmbâcsite în idei,

    Răscolesc mințile-n voie,

    Făcând sfinți, din vii atei.

    Ele-ncearcă, rătăcirea,

    S-o abată spre-alte căi,

    Ce, tot șerpuind aiurea,

    Nu au capăt... Asta-i!... Păi?...

    Prevestesc o zi senină

    Peste un cortegiu lung,

    Și o noapte înstelată,

    Peste cei ce-n cruce plâng.

    Le oferă veșnicia

    Morților fără pământ,

    Și o viață, în trăire,

    Cam ca cea dintr-un mormânt.

    Chiar în ”voia lor”, prezentul

    E trecut la viitor;

    Când nu ai în ce mai crede,

    Totuși, și speranțe, mor.

    *

  


  Și totuși... ”ne-isprăvit”

  
    Liniștea se-ntinde-n zarea

    Adormită-n asfințit.

    Cerul, de un brâu de flăcări,

    De pământ e despărțit.

    Umbre lungi, croindu-și parcă

    Drum spre un tărâm pierdut,

    Spulberă lumina-n cale

    Și, cu ea, un azi trecut.

    Florile își culcă capul,

    Cu petale strânse-n coc.

    Frumusețea se destramă,

    Lăsând negurii un loc.

    Noaptea își întinde vraja

    Peste-un tot, cam otrăvit,

    De un om, pe care Cerul

    L-a lăsat ”ne-isprăvit”.

    *

  


  Și totuși... nucalanoi

  
    -merituoșii-

  

  
    ”Munca te ține în viață”,

    Zice-o vorbă, cred-precis,

    Dar, nici lenea, mi se pare,

    Pe la noi, n-a prea ucis.

    Deci, un ”trai ca pe vătraie”,

    Fără prea multe ”sudori”;

    Departe de ”treaba-n forță”,

    Fac din ei, ce mai, ”splendori”.

    Ăștia-s ei, ”băieți de țâță”,

    Și de bani, ”bene-nțeles”,

    Că, cu vorba, ca, cu școala,

    Cam de loc, s-au înțeles.

    Au ființa în mișcare,

    Ziua, noaptea, dând din mâini,

    Tăind frunzele la brad-uri...

    Brazi se zice? Nu la câini?

    Și au ace? Vai de dânșii,

    Pot să se înțepe-n ”cur sul”

    Treburilor mari, făcute...

    Iar mă „iei”? Tu ții cu ursul?

    Bine-s ”cloacă muncitoare”...

    ”Clasă” zici? Și sunt la ”clacă”?

    Adunați în ”cârd-ășie”,

    Doar ca Timpul să mai treacă?

    Să-l ”petreacă”? Faină treabă.

    Ca ”însoțitori” de ”Timpi”,

    Statul dă și lefuri bune...

    Unde-i duc, ai noștri ”scumpi”?

    Îi alint? O, vai de mine!

    ”Cuget am” cât ”costă” ei.

    Știi tu suma?... Oooo... vai iară!

    Nici doi bani n-aș da.... Ce vrei?

    Aaa! Să fac gurița ”dulce”?

    Și micuță dacă pot?

    Meritele lor sunt una,

    Și-alta e, ce duc la bot?...

    *

  


  Și totuși... oameni

  
    -sfânta credulitate-

  

  
    I-am surprins, pe seară,

    Ponegrind umanul;

    Mârâiau ”a bârfă”

    ”Jignind” chiar și ”banul”.

    N-am ”prins” începutul,

    Să aflu motivul,

    D-am ”ciulit” urechea,

    Cum zice bețivul.

  

  
    A, el numai gura

    O deschide largă,

    Ca să poată, lesne,

    La ”măsea să tragă”.

    Ce ți-e și cu ”vorba-n

    Dodii”, românească;

    De-adevăruri clare,

    Vrea să se ferească.

    Omul e vină,

    Cu-a lui minte ”șui”;

    Sau teama ”impusă”,

    ”Ce vezi, să nu spui”.

    Dreptu-l ai, desigur,

    Să taci... sau s-o ”iei”...

    Sau să ”bați” doar ”câmpii”,

    Dacă știi... să bei.

  

  
    Deci, cei ”potăieișeni”,

    Cârcotind de zor,

    Motivau, că-n ”fonduri”,

    Doar mâncare vor.

    Am intrat în vorbă

    Și i-am ”dus” cu ea,

    Ca statul ce, totul,

    Vrea ca să ne dea.

    Ne-am ”lungit” cu vorba,

    Și-am răbdat oleacă,

    Dar crâcneau într-una,

    Foamea să le treacă,

    Milostiv, eu oase,

    Cu-oleacă de carne,

    Le-am adus, dar, sincer,

    Revoltat: Cum? ”Coarne?”

  

  
    -Deci e ”bou” sărmanul,

    Că ”trage” în ”hamuri”,

    Privind bunăstarea

    Dincolo de geamuri;

    E măgar că, ”cară”,

    Și nu ”face gură”,

    Căci, singur, de ”rage”,

    ”Căciula” își ”fură”;

    ”Tont”, cu-o minte proastă,

    Îl faceți degeaba;

    El, să nu greșească,

    Nu-și începe treaba;

    Minciunile, sincer,

    Nu-s ”credința” lui;

    Orișicine-acceptă,

    Ce-i place, să-i spui;

    Că-i ”lingău” cu șefii,

    E-o exagerare;

    Cel ”ajuns” pe-acolo,

    Nu-i un ”oareșicare”;

    Sunt de-acord cu faptul

    Că-l ”numiți” ca voi;

    De ”jigodii”, lipsă,

    Nu ducem nici noi;

    Se votează-n haite,

    ”Javrele de bine”;

    ”Mânjitul”, pe liste,

    De ”culoare” ține.

    ...

  

  
    -Gata! La ”palavre”,

    Alții vă dau ”clasă”.

    Lăsați mârâitul,

    C-am nuiaua-n casă!

  

  
    M-au crezut și-au șters-o;

    N-aveam băț, să știi.

    Prost, n-ar fi românul,

    De, credul, n-ar fi...

  

  
    *

  


  Și totuși... viață

  
    -pe-a traiului grindă-

  

  
    Ulmul tresare

    Când păsări în zbor,

    Umplu tăcerea

    Cu-n chiot de dor.

    Primăvara își plânge

    Ursita în ierni,

    Și-ntinsă spre vară,

    Așteaptă pomeni.

    Printre cuvinte,

    Oamenii luptă,

    Pentru nimicuri,

    Cu burta suptă.

    Pe străzi umplute,

    De fețe rânjind,

    Trece o vrere,

    În tină privind.

    Slabii, prin canale,

    Mai Micii străzii,

    Mestecă gânduri,

    Nu-n sprijinul prăzii.

    Ies din gunoaie,

    Dinți goi cu-n ”dar”,

    După-altă luptă,

    Pierdută-n zadar.

    Mai Marii zilei,

    Calmi, colții își dreg,

    Pentru mieluțe,

    Ce pofta le-o șterg.

    Nimeni nu vede

    Mormanul de vii,

    Ce se întreabă:

    ”A fi... e-a... nu fi?...”

    Cu zarul, umbre

    Dau la-ntâmplare,

    Doar ca să piardă,

    Raze de soare.

    Geme-animalul

    Rănit la necaz,

    Poate de omul,

    Ce schimbă-un ”macaz”.

    Lacrima-neacă,

    Lumina de-apus,

    Ca pe-o speranță

    Ce timpu-a răpus.

    Viața nu-ncearcă

    O mână să-ntindă,

    Ci doar o sfoară,

    Pe-a traiului grindă.

    *

  


  Și totuși... vis firesc

  
    Ochii îi închid și Timpul,

    Mult prea obosit îmi pare;

    Văd în mintea-vis o mare

    Limitată-n a ei zare.

    Valuri nemișcate-umbre,

    Reci tăceri de lumini lasă;

    Iluzorii, ca în transă,

    De mișcare nu le pasă.

    Ternele culori, neantul,

    Îl fixează-n plumburiu;

    Sub picioare, doar nisipul,

    Vag clipește, auriu.

    Ține-o viață, ieri scăpată,

    Din Clepsidra Timpului;

    A sperat probabil, încă,

    În plăcerea viului.

    Din păcate, în picioare,

    Am călcat-o și pe ea;

    Mă aplec și-o iau cu grijă,

    Și iubire-i dau să bea.

    O absoarbe-nfrigurată,

    Ca pierdutul în pustiu;

    Mi se cuibărește-n suflet,

    Locul unic, unde-s viu.

    Visul meu real, din minte,

    Mi se pare pur firesc;

    Ochii să-i deschid?... Dar, dacă

    Mă ”trezesc”... că nu trăiesc?

    *

  


  Simplu urban

  
    -în simplitatea realității-

  

  
    Departe, în zare,

    un nor se destramă;

    e greu să concepem,

    și-un Cer fără dramă.

    Mă văd, prin fereastră,

    ca simplu urban,

    ce-și târâie viața

    în umbra de ban.

    Prea mulți, ca și mine,

    din vise tot sar,

    lăsând doar o urmă

    din ceea ce par.

  

  
    Țanțoș trece-un oareșicare,

    Cu tenul cam măsliniu,

    Căutând parcă privirea,

    Celor ce-s mirați că-i viu.

    O pereche, ”îngrădită”

    De ”con-viețuiri” prea lungi,

    Vede cerul în zăbrele,

    Și viața pictată-n dungi.

    Un copil, ”cărat” de-un tată,

    Cam ca vai de mama lui,

    E certat, doar spre-al lui bine,

    Dar cu bucuria-n cui.

    Un flăcău, cu telefonul,

    Mult mai îndrăgit ca frații,

    Părăsindu-i fără jenă,

    S-a ”lipit”, la joc, de alții.

    Un căruț plimbă o mamă

    Cu un chip frumos, dar trist;

    Parcă-ar fi Maria care,

    Și-a ”pierdut” micuțul Crist.

    Cu o grabă nedorită,

    Un fudul cu fruntea-ngustă,

    Drum își face, fără jenă,

    Spre o ”țoapă” scurtă-n fustă.

    Doi bătrâni, aduși de spate,

    Cu părul cernit de ani,

    Își zâmbesc, ciudat, și-acuma,

    Chiar și afectați de bani.

    ...

  

  
    Sunt din viață adunate,

    adevăruri ne-nflorite,

    nu minciuni apreciate,

    pe la noi, prea mult iubite.

    Pur și simplu-n pas cu viața,

    printre oameni buni, sau nu,

    am scrutat realitatea,

    unde-n umbră, stai și tu.

    Unele-s trăiri cu clipa,

    altele-s șuvoi de vis,

    iar puține-s pentru minte,

    pentru cei cu creier ”lis”.

  

  
    *

  


  Slujbaș al zilelor nefaste

  
    -în remușcarea îndoielii-

  

  
    Slujbaș, cu ora, la speranța-ntoarsă

    Cu spatele, la simplul muritor,

    Tânjește după-o liniște eternă,

    Sperată-n ciclul vieții, următor.

  

  
    Pierdut în Timpul indolent cu viul,

    Cu grijile legate de picior,

    Se tot scufundă-zilele nefaste,

    Într-un ”regres” spre viitor.

  

  
    Ca sarcină curentă, cu ulciorul,

    Tot cară viață din izvor difuz,

    Pentru urmașii ”însemnați”, cu număr,

    Amanetați la preț modest, confuz

  

  
    Își face planuri cu speranțe fade

    Pe ore, sau pe zile, sau deloc,

    Căci nimenea nu-i poate spune sigur,

    Când lutul crapă în mormânt de foc.

  

  
    Uitarea nu-l ajută, ca să-i șteargă,

    ”Sălbaticele” vise de copil,

    Când chiar putea s-oblige toanta viață,

    Să-i facă poftele, ”jucând-o” abil.

  

  
    Acum. în remușcarea îndoielii,

    Că, tot ce n-a făcut, nu avea rost,

    Strivește-o lacrimă, în amintirea clipei,

    Când a ajuns, din liber tânăr, ”fost”.

  

  
    *

  


  Solii iernii

  
    -”vina” lui-

  

  
    Prin norii deși, cu șansa căderii la-ntâmplare,

    Vii falduri de lumină, fac înspre El ”cărare”.

    Tăcerea se-nfioară și-n bocetul de vânt,

    Cad frunze mici, uscate, ofrande pe pământ.

    Mesteacănu-și acceptă, plecat, ciudata soartă,

    Căci trist, în pragul Vieții, e și în cel de ”poartă”.

    Cu firea-i schimbătoare, Natura îi șoptește,

    Că, ”dincolo”, există, dar altfel ea ”trăiește”.

    Cu-o mantie-argintie, un pom tăiat, se-mbracă,

    Sperând, că-n răni deschise, durerea o să-i treacă.

    Nu s-a știut cu ”vină” și-i mic, firav, plăpând;

    Să-i spun că are una, că-i brad, mă trece-un gând.

    O ”vrere” neștiută, ne-ndeamnă să iubim

    Și, în atâta ”moarte”, Crăciunul să-l ”trăim”.

    O pâclă alburie azi, oamenii ”îneacă”;

    Sunt supărați pe soartă, și-așteaptă... să le treacă.

    În vraiștea de ”trăire”, cu nedreptăți umane,

    Zâmbesc la solii iernii: tufișuri cu turbane.

    *

  


  Spice-n drum de veci

  
    -destul-

  

  
    Vremea se încruntă crunt,

    Zâmbind iar ursuză;

    În grimasa de călduri,

    Roșie-i la buză.

    Praful fin scrâșnește-n dinți,

    Îmbâcsit în sine.

    Cocoșate, ierburi plâng;

    Nu mai pot de bine.

    Drumul se hlizește, hâd,

    Pe o față arsă.

    Riduri de căruțe fac

    Viața sură-o farsă.

    A gustat, bătrân, din ea;

    Se strâmbă aiurea.

    O ”stuchește”, rău și el,

    Cert ”pierdut” cu firea.

    Vineți, norii se încruntă;

    Furia se zbate-n frâu.

    Fulgerele de mânie,

    Încing Ceru-n focul-brâu.

    Valuri plumburii, cu ură,

    Între ele se zdrobesc.

    Tunete-dureri sfâșie

    Haosul, și-l întregesc.

    Totul geme, țipă, urlă,

    In șuvoiul prăbușit.

    Ca să zdruncine trăirea,

    Sincer, cred c-a reușit.

    Peste ”setea”-ntinsă-n câmpuri,

    El, ”cu sete” a lovit.

    Spicele, culcate-n șiruri,

    Cerul, nu l-au mai slăvit.

    Pe un drum de veci, în ape,

    Boabele se pierd de spic.

    Soarta lor e-acum incertă,

    Dar tot speră-un pic... și-un pic.

    Vor muri hrănind o viață,

    ”Târâtoare”, sau din stol.

    Altele mai speră-n glie,

    Dar vor ”năduși”-n nămol.

    Bălțile-și întind domnia

    Peste solu-acum sătul.

    Ploaia-ncet, sufocă glia;

    Gem sătenii: ”E destul!”...

    *

  


  Spune-mi Rază

  
    -loc mai mult sub Soare-

  

  
    Spune-mi Rază, und-te duci,

    Pe ce Cale mai apuci,

    Ca să vin și eu cu tine!...

    Nu te-ntorci? Rămâi cu mine?

    Doar o clipă? Nu trăiești?

    Nu ești zână, ca-n povești?

    Ești ca omul? Zbori și mori?

    Viața ta e numai zori?

    Începutu-i de sfârșit?

    Nu regreți drumul ”pășit”?

    Te oprești? A, tot nu știi.

    Mori în lucruri? Și în vii?

    Tu te pierzi în crud abis?

    Te pot însoți, în vis?

    Plângi? Mormintele sunt reci?

    Peste ele-i greu să treci?

    Nu poți să te-oprești, din zbor,

    Să-i privești, pe cei ce mor?

    Unii-s vii, nu vor să ”cadă”;

    Au speranțe-n raza caldă.

    Nu ești aia? Nu-i nimic!

    Doar arată-te un pic!

    Ce vor crede-i treaba lor...

    Te-or slăvi în tainic dor!

    Să tot ceară, nu mai pot...

    Și-au pierdut credința-n tot.

    Ruga lor nu are sens...

    Sunt ”pierduți” în traiul ”dens”.

    Nu mai stai? Chiar ești grăbită?

    Salvezi floarea ofilită?

    Ce frumos e al tău gest...

    Nu-ți rămâne nici un ”rest”

    Pentru noi, căci mă gândesc

    Că și omul e ”ceresc”?...

    ...

    -Aaaa! Ce lasă el când moare?

    ...

    -Cuuum? Doar loc mai mult sub Soare?...

    *

  


  Spune-mi vântuleț hoinar

  
    Spune-mi vântuleț hoinar,

    Că nu-i totul în zadar,

    Că nici timpul nu ”doboară”,

    Dorul pur de primăvară,

    Și că-n umbre, poți să vezi,

    Crucea sfântă, dacă, crezi,

    Iar în nopțile turbate,

    Poți să ai vise ”curate”!

    Spune-mi vântuleț hoinar,

    De ce norii nu mai sar,

    Ca ieduții prin poiene,

    Și se ”vântură”, alene,

    Supărați, că sunt ”vărgați”,

    Și de plumburiu pătați,

    Și nu vor ca să-i mai prind,

    Ca să-i iau cu mine-n gând?

    Spune-mi vântuleț hoinar,

    Căci tu ții la mine doar,

    De ce nu-i eliberezi,

    Sau, că-s hoți, tu încă, crezi,

    C-au furat ”miere”, ca abur,

    Câte-un pic, din ”lacuri-fagur”,

    Și din codrii verzi din munți,

    Către Cer, semețe punți,

    Și-au ”gustat” sărutul mării,

    Întinse în largul zării,

    Pe un orizont curbat,

    Ca pe-un sân de mângâiat?

    Spune-mi vântuleț hoinar...?

    Lacrimi sunt?... Plâng în zadar?

    Nu sunt oameni?... Dar ce știi?

    ”Viață” au?... Dar sunt și vii?...

    *

  


  Stăpâna ”el”

  
    -”Domina” ția lui-

  

  
    Azi, prin ”tehnici” ample,

    Facem scări spre Cer;

    Omul nu contează,

    Softul e ”de fier”.

    Rob a bunăstării,

    Slujitor fidel,

    S-a trezit, deodată,

    ”Domina”-t de ”el”.

    Zi de zi dispare

    ”Muncitoru”-n soft.

    -Sufletul?... Umanul?...

    -Ai sictir, e-un moft!...

    Repetăm regresul,

    Avansând în față.

    Vrem, prea mult, din toate,

    Și uităm de viață.

    Leagănul trăirii

    Scârțâie... și plânge;

    Lagărul simțirii

    Îl gresăm... cu sânge.

    *

  


  Străin în țara mea

  
    Tratat, cum nu se cade,

    de stat, după cum vrea,

    mă simt, și rău îmi pare,

    străin în țara mea.

  

  
    Cu inima-ndoită

    de remușcări tardive,

    regret c-am pus ștampila

    pe nume-acum nocive.

  

  
    Aș vrea să șterg trecutul,

    pierdut, cu-n viitor,

    în care să pun, totuși,

    speranță-n muritor.

  

  
    Sătul de așteptarea

    progresului promis,

    renunț la coada lungă,

    pentr-un formal permis.

  

  
    Rămân lângă mulțimea

    îngenunchiată-n drum,

    ce stoarce-n van reci lacrimi,

    să-nvie vise scrum.

  

  
    În rugăciuni precare,

    câțiva tot mai încearcă,

    s-ajungă și la Domnul,

    ce azi, lipsește parcă.

  

  
    Pe chipuri ofilite,

    tristețea crunt vibrează,

    și glia soarbe viața,

    prin Moartea încă trează.

  

  
    Arzând, lumina cade

    din soare-nsângerat;

    o alta nu se simte...

    și Ceru-i supărat...

  

  
    *

  


  ”Suflet călător”

  
    - floare de speranță-

    (părintele Paulin Lecca)

  

  
    Într-un veac în care ”ura”

    Și-a spus ”voia” pe pământ,

    El a refuzat războiul,

    În credință, aproape sfânt.

    Tânăr, a-mbrăcat sutana

    Celor ce credeau în neam,

    Și-a privit, la Libertate,

    Printre gratii, dup-un geam.

    Condamnat să-ți piardă viața,

    Domnul s-andurat de el,

    Dându-i șansa, ca, prin fapte,

    Să se-apropie de El.

    Și-a iubit ”căutătorul”,

    Ce durerea o cerea,

    Și-ntr-o grotă, retras, singur,

    Sănătatea-și ”oferea”.

    Erudit, ca nimeni altul,

    A ”plantat” credința-n om,

    Ca o ”floare de speranță”,

    Ca sămânța unui pom.

    Slovele i-au dus cuvântul,

    Viu, intens, necruțător,

    Și-ntr-o lume ”tulburată”,

    De-un ”unic” conducător.

  

  
    S-a născut unde era

    Basarabia română

    Și-a-nvățat la Chișinău,

    Încă-n limba cea străbună.

    Tatăl, dascăl și paroh,

    L-a-nvățat de cele sfinte;

    Tinerețea l-a sfidat,

    Să le țină minte.

    A greșit și-a regretat,

    Regăsind credința,

    Și, retras la Frăsinet,

    Și-a schimbat ”ființa”.

    A ținut la suflet, ferm,

    A ”focului floare”,

    Conștiința de român,

    Chiar știind că doare.

    A crezut în focul care,

    Viu, din suflete pornea,

    ”Rug aprins”, mișcarea care,

    Națiunii, sens dădea.

    Cu neliniștea în suflet,

    A avut mereu un țel:

    ”Suflet călător”, să afle,

    Cât mai multe despre El.

    Mai profund, ca să-nțeleagă,

    Sensul jertfei lui Isus,

    Căuta durerea-n viață,

    În slava Celui de Sus.

  

  
    Ca o flacără, spre Ceruri,

    Duhul lui s-a înălțat,

    După ce, mulțimi de semeni,

    A-ndrumat, și-a învățat.

    Mintea lui, cuvântu-n pagini,

    Cu sfințenie la pus;

    Cărți și-articole, traduceri,

    Voia-i neștirbită-au ”spus”.

    La Rogozu-n mănăstire,

    ”Rămas bun” și-a luat, convins,

    Că a fost un ”Om”, ce ”Răul”,

    Cu ”Dreptatea” l-a învins...

    *

  


  Suflete-”ncurcate”

  
    -temnițe-

  

  
    -Domnul s-o-ndura de noi!...

    O speranță vagă.

    -Poate ne-o ierta!... Se văd

    Doi oameni cu-o targă.

    -Încă unul... Murmur scurt;

    Ochi plecați, cu frică.

    Teama e, de adevăr;

    Omul, azi, îl ”strică”.

    -Îl știam... Nu era rău...

    Așteptau urmarea.

    -S-a ”grăbit” s-ajungă-acas...

    Ofta și tăcerea.

    -Are soață și copii?

    Nimeni nu răspunde.

    -Poate că îl așteptau...

    Jalea-n jur se-ntinde.

    -Ca pe tine? Geamăt ”stins”;

    Vorbe ”tremurate”.

    -Mă așteaptă; le e greu.

    Suflete-”ncurcate”...

    *

  


  Tablou de mamă

  
    În umbra zilelor curente,

    Cu voci în dangăt de cavou,

    Tu ești un licăr de speranță,

    Înfiripat în drag tablou.

  

  
    Pe drumul vieții, pietruit

    Cu fapte la-ntâmplare,

    Tu ai trecut, ”strângând” din gând,

    Ca cel ce știe, și îl doare.

    A fost de milă-n amintirea

    Trecutului ”neprăfuit”,

    Sau ”blânda” formă a credinței,

    Ce-ajută un năpăstuit?

    Ce-a fost? Ce e? Răspunsuri multe

    Ca motivare se pot da;

    Esența, însă, e ”valoarea”,

    Mai simplu zis, inima ta.

    Poți presupune că, acolo,

    Sălașul, Duhul și-a făcut;

    Trimis de El? Adus de tine?...

    El suferă, în noi, tăcut.

    Iubirea-ți s-a răsfrânt în mila

    Nu de un om, ci de mai mulți,

    Te văd, cum sinceră-n credință,

    ”Săruți picioare de desculți”.

    E gestul Lui, ca moștenire,

    Umanității oferit;

    Tu, fiica Lui, cea iubitoare,

    Dovadă ești, că n-a murit.

    *

  


  Tabloul de Viață

  
    -contururi-

  

  
    Un om a pictat, cu Noapte, Tăcerea;

    Tabloul de Viață, contururi a prins.

    Fundalul opac sugera, vag, plăcerea;

    Un licăr de jale, din colț, s-a desprins.

    Pictura, în sine, părea resemnată,

    Cu-n suflet aparte, ca de copil.

    O pată de umbră urca vinovată,

    Pe-un drum fără capăt, ascuns însă-abil.

    Culori, ca mici zdrențe, de gânduri zdrobite,

    Săreau, nu în ochi, ci în negrul destins,

    Ca vise, în fala luminii orbite,

    Ce, tristă, pe cerga trăirii, s-a-ntins.

    Nuanțe deschise, închise-n carouri

    De plumbi ce slăveau și sensul de greu,

    Scoteau și un sunet, de fapte-n ecouri,

    Ce-n gol se pierdeau, în șoapte, mereu.

    În curbe lascive, o liniște-ntoarsă

    Pe-o parte, ca norul de munte rănit,

    Sfida, adâncită-ntr-o tușă lăptoasă,

    Șuvoiul de lacrimi, de timpuri pornit.

    N-aveau nici o dată, sau noimă, în forma

    Ascunsă și ea, ca un cuget defunct,

    Da-n vaietul stins, al cascadei de teamă,

    Contururi prindea, tabloul cu-n prunc.

    *

  


  Tabloul din Cer

  
    -traiul sur-

  

  
    Pe un Cer mânjit cu var,

    Pete stacojii apar,

    Și-ncropesc un tablou dur,

    Reflectând chiar traiul sur.

    Raze strâmbe de lumină,

    Sfârtecă tăcerea plină

    De speranțe-ncremenite

    Și de vise răvășite.

    Umbre străvezii, pe paturi,

    Ca sardelele, în rafturi,

    ”Îmbuibate” doar de somn,

    Cred că mai exist-un Domn.

    Scânduri ”încaiate”-n silă,

    Cu aceeași cruntă milă,

    ”Răstignesc” pe cei uitați

    Și, aiurea-n timp ”plecați”.

    Vorbe scoase l-”ascultare”,

    De ființe fără ”soare”,

    Lâncezesc la altu-n minte,

    Ce-a uitat și ce mai simte.

    ”Cârpe”-ntinse la ”uscare”,

    Ca drapele-impunătoare,

    Și-au pierdut sensul de ”flamuri”,

    Și de simbol pentru neamuri.

    E-un tablou pictat pe-o cergă,

    Ce încearcă-ncet să meargă,

    Sau să cadă , nu știu bine,

    Căci Cerul înc-o mai ține.

    *

  


  Tăcerea Clipelor

  
    Clipele ursuze, adâncite-n mine,

    tac, cu luare-aminte, și mă plictisesc.

    Chiar mi-e dor de-o vorbă, și-n răspăr rostită,

    dar mi-e teamă, singur, iar să mă prostesc.

    În jurul luminii, aprinse din umbre,

    cu ochii închiși, strâng Cerul în minte,

    și-ncerc, fără șanse, un punct de plecare,

    să-mi fac, în trăire, din vorbele sfinte.

    Pustiuri de timpuri, aiurea trecute,

    se-afundă ca viața-n nisip mișcător.

    O oază de vise, ca Fata Morgana,

    își schimbă menirea, în trup uimitor.

    În falduri de ceață, făptura dispare,

    ca frunza răpită, de vânt, de pe-un ram,

    când vreau, ca omagiu-al ființei iubite,

    alături de mine, fictivă, s-o am.

    Purtate de gânduri, năluci se-nfioară

    în pâcla de vorbe-a uitaților sfinți,

    iar gândul că văd înc-o șansă pierdută,

    cu-a lui neputință, mă scoate din minți.

    În febra negării, de fapte-eșuate,

    se zbat, prea tăcute, plăcute-amintiri,

    când giulgiul opac, al uitării depline,

    acceptă, să-mi lase, vagi urme-n simțiri.

    *

  


  Țara Luanei

  
    -omagiu cărturarilor buzoieni-

  

  
    El

    Fără-a fi orgolios,

    Că-i ajuns la ”apogeu”,

    El privește ”Țara Luanei”,

    Doar de sus, ca Penteleu.

    Singur, în curbura sorții,

    Demn, în ”lumea” lui trăiește,

    Cu izvoare-n brâu de cetini

    Și un râu, Buzău, firește.

    Are-ascuns, nu de rușine,

    Într-o ”urmă” de ghețar,

    Lacul Vulturilor care,

    Se-nfioară-n vânt sprințar.

    Cu adâncă-nțelepciune,

    Cu zăpadă, grea povară,

    El îl ”umple”-n ierni cumplite,

    Ca să aibă apă-n vară.

    Primăvara o păstrează,

    Pentru lunile ”uscate”,

    Când sătenii vin, și-o cară,

    Jos, în văile secate.

  

  
    Și oamenii

    Stânci semețe, răspândite,

    În a Cerului voință,

    De-o vecie-n codrii falnici,

    ”Modelate”-s de-o ”ființă”.

    Par, pe drept, misterioase,

    Și, ”nedeslușite” încă,

    Sunt și o dovadă certă,

    De ”trăire”n timp, în stâncă.

    Cu răbdare, crez și sânge,

    Agatoane-au încropit,

    Poate cei ce-nălțau ruga,

    La Zamolxe cel slăvit;

    E cel Vechi, rămas în ”umbra”

    Timpurilor neștiute,

    Ca profundă întrebare,

    Pentru cei cu minți ”tăcute”,

    Și cel Nou, mai sus pe creastă,

    Impresionant și falnic,

    Folosit, în timp, la slujbe,

    Când trecutu-a fost mai ”darnic”.

    Mai pe vale, în poiana

    Cu izvorul scurs din stâncă,

    Dionise Torcătorul,

    Ani, treizeci, n-a stat din muncă.

    A ”scobit”, la înălțime,

    O chilie-n steiul care,

    Singuratic, ca și Domnul,

    L-a pus, dur, la ”încercare”.

    Era perioada-n care,

    Mulți creștini viața și-au dat,

    Obligând refugiații,

    Să-și facă, în stâncă, pat.

    Un alt pustnic, Iosif, sfântul,

    O biserică cu-altar,

    A ”scurmat” în piatra seacă,

    La al Cerului hotar.

    Blocul uriaș, pe-o pantă,

    Poartă și-urme scrijelate,

    Ce-adâncesc parcă misterul,

    Vremurilor blestemate.

    Alta, cu chilii ascunse,

    Ce-i în stânci din Aluniș,

    A ținut uniți românii,

    Pe al vremii ”grohotiș”.

    Mult mai mare-i folosită,

    Chiar și azi, la slujbe ”sfinte”;

    Fost-a loc de rugăciune

    Și-”adăpost” de trup și minte,

    Când străine interese

    ”Goneau” lumea în ”pustiu”,

    Tot dorind pământuri ”sterpe”,

    Cu nimic român, ca ”viu”.

    ...

    Și ei

    Multe locuri minunate,

    Parcă scoase din povești,

    Au fost ”conturate”-n slove,

    Ca, citind, să le ”privești”.

    Au fost ”cărturari” pe care,

    Doar iubirea i-a făcut,

    Ca să ”bată” vechi coclauri,

    Să re-învie un trecut.

    Simpli profesori, istorici,

    Cu ”simțiri” de ”om de rând”,

    Au adus, la ”zestrea țării”,

    Frumusețile, cu-n gând:

    -Ca să ”afle” tot românul,

    Că-n Carpații de Curbură,

    A avut și-o ”Vatră” sfântă,

    Atacată-ades, cu ură;

    -Că-i popor cu rădăcina

    În istorie și-n timp,

    Și că el sfințește locul,

    Chiar dacă nu poartă ”nimb”;

    -Iar străinul să ”priceapă”,

    Ce nu prea i-a convenit,

    Dar și că, de vine-n pace,

    De munteni, e ”omenit”...

  

  
    *

  


  Tăul Ana

  
    -catedrala-n stâncă-

  

  
    Lângă lacul Anei,

    În bătaia toamnei,

    În vulcanul stins,

    De Cer, înadins,

    Am ajuns grăbiți,

    Și-am rămas smeriți,

    Uitând lumea rea,

    La suflet de stea.

  

  
    Câtă frumusețe,

    Plină de tristețe,

    În cleștarul pur,

    Doar cu stânci în jur,

    Cu-n cer coborât,

    În abis târât,

    Pe-un fund de căldare,

    Fără pic de zare,

    În tău fără viață,

    Dar splendid la față,

    Cu o profunzime,

    Greu de pus în rime,

    Șicanat arar,

    De vântul hoinar,

    Ce-l ”învălurește”,

    Fiindcă îl iubește,

    Și- spune, duios,

    ”Ești ca și un moș,

    Ciufut și ridat,

    Și, de Timp, uitat!”...

    Dar el îl ierta,

    Și îl săruta,

    Și-i dădea, în dar,

    Stelele de jar,

    Ce-ncingeau, cald, blânde,

    Mișcătoare unde,

    Iar ca mulțumire,

    Mângâia-n neștire,

    Cu micuțe valuri,

    Roca dură-n maluri,

    Inimă de stâncă,

    Catedrală-adâncă,

    Ce-n ea l-a primit,

    Mic și istovit.

    *

  


  Timp ignorat

  
    -dor de zbor-

  

  
    Dangătul nu e de clopot;

    Timpul s-a lovit de ușă.

    Supărat e, că Vecia

    L-a ținut, cam mult, pe tușă.

    Țipă, cârâie, trântește,

    Da-l aud doar cei ce vor;

    Ignorat e doar în mintea

    ”Conștienților” ce mor.

    Viețile se scurg în tihna

    Renunțării la ”de ce?”

    Mulțumite-n ”lăfăială”,

    Acceptă și-un ”oareșce”.

    Satisfacția-i deplină,

    Într-un trai cam prescurtat.

    Scârțâie amarnic Timpul,

    Într-un angrenaj blocat.

    Roțile se-nvârt în sensul

    Unui univers trecut.

    Ce a fost, se tot repetă,

    Ca-ntr-un parastas tăcut.

    Sensul acelor se schimbă,

    Și-nainte parcă vor.

    Zgomotul de piedici rupte,

    Sugerează-un dor de zbor.

    Ceasuri reci se bat pe ore

    Îngrozite de destin.

    Rareori își ”dau în petec”,

    La decese cu festin.

    *

  


  Timp pe scara vieții

  
    -trepte-ncătușate-

  

  
    Pe o treaptă-ncătușată,

    Ca și alta-n scara vieții,

    Cu picioru-n lanț de fapte,

    Las amprenta-n umbra ceții.

    Ochii nu mă mai ajută,

    Și nu știu, urc, sau cobor,

    Sau e-o simplă depărtare,

    Ce-o străbat, fără să zbor.

    Liniștea încremenită,

    Pe pereți de nevăzut,

    Lin se scurge peste Timpul,

    Din clepsidră, ieri, căzut.

    Are-o rană dar, se pare,

    Că nu-l doare, chiar de loc,

    Și-mpingând o Clipă-două,

    Lângă el, îmi face loc.

    Indecis, cu mintea strânsă

    Într-un gând nedefinit,

    Mă așez și-ntind piciorul,

    Mulțumind că-s ”omenit”.

    Îndoiala mă cuprinde:

    E o scară? Stau pe ea?

    Treapta e o simplă bară?

    ”Drumul”, poate-oricând să-mi dea?

    Oare cât și unde duce?

    Nu-i în sus, nici pe pământ.

    Pare-o punte suspendată,

    Peste-al vieților mormânt.

    Mă așez mai confortabil,

    Cu picioarele-atârnând,

    Și mă prind de o cătușă...

    Se disipă-n gol căzând.

    Oare lanțul va mai ține,

    Sau o face vrând-nevrând?

    Dacă-i liberă căderea,

    O pot face și zburând?

    Gândul nerostit își frânge,

    Sensu-n freamăt irosit.

    Timpu-n el parcă se strânge,

    Și îmi spune obosit:

    -Dacă-aș fi și reversibil,

    Și-aș putea, chiar te-aș certa;

    Mai ai șansa, să-ți duci ”crucea”,

    Doar sperând că vei uita.

    Infinitul nu-i departe;

    Scara chiar trece de el.

    Undeva, departe încă,

    Fi-vei, poate, în alt fel.

    Când și cum nu îți pot spune;

    Ține de credința ta.

    De n-o ai, n-o poți a cere;

    Nimeni nu ți-o poate da...

    M-a privit cu milă parcă,

    Disipându-se-n trecut.

    Singur stau pe scara vieții;

  

  
    Înc-un pas, am de făcut...

    *

  


  Trecătoare urme

  
    -trecătoare vieți-

  

  
    În copacul vieții,

    Crengi uscate mor.

    Lăstarii se-nalță;

    Alte răni nu-i dor.

  

  
    Prea-uscate frunze

    Cad, crezând în zbor.

    Nu le vine-a crede,

    Că, și ele, mor.

  

  
    Nimenea nu plânge,

    Când dispare-un nor.

    În lumea ”de ape”,

    Nu există dor.

  

  
    Pe Cer nu rămâne

    Urma de cocor.

    Pe pământ se ”stinge”,

    Viața-n scurt fior.

  

  
    Timpul nu se-oprește

    Pentru ”muritori”.

    El e-actorul unic;

    Noi, doar spectatori.

    *

  


  Trecător prin casa ne-mplinirii

  
    -joc în ”Voia-vrerii”-

  

  
    În pâcla nopților prea lungi, stinghere,

    Din lacrimi fără șansă am țesut

    Covor, de pus în casa ne-mplinirii,

    Pentru pășit, și nu doar de văzut.

    Din vise nenăscute în culoare,

    Cu albul pur, de negru răvășit,

    Am conturat tablou cu umbre pale,

    Ce, din lumina sumbră, au ieșit.

    L-am agățat pe un perete-al Vieții

    De care Moartea chiar se îndura,

    Tot cinică, s-o lase încă-n pace,

    Să-și ispășească vini, nu ”cumpăra”.

    În colțul vechi, un clopoțel de sunet,

    Recuperat din palide-amintiri,

    L-am așezat, cu grija fără sensuri,

    Lângă neșansa unor răzvrătiri.

    Pe-o margine, am sufocat tăcerea,

    Ce își făcuse, pe acolo, loc,

    Cu liniște și-o plumburie șansă,

    Cenușă-acum, din ani de foc.

    Am vrut să pun, în fulgere de viață,

    Lumina, ca trăiri fără sfârșit,

    Dar m-am lovit de-o necuprinsă noapte,

    Cu timpul nesfârșit, iar depășit.

    Fragil, căzut în delăsarea sorții,

    Țelul voinic, la ”zarul” de-nceput,

    L-am strecurat în cupa-nchipuirii,

    Puțin, atâta cât a încăput.

    Dorințelor, curent neîmplinite,

    Cu-n pas în gropile din spațiul gol,

    Le-am oferit o ață, să se țină,

    Legată strâns, de-ncărunțitul sol.

    Simțeam în jur grămada de mistere,

    Ce se doreau, perverse, de-nfruntat,

    Hlizindu-se că nu mai am curajul,

    De trecător, vremelnic cumpătat.

    Tot ce-apărea-ntr-un loc, venea din altul,

    Ca existență-n sine a ceva,

    În timp ce o idee, vag-uitată,

    Mai căuta prin vise și-altceva.

    Era ca simpla renunțare-n ”fașă”,

    La ce a fost, și e, dar nu va fi,

    Trecând prin negura reînvierii,

    Încinsă-n febra zorilor de zi.

    Părea că pot crea din umbre totul,

    Sau recrea, în spațiul plan și lis,

    De n-ar fi fost durerea veșnic surdă,

    La amintirile din propriul vis.

    Din plan în plan, spațiul deschis mă roagă,

    Să-i fac și lui, de pot, un alt decor,

    Căci îmi oferă câte-un colț de taină,

    Prin care-n timp, de vreau, să mă strecor.

    Neliniștea, profund ne-ncrezătoare,

    În ne-finitul total ne-înțeles,

    Îmi îmbia, totuși, ne-cugetarea,

    Ca să pășesc pe drumul ne-ales.

  

  
    Stăteam la capătul cărării-nguste,

    Care-n abisu-ntins se termina,

    Și aruncam cu pietre-n ”Altă-lume”,

    Ce, înapoi, să am, le returna.

  

  
    Era un joc tacit, de-a ”Voia-vrerii”,

    Cu ”Timpul-trecător”, în tot ne-definit,

    În care ”Multi-viața” face-n grabă,

    Din orice ”Clipă-om”, ceva finit...

    *

  


  Umbre sure

  
    -n tristă ironie-

  

  
    Umbre-”aduse”, nu de noi,

    se joacă ”de-a viața”,

    mizând: ”toți pentr-un nimic”,

    și-ascunzându-și fața.

    Fără-a se privi în ochi,

    par, nu, sunt ”străine”,

    și, bătându-și joc, de ”azi”,

    nu-i oferă-un ”mâine”.

    Trăiesc ora ce o ”bat”,

    ca pe următoarea,

    luând ce e mai bun din noi,

    nu și supărarea.

    Fără mai nimic ”uman”,

    ”Umbre de oroare”,

    își ”vorbesc” pre-”telepstat”,

    aducând teroare.

    Greu văzute-n ochi ”închiși”,

    ”Putin-cioase”-n ”teze”,

    s-au pornit, ”făpturi de lut”,

    să ”încoloneze”.

    ”Gloatele”, cum le-”alint-auuu”,

    primeau ”ținte” clare:

    cum să facă un ”dezmăț”,

    într-o țară-n ”floare”.

    Proaste nu erau prea mult,

    Dar de multe-n stare,

    Căci aveau ”Tic-uri” din plin,

    Pentru fiecare.

    ”Toc-ând” vorba, ”ruș-in-oase”,

    căci erau ”golașe”-n tot,

    evitau să iasă-n față,

    scoțând numai câte-un bot.

    ”Oare cum e cu putin-ță...

    (eu mă-ntreb, nu ei, nărod)

    ca să bagi ”umbrele sure”,

    ca Lumină în norod?”

    Supărat, ca tot românul,

    ”dau din buze-ncet, mărunt”,

    c-aud azi, trist, ”cățelandrii”,

    cum ”latră” la om ”cărunt”.

    Am hrănit ”câinii” degeaba,

    de străini să ne păzească,

    căci acum, pe lângă umbre,

    încep să se ”gudurească”...

  

  
    -și umbra deznădejdi-

  

  
    Astea sunt, dar nu sunt toate,

    Căci mai sunt multe în ”Goi”,

    Ce primesc ”suri” de pe-”afară”,

    Ca să intre, ca ”strigoi”.

    Au pătruns în cei cu mintea

    ”Ne-la-locul”-ei în cap,

    Rătăcită mai spre burtă

    Și-n ce e sub ea, ca ”nap”.

    Dar, mai tragic este faptul,

    C-au ”intrat” și-n mulți sărmani,

    Ce, ”în umbra deznădejdii”,

    Le-au ”tratat”, creștin, umani.

    Au uitat adulții-n pripă,

    Ce a fost, ce s-a-ntâmplat,

    Când, tot ”orizontul” nostru,

    Era un ecran, mic, plat.

    Fără granițe ”deschise”,

    În gândire, și ca ”drum”,

    Ne creșteam copiii-n teama

    Unui viitor în ”scrum”.

    Flacăra de libertate

    Nu lucea în ochii lor,

    Acceptând-uși ”fum-trăirea”,

    Cu ”ura!” strigată-n cor.

    Să le spunem, de rușine,

    Sau de jenă, am omis,

    Dar ”atunci”, la ”deșteptare”,

    Libertate le-am promis.

    Dar acum, în ”umbra” noastră,

    Umbre-”aduse”, ne-nfioară,

    Cu nădejdi de-mbogățire,

    Prin trădări de neam și țară.

    Când, azi, treci prin patru state,

    Ca să-ți vezi nepoții mici,

    Iar o ”umbră” te acuză

    Că-i rușine, ce să-i zici?

    Că suntem ”buricul ” lumii,

    Ne-au ”băgat” în cap, prin ”gură”,

    Dar el e legat, știți bine,

    Și e slab, la ”cusătură”.

    Dar ei au și ”varianta”,

    Neamului ”legat”, chiar bine,

    Și în granițe ”închise”,

    Și în ”temnicioare” pline.

    Ni le-oferă cu plăcere;

    Griji nu-și fac pentru oțel.

    Totul e să ”joci”, cum cântă,

    Ei, ”katiușa”-n ”slav-it” țel.

    Cum? E armă? Cu rachete?

    Vai-că iar le-am ”încurcat”!

    Eu ca eu, dar noi... ca țară...

    Câte-avem de ”descurcat”...

    Căci ne-am cam ”culcat” pe lauri,

    ”Stând”, cu Libertatea-n ”poartă”,

    Care-acum-și-ntoarce ”fața”...

    Vai!... Ce ”parte” ne arată?!?...

    *

    (din ciclul ”Strigoii)

  


  Un alt 1 Iunie

  
    -Ucraina-

  

  
    Privesc, din ruine,

    La ”păsări” de fier,

    Copiii... și-n Ceruri,

    Speranțele pier.

  

  
    Cu noaptea în zile

    Un an au trăit,

    Tânjind răsăritul,

    Pe cerul ”smolit”.

  

  
    ‘’Lumina”, mai sumbră

    Ca bombele oarbe,

    Curgea, trist, din becuri,

    Pe ziduri cu scoabe.

  

  
    Deși Dumnezeul

    Cuvântul n-a spus,

    Erau “carne vie”,

    La drona de sus .

  

  
    Cu voia strivită

    De “N-ai de ales!”,

    Strângeau, nu iubire,

    Ci dinții, mai des.

  

  
    Respectul, de viață,

    De ce lați uitat?

    ”Rusine, voi oameni,

    Cu suflet ”pătat”.

  

  
    *

  


  Un ”progrom” TV

  
    -circoteca-

  

  
    Cu o teamă reținută,

    Că, doar-doar, n-o fi la fel,

    Am deschis televizorul

    Și-am privit, ”prostit”, în el.

    ”Măscărici” de ”va/r/ză”-ai țării,

    Se-mproșcau și ”înșirau”,

    C-o să ”aia-și-cu-aia”,

    Pentru cei ce ”d/zis sperau”.

    În palavre ”rusi noase”,

    ”Pro-slav”-eau nimicuri clare,

    Oferind, cu-”mde-mânare”,

    Ce n-aveau, cu ”în-cânt-tare”.

    ”Minciuneau” cu nonșalanță,

    Și ”aleasă” pasiune,

    De-mi venea, ca de deochi doar,

    Să-i ”stuchesc”, cum vorba spune.

    Adevărul ”alb”, în ”negru”,

    Ca pe cioară-l colorau,

    Și, tot ”dând cu papagalul”,

    Drepturile ”refulau”.

    ”Cruzi” la minte, ca și-n vorbe,

    Chiar ”linșau” o ”feministă”,

    Și-o făceau ”ca toate cele”,

    Căci era... Ce?... Jurnalistă...

    Deci măgari, cu fruntea-ngustă,

    Și urechi ”neabătute”,

    Se-ncruntau la toată lumea,

    De făceau, la minte, cute.

    Frunte zici? Pro fundul frate,

    Trebuie văzut la ei,

    Căci, în cușca circotecii,

    ”Tente”-aveau de derbedei.

    I-auzeam scrâșnind cuvinte,

    Cu-al ”sclavonului” accent,

    Jignitoare pentru limbă,

    Departe de-un simț decent.

    ...

    Totuși, curios ca omul

    Ce încearcă a pricepe,

    I-am răbdat... răbdat... o vreme,

    Și-am concis, convins: otrepe!...

  

  
    *

  


  Un simplu orișicare

  
    -cârâind-

  

  
    Cârâind, a întristare,

    s-a oprit la mine-un corb,

    să îmi spună ce îl doare

    și că tot săteanu-i orb.

  

  
    Cu-o nelinște crecândă,

    l-ascultam, vag, pe garoi,

    înclinând să-i dau dreptate,

    că e nedreptatea-n toi.

  

  
    M-am făcu chiar că îmi pasă,

    de-a lui soartă, sau a lor,

    și am luat o mină tristă,

    chiar cuprins de-un tainic dor;

  

  
    Dor de-a înjura oleacă,

    la adresa nu-știu-cui,

    pripășit, prin vot, desigur,

    într-un sat cu oameni ”șui”.

  

  
    Căci, de n-ar fi într-o parte,

    și la minte și la port,

    n-ar mai accepta, ca ”unsul”,

    să îi țină-n cuiburi-cort.

  

  
    L-am privit cu îndoiala,

    celui ce dreptate are,

    și o ține-n el, ca sfântă,

    ca un simplu orișicare.

    *

  


  Un ultim val i.a

  
    -timp ”putrezit”-

  

  
    Ca-ntr-o rugă ne-nțeleasă,

    Către-un Cer nedumerit,

    Într-o zăpușeală cruntă,

    Lacul a încremenit.

    Unde cenușii încearcă

    Să spargă oglinda grea;

    Urma vagă de-ncordare

    Se rezumă doar l-”a vrea”

    În pofida deznădejdii,

    Ca un om în ultim ceas,

    Un ”văluț” chiar reușește

    Și se saltă, dând în nas.

    Încântat, se-ntinde galeș

    Pe-a lui mamă resemnată,

    Ca o umbră în mișcare,

    Ca o pată ne-nsemnată.

    Sufocat de Cerul care

    A încremenit în el,

    Lacu-ncearcă să-l ajute,

    Cu alți prunci, cu el, la fel.

    Truda-i e zădărnicită;

    Adâncimea i-a scăzut.

    Mâlul negru-l înfioară;

    Țărmu-aprope l-a văzut.

    ”Vălușorul” se ”dă mare”,

    Unduindu-se ca ”Val”

    Și, ca visul de subțire,

    Se târăște-ncet, spre mal.

    ”Greutatea”-l copleșește

    Și se simte ”sugrumat”

    De ”căldura” cea haină,

    Ce, mama, i-a ”destrămat”.

    Să renunțe, totu-i ”spune”,

    Dar se simte nu știu cum,

    Ca un om, ce, resemnarea,

    Nu-l abate din sfânt ”drum”.

    ”Uite-l, malul e aproape!

    Nu mai e decât un pic!”

    ”Pas cu pas”, în sens de undă,

    Cade-n ”cursă” valul mic.

    Vara s-a sfârșit și lacul

    Și-a ”închis” ochiu-umezit,

    De un ultim val, căci lacrimi,

    N-are-n timpul ”putrezit”.

    *

  


  Undeva, cândva

  
    -la purtător-

  

  
    În Natura ”ne-ntinată”,

    De-un biped nepăsător,

    Moartea e la ea acasă,

    Simplă și ”la purtător”.

    Nu e plagă inumană,

    Și nici furie în transă,

    Nu e nici ”sfârșit-de-lume”,

    Ci, la viață, altă șansă.

    E o ”sursă” de plăcere,

    Sau durere-n crud destin,

    Și în urlet, și-n tăcere,

    Dar ca foame, nu festin.

    Legea firii este simplă:

    ”Viața, viața o hrănește”.

    Nimeni nu-i dispus să moară,

    Și, cât poate, doar trăiește.

    Sacrificiul nu-i o ”normă”,

    Ci o practică la flori;

    Viața-și dau și se usucă,

    Pentru ”prunci” iviți în zori.

    Vaietul nu se aude;

    Poate doar un foșnet fin.

    Doar la animale, ”glasul”,

    Amintește și de chin.

    Ca o practică, nu lege,

    Viața, după viața ”plânge”;

    Ochii lor nu varsă lacrimi;

    Fiecare-n el le strânge.

    Numai omul, cât trăiește,

    Chiar cu șansa de-a uita,

    E-obsedat, c-obol de sânge,

    Undeva, cândva, va da...

    *

  


  Unei prietene

  
    De ce-a fost frumos în viață,

    Rar aminte îmi aduc;

    Când, în jur, e doar tristețe,

    Gânduri negre mă seduc.

    Totuși tu, printre puținul

    Ce, plăcut, mai ”văd” în gând,

    Te tot zbați cu-nverșunare,

    Cu un zâmbet cald și blând.

    Ești ca vântul ce, petele,

    Primăvara-n zbor le ia,

    Ca furtuna, ce, în vară,

    Totul să domine vrea.

    Toamna te încrunți la semeni,

    Cam de mult nemulțumită;

    Vrei mereu ceva, și viața

    E, când ceri, cam ne-simțită.

    Ce să faci, scumpă ființă?

    Suntem mici pioni în joc.

    Dar, când sufletu-ți e mare,

    Rămâi ”tu”, în orice loc.

    De glumesc... e simpatie;

    De zâmbesc... e amintire;

    Dar de râd... e-ngrijorare;

    Dar o fac... și-un pic mă doare.

    *

  


  Vai, asemeni

  
    -vai, ”javre”-

  

  
    Mi-educam cățelul;

    Sluj l-am pus să stea.

    Mă privea „a jale”;

    Din coadă dădea.

    Mila, ca și sila,

    Chiar de om părea.

    Fâlfâindu-și coada,

    ”Papa” îmi cerea.

    I-m făcut cu mâna

    Semnul de ”culcat!”

    Ca românul, simplu,

    Doar capu-a plecat.

    Ce coincidență...

    Ca ”om” l-am ”văzut”.

    ”Sluj!” i-am spus, mai aspru;

    În fund a șezut.

    L-am mințit că oase,

    Din belșug aveam.

    M-a privit... ca mine,

    Când, mai tot credeam.

    Doream o dovadă,

    Căci mă-ngrijoram;

    Îl ”tratam” cu ”javră”,

    Când mă supăram.

  

  
    Deci,

  

  
    ”Mârâitul”?... zilnic,

    Ce să faci, e stres;

    Un uman, cu leafă,

    O face ades.

    ”Lătratul”?... asemeni,

    Cu-fără motiv;

    La ”înghesuială”,

    Urii-i e captiv.

    Să-l ”probez” la ”simțuri”?

    Chiar că n-avea rost.

    Din orgoliu, poate,

    N-am vrut să cad prost.

    M-am decis ca, fața”,

    Să-i ”analizez”.

    C-au priviri haine,

    Prompt realizez.

    Nasul?... și-l cam bagă

    Peste tot, la fel.

    Și-l iau la ”purtare”,

    Și la sex, nițel.

    Gura?... ce mai, mare;

    Și o au, și-o ”fac”.

    Când ”pun botul”, sincer,

    Nu-mi sunt pe plac.

    Colții?... vai de mine;

    Nu mă iau de ei.

    Și unul și altu-i

    Au de ”derbedei”.

    Cam asta-i cu ”fața”;

    N-am brodit-o cred.

    Mințile atuncea?

    După fufe-și ”pierd”.

    Am găsit: picioare;

    Două are-abia.

    Dar, în fund, el poate,

    Mai multe să-ți dea.

    Bine-atuncea: labă;

    Pot una să-ți ”dea”,

    Sau o ”bat” cu-alții,

    Riscând să și-o ”ia”.

    Resemnat, ca tontul,

    Renunțam la coadă;

    La mulți, ”secu”-o ”pune”,

    Fără să se vadă.

  

  
    Asta e, ca, câinii,

    Sunt și-oameni mișei...

    Pot, deci, să zic ”javre”,

    Când mă ”iau” de ei???...

  

  
    *

  


  Vântul și Ploaia

  
    -idila și omul- ironi-oare

  

  
    Vremea s-a schimbat, în bine,

    Pentru doi, ce stau în casă,

    Și, în voie, în grădină,

    Buruieni, lasă să crească.

  

  
    Pe afară-i vuiet mare,

    În rafale bate Ploaia

    Și un Vânt, fără de minte,

    Puțin mai deștept ca oaia.

    Gol în vară-o adiere,

    ”Plin de aere” acuma,

    Nu îi pasă că ”răcește”,

    Și că-n zori, îl ”paște” bruma.

    Ca nevolnic ”ușuratic”,

    Și, pe bune, ne-”simțit”,

    Pe canicula ne-bună,

    Acum urlă ”amețit”.

    Rupe, smulge și azvârle,

    Ca ”băut”, totul în cale,

    Cam ”bătut în cap” de Ploaia,

    Ce nu vrea s-o ”lase moale”.

    ”Picătura chinezească”,

    Fără de tărie-n ea,

    Neaoșă ”apă-de-ploaie”,

    Nu-l ”dispune”, chiar de-ar vrea.

    Cam cu greu, ca cel ce are,

    Mintea ”odihnită” bine,

    Prostănac, ar zice ”neamul”,

    S-a trezit, târziu, din sine.

    Și-a dat seama că-i, nărodul,

    Păcălit cu ”apă-chioară”

    Și, pentr-un ”chefliu” notoriu,

    Bârfa-n lume-i o ocară.

    Să ajungă ca ne-omul,

    Cum era, de fapt, de fel,

    Să suporte să audă,

    Curcile, cum râd de el.

    Podidit de gânduri sumbre,

    În orgoliu, crunt atins,

    S-a retras, suflând a jale,

    Și iubirea-n el și-a stins.

    Ploaia s-a simțit trădată

    De un ”fustangiu” mișel,

    Ce-a lăsat-o, iată, ”baltă”,

    După ce ”s-a dat” fidel.

    Ce i-a ”spus-făcut” nebunul,

    De ”în aer” se simțea,

    Pân-la limita ”căderii”,

    Și acum o amețea.

    Ea, în sfânta-i puritate,

    Ca fecioară, din nou nor,

    L-a-ndrăgit pe ”dobitocul”,

    ”Prăfuit”, atins de dor.

    Îl făcea așa dar, totuși,

    Parcă-parcă-l mai iubea,

    Și, ca o nevastă castă,

    Se-ntreba, unde iar bea.

    Asta-m ”scos”-o de la mine;

    Nu tot omu-i bețivan.

    Ea, ca ploaie-n fond banală,

    Chiar plângea, ca toanta-n van.

    După-o vreme, ”saturată”

    De alt nor viclean, mai ”plin”,

    S-a tot ”dat”, mai într-o parte,

    Că-i plăcea... ”obrazul fin”.

    ...

    -Ura, nu mai bate vântul!...

    -Ploaia a-ncetat și ea!...

    -Hai, că merge pescuitul!...

    - Mai pune, s-avem ce bea!...

    ...

    Ăsta-i omul, n-ai ce-i face,

    N-a văzut, stând la taclale,

    O idilă-nfiripată...

    Cam cu cine-i iese-n cale.

    *

  


  Veșnicia Clipei

  
    -falsul infinit-

  

  
    Vântu-și șterge urma

    Pe un câmp pustiu.

    Un Ciulin se-agită;

    ”Fâlfâie” că-i viu.

    În limbajul firii,

    Mișcătoare umbre,

    Infirmă părerea

    Gândurilor sumbre.

    Prin diformă prismă,

    Un deșert apare,

    Când mintea-mbâcsită

    Nu vede o ”zare”.

    Nu percepe ”zborul”

    Formelor ”deschise”,

    Ce-n scaieții tainici,

    Haruri au închise.

    În culori de-apusuri,

    Violente-n joc,

    Ei ignoră spațiul,

    Fascinați de foc.

    Prin detalii-ascunde-n

    Haosul mocnit,

    Veșnicia Clipei-i,

    Falsul infinit.

    *

  


  Viața ca iubită

  
    -sufletul-

  

  
    Rămase-n umbra nevoilor de-o zi,

    ca florile sub nucu-”ndestulat”,

    speranțele și visele se-”usucă”,

    lăsând în suflet dor de ”răsculat”.

  

  
    Sentimental, nu ”rece” ca un creier,

    ce ia decizi-n funcție de ”burtă”,

    el se revoltă, însă, din păcate,

    e prunc plăpând și nimeni nu-l ascultă.

  

  
    Degeaba-ncearcă-n sentimente pure,

    o conștiință-n vorbe-”mbrobodită”,

    s-o facă să-nțeleagă și ”misterul”,

    trăirilor umane, cu Viața ca iubită.

  

  
    Din neputința-atât de-”nfloritoare”,

    înspăimântând culoarea din lumină,

    o pâclă-a renunțărilor perene,

    se-nalță... și ne cheamă-n ”timp de tină”.

  

  
    *

  


  Viața își permite

  
    Viața își permite,

    Să te dea de-a ”dura”,

    Dar te ține-n ”palme”,

    Când te joci de-a ”Ura”.

    Și-n sensul de ”Slavă!”

    Și în cel de ”Mori!”,

    Și în sens de ”Pupă!”

    Și în cel de ”Zbori!”

    Când îți e mai bine,

    Face mică gura,

    Când e vai de tine,

    O are ca șura.

    La necaz, țipi tare:

    ”Asta nu e viață!”

    Fericit, desigur,

    Îi vezi și-altă față.

    Băutul ”tratează”

    Și bine și rău;

    Când te ține-n pofta-i,

    Vai de capul tău.

    Uneori, ca ”domnul”,

    Te faci că nu-ți pasă;

    Cedând de la tine,

    Zici, ca prostul, ”lasă...”

    Salahor cu ziua,

    De te-obișnuiești,

    Vei trudi o viață,

    Doar ca să trăiești...

    *

  


  Viața ”pop-orală”

  
    Viața ”nu-și vede de treabă”

    Și, ”la locul ei, nu stă”,

    ”Nu se lasă dusă”-ntr-una,

    Și, ”a dracului se dă”.

  

  
    ”Face-n ciudă” parcă totul,

    Și, ”nimic, nu are sfânt”,

    De mă mir că-”ndestullata”,

    E ”răbdată pe pământ”.

  

  
    Cu o ”minte cam în dodii”,

    Ca ”normal-firesc” la noi,

    Se ”ține ades de șotii”,

    Promovând și ”tineri boi”.

  

  
    O cam ”doare-n cot” de ăștia,

    Ce, ”în general”, greșesc,

    Da-n particular, ”în brațe”,

    Îi ”ține”... doar cât trăiesc.

  

  
    ”Ia cu japca”, bunăstarea,

    De la cei ”sărmăniciți”,

    Și o dă, cam ”pe sub mână”,

    Sus-pușilor ”ne-mbogățiți”.

  

  
    Chiar de ”mintea nu-i ajută”,

    ”N-are a conta”, că-n for,

    ”Mințile ni le iau” nouă,

    Și ”ne fac”, după cum vor.

  

  
    Clar ”prostiți”, o ”aia”, sinceri,

    Cu străbunii ei cu tot;

    ”Mama ei!...”, ne ”scapă” vorba;

    O ”slăvim”, și-o ”luăm în bot”.

  

  
    N-o ”țucăm”, căci, noi, desigur,

    Șanse să ”pupăm” ceva,

    N-om avea cu viața asta...

    Doar de-o vom ”schimba”, cumva.

  

  
    Din păcate strig degeaba:

    -Viață dau... la schimb... e-a mea!

    Oferta e-n ”de lăsare”;

    Nici ”doi bani” nu dau pe ea...

  

  
    *

  


  Viața, pură întâmplare

  
    Linii drepte se curbează;

    Spațiul, Timpu-a întâlnit.

    Haosul nu e-n Lumină;

    Necuprinsu-i Infinit.

  

  
    Absolutu-i o nuanță

    De-adevăr nedovedit.

    Neștiutul se adună,

    Tot de altul podidit.

  

  
    Umbrele își schimbă forma,

    Ca speranțe fără rost.

    Totul se strecoară-n sine;

    Ce va fi, nicicând n-a fost.

  

  
    Viața, pură întâmplare,

    Riscă-n jocul de ”N-ar fi”;

    Cum se face, că „trăiește”,

    Tot nu știm... târziu vom ști.

    *

  


  Viața, râul cu destin

  
    - festin final-

  

  
    Viața, la izvor, e pură

    Într-un suflet de prunc mic;

    Doar când anturajul crește,

    Se mai tulbură un pic.

    Își urmează apoi cursul

    Ca pârâu șovăitor,

    Ce se-ndreaptă, spre ”mulțime”,

    Optimist și visător.

    Devenit prin ”alianțe”

    Râu de sine stătător,

    O pornește-”nchis” de maluri,

    Spre ”pretinsul” viitor.

    Luat de ”valurile turmei”,

    Se ”afundă”-n șesuri ”dese”,

    Cu-orizonturi oblojite

    Și cu zări, de smoguri, ”șterse”.

    E ”retras”, adesea-n silă,

    În băltoace-nămolite,

    Rămânând cu amintirea

    Trecătoarelor iubite.

    Stuful, adulat de mâzgă,

    Crește-n voia lui, senin,

    Sufocând, fără de vină,

    Sufletu-n pământ străin.

    Umbre însăilate-n maluri,

    Rătăcite-n aspru loc,

    Fac, din sălcii, o speranță,

    Pentru cei bătrâni, de foc.

    Mici răchite-ncrezătoare,

    Într-un viitor pe dos,

    Pradă cad, legilor aspre,

    Ce le târâie pe jos.

    Papura- mbuibată-n bine,

    Cu un puf neroditor,

    Se dă mare, în vecia

    Zilelor de muritor.

    Searbădă, lumina-și face,

    Aură cernită-n vânt,

    Și se pierde-n încleștarea

    Dintre apă și pământ.

    Ce-i pe jos, suferă-n tihna

    Nopților nepăsătoare,

    Plini de vise-nălțătoare

    Și speranțe răbdătoare.

    Doar o broască-ncununată

    Ca zeiță, de ai ei,

    Urcă-n ciocul unei berze,

    Spre ”or-oac-olul” cu zei.

    Soarta ei, ca râul care,

    N-a crezut în crud destin,

    Naște doar o întrebare:

    -E de-ajuns pentru festin?...

    *

  


  Viață vie

  
    Vii lumini se-”neacă”,

    Vii culori tot ”seacă”,

    În viața ce așteaptă,

    Timpul să îi treacă.

    Ca una damnată,

    Zace ne-ngropată,

    Târându-se-n zloată,

    De viu ”îmbătată”.

    Vie-i amintirea,

    Vie e simțirea,

    Vie e dorința,

    Vie neputința.

    În cătușa sorții,

    Și leagănul morții,

    Vie-i și privirea,

    Amintind trăirea.

    Rațiunea-nvinsă,

    Ca-ntr-o ”fost-ființă”,

    Și-ascunde ”pornirea”,

    Acceptând menirea.

    Doar iubirea-ncearcă,

    Conștientă, parcă,

    În genunchi să cadă,

    Viitor să vadă.

    Liniștea ”tăcerii”,

    În umbra durerii,

    ”Suflă” alinare,

    Pe viul ce moare.

    *

  


  Vis în realul din zi

  
    Rupte din Ceruri,

    Ramuri uscate,

    Cad peste pacea

    Pudrată de ape.

    Liniștea șterge

    Uitarea de neam,

    Florile-și varsă

    Culoarea pe geam

    Pofte și-ispite,

    Suflete seacă,

    În închisoarea

    Din lumea cea stearpă.

    Neguri eterne,

    Ce gropile-și sapă,

    Umplu tăcerea

    Ce-n liniște crapă.

    Timpuri uitate,

    Golite de sens,

    Rabdă în rândul

    Prelung și prea dens.

    Geme vecia

    Rănită-ntr-un bolț,

    Și, ca o umbră,

    Se strânge-ntr-un colț.

    Peste o Clipă,

    Pe geam adormită,

    Cade o pată,

    De Timp, nedorită.

    Visul se stinge-n

    Coșmar fără-a ști,

    Fără culoare-n

    Realul din zi.

  

  
    *

  


  Zări fără esență

  
    -nimicuri călătoare-

  

  
    Cu nonșalanța faptei ”mute”,

    căci, ce nu e, nu lasă ”semn”,

    în ”liniștea” din mintea de pe urmă,

    vorbesc azi ”limbile de lemn”.

    Cuvintele își văd de ”treabă”,

    cu-a lor esență, de pur vânt,

    și, ca ”nimicuri călătoare”,

    se pierd în Cerul fără Sfânt.

    Rămâne în nămol umanul,

    sugând la smogul fad al vieții,

    în putregai de sentimente,

    ce ”ard” ca focurile bălții.

    Cenușa viselor curente,

    o vântură în febra delăsării,

    și doar se miră-atunci când pruncii,

    nu știu nici noțiunea ”zării”.

    Prea mici să fi-nvățat să-ascundă

    ce vor, ce cred, de ce le pasă,

    pun întrebări și vor răspunsuri,

    ”sătui” de vorbe: casă... masă...

  

  
    În frenezia zilelor ”ciufute”,

    din șirul dezlânat al anilor ”pierduți”,

    vor crește mari ”nimicuri vorbitoare”,

    cu dreptul de a sta, doar drepți, în șir, tăcuți...

  

  
    *

  


  Zbor în umbra pasului

  
    -sens în ”rodul barierei”-

  

  
    Sensurile infinite,

    Din idei, înspre oriunde,

    Fac ca gânduri ”ipocrite”,

    Oricine să poată ”vinde”.

    Orice vorbă se rezumă

    La ce vrea ”alesul” ei;

    Poate fi o simplă glumă,

    Sau injurie de vrei.

    Fiecare ia ce poate,

    Sau, din interes, ce vrea,

    Fie că nu-l duce mintea,

    Fie că e viața grea.

    Timpul nu se pierde-n ”vorbă”,

    Ci în explicarea ei,

    Când se face-un fel de ”ciorbă”,

    De-ți vine câmpii să-ți iei.

    Adevăruri ne-nțelese,

    De șefii, la cap, mai ”grei”,

    Sunt cu legea ”explicate”,

    Și ”pricepi”, de vrei nu vrei.

    Deci, concluzia e clară:

    Sensul, sensul e de vină.

    Chiar de ”iarna nu e vară”,

    De-o impui, poate să ”țină”.

    Asta e, te ”duce”- transă,

    Cam la mama dracului;

    Când auzi numai cu nasul,

    Zbori în umbra pasului.

    Ăștia sunt, suntem, sau ”estem”,

    Noi ceilalți, oamenii răi,

    Ce-ntr-o doară mintea ”creștem”,

    Cam nemulțumiți de ”căi”.

    Ne-”nvârtesc” aleși-n sensuri

    De-”n drum ări”, dar nu la rond,

    Ca să luăm de bun, ce credem,

    Că e rău, dar doar în fond.

    Aparențele înșală,

    Mai mereu, de obicei,

    Și nu pare o greșeală,

    Că pun limbi la ghiocei.

    Clopoțeii mici, din gheață,

    Pot fi clopote de ierni;

    Ce conteaz-un strop de viață,

    Când poți moartea să o ”cerni”.

    Ăsta-i ”ciclul nou”, firește,

    Sensu-n jos, și-n sus e dus;

    Când Pământul se rotește,

    Totu-i alandala pus.

    Relativă-i doar părerea

    Exprimată-n vorbe ”seci”,

    Cum că bună-ar fi tăcerea,

    Într-un loc sublim, de veci.

    Căutăm sensul la toate,

    Fără grija că greșim,

    Căci oricine, cu-n șut, poate,

    Să ne-ajute să pășim.

    Că pe sârmă, sau pe-o punte,

    Peste colți de trai cu prunci,

    Nu se-ntreabă statul nostru,

    Când îți dă... spre țel, un brânci.

    Dacă ”zbori”, e sensul vieții,

    Dacă nu, nu ai noroc;

    Vei trăi ”în umbra pieței”,

    Chinuit, pân-la soroc.

    Uneori poate ai șansa,

    Să mai țipi, la el, și tu;

    Dar ai bunul simț în vene,

    Și-n tăcere, faci doar: ”M a uuu!...”

    Ăsta-i ”rodul barierei”,

    Puse de aleși ”pătați”,

    Migratori după ”culoare”,

    Ce, de ... -(știi tu)- au fost votați.

  

  
    *

  


  Zîmbret pentru scorțofană

  
    M-am ”crucit”, când am văzut-o

    Cum vorbea cu cei din jur;

    Amintea de-o coțofană,

    Cu-al ei glas curat-impur.

    În cuvinte ce, respectul,

    Era sigur prohibit,

    Îl făcea, pe orișicare,

    Să o simtă ”înăcrit”.

    Nu înțelegeam ideea

    Convorbirilor ”de șanț”,

    Și că, un căluș în gură,

    Poate fi pus și cu-n lanț.

    Emana o ne simțire,

    Cert, atrofiată-n gând,

    Pretinzând ca, dialogul,

    Să aștepte la alt rând.

    Se vedea ”lumina”-n vorbe,

    Ca la flacăra de Iad,

    Iar ideile, trunchiate,

    Aveau gustul tern și fad.

    Supura ipocrizia

    Ca, la țâța vacii, lapte,

    Când ”pornea”, cu-nchipuirea,

    Ca să ”demonteze” fapte.

    -Le am scrise, pe hârtie...

    Chiar nu vezi, ca să citești!?

    -Dar eram și eu acolo...

    -Noi decidem unde ești.

    Mi-a venit, în minte-un nume,

    Ce, de scorpie-amintea,

    Când, la geam, o coțofană

    ”Scorțofanei” îi ”zâmbrea”.

    *

  


  Zori cu-apus de soare

  
    Când noaptea se afundă

    În zilele stinghere,

    Cu-obrăznicia crasă,

    A poftelor mizere,

    Pe zori se lasă ceața

    Umilă, în tăcere,

    Ca lacrimă de rouă,

    Căzută din durere.

    În raze frânte, Cerul,

    Rămas fără-o părere,

    Împrăștie lumina,

    Ca ultimă plăcere.

    Neliniștea crescândă,

    A celor fără stare,

    Parcă-ar dori, ca-n vremuri,

    Un răsărit de soare.

    Dar ”norii noi”, de ”astăzi”,

    ”Tiviți” cu smog-oroare,

    Doar fac, triști, cu putință,

    În zori, apus de soare...

    *

